ބޭންކު ފައިދާ އަކީ ރިބާ ނޫން ކަމަށް ބުނާ ބުނުމަށް ރައްދެއް. | މުޢާމަލާތު | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު މުޢާމަލާތު ބޭންކު ފައިދާ އަކީ ރިބާ ނޫން ކަމަށް ބުނާ ބުނުމަށް ރައްދެއް.\nލިޔުއްވީ: ޑރ. ފަތުޙީ ލާޝީން (މަދަނީ ޤާނޫނާއި ޝަރީޢާ އިސްލާމިއްޔާގެ ޕްރޮފެސަރެއް، އަދި ކުރީގައި މިޞްރުގެ އިސްތިއުނާފު ކޯޓުގެ މުސްތަޝާރެއް)\nމި ފަތުވާ ނެރުމުގައި، އަޒްހަރުގެ މިފަދަ ފަތުވާތައް ނެރުމުގެ ކަންތައްތައް ކުރަން ޖެހޭ ނިޒާމާއި ޚިލާފުވެފައި ވެއެވެ. އަދި ނޫސްތަކުގައި ބުނަމުން ދާ ގޮތުގައި، މިފަދަ ގޮތަކަށް ނިޒާމާއި ޚިލާފުވުން، ރައްޔިތުންގެ މަޖްލިހުގައި ބައެއް މެންބަރުން ވަނީ މިކަމާ ސުވާލު ކުރަންވެސް ފަށާފައެވެ. މި ނުކުތާ އެއްކިބާ ކޮށްފައި މި ފަތުވާއަށް ބެލިއަސް، މިއީ މި ކަމާ ބެހޭ ގޮތުން ޝައިޚުލް އަޒްހަރު ނެރުއްވި ފުރަތަމަ ފަތުވާއެއް ނޫނެވެ. ކިއެއްތަ، މިއީ މީގެ އަހަރުތަކެއް ކުރިން ޝައިޚުލް އަޒްހަރު ނެރުއްވި ފަތުވާގެ ތަކުރާރެކެވެ. އެ ފަހަރު އެ ފަތުވާ ނެރުއްވީމާ، އެއީ ބާޠިލު ފަތުވާއެއް ކަމަށް ވިދާޅުވެ، އަޒްހަރުގެ އެތައް ސަތޭކަ ޢިލްމުވެރިން ފަތުވާއަށް ރައްދު ދެއްވިއެވެ. އަދި އެއަށް ވުރެ ގިނަ ޢަދަދެއްގެ މިޞްރުގެ ޢިލްމުވެރިން (އަޒްހަރު ނޫން) އެ ފަތުވާއަށް ރައްދު ދެއްވިއެވެ. އަދި އިސްލާމީ ދުނިޔޭގެ ފިޤުހު މަޖްމަޢުތަކުން ވެސް ރައްދު ދިނެވެ.\nފަތުވާގައި އައިސްފައި ވާ ގޮތުގައި، ފަތުވާ ބިނާކޮށްފައި ވަނީ މިއަންނަނިވި ކަންތައްތަކަށެވެ:-\n1- ބޭންކަށް ލާރި ލާ މީހުން ބޭންކަށް ލާރި ދެނީ، ބޭންކަކީ އެ މީހުންގެ ވަކީލެއްގެ ހައިސިއްޔަތުން، ހުއްދަ މުޢާމަލާތްތަކުގައި އެ ފައިސާ މޭވާ (އިސްތިޘްމާރު/އިންވެސްޓު) ކުރުވާށެވެ. އަދި މި މޭވާކުރުމުން ލިބޭ ފައިދާ، ދެ ފަރާތް އެއްބަސްވާ މުއްދަތުތަކެއްގައި ބަހަން އެއްބަސް ވަނީއެވެ.\n2- މި މުޢާމަލާތަކީ ދެ ފަރާތް ރުހިގެން ހިންގޭ މުޢާމަލާތެކެވެ. އަދި މިފަދަ ގޮތަކަށް ކުރެވޭ މުޢާމަލާތެއް، ޤުރުއާނާއި ސުންނަތުގައި މަނާ ކުރައްވާފައި ނެތެވެ.\n3- ލިބޭނެ ފައިދާ ކުރީބައިގައި ބޭންކުން ކަނޑައަޅަނީ، ދުނިޔޭގެ އިޤްތިޞާދާއި ޤައުމުގެ އިޤްތިޞާދާއި ބާޒާރުގެ ހާލަތު އޮތް ގޮތް ބަލައި ރަނގަޅަށް ދިރާސާ ކުރުމަށް ފަހު އެވެ. އަދި ކުރެވޭ ކޮންމެ މުޢާމަލާތެއްގެ ވައްތަރާއި، އެ މުޢާމަލާތް ކުރެވޭ ދިގުމިނަށާއި، އެއިން ލިބޭނެ ފައިދާއެއް އަންދާޒު ކުރުމަށްފަހުއެވެ. އަދި މި ފައިދާއަކީ އިތުރުވެ އުނިވުން ޤާބިލު އެއްޗެކެވެ. ހަމަ އެހެންމެ މިއީ ފައިސާގެ ވެރިފަރާތައި އަދި ބޭންކަށް ވެސް މަންފާ ލިބޭ މުޢާމަލާތެކެވެ.\nއަހަރެން މި ފަތުވާއަށް ރައްދު ދެނީ މި އަންނަނިވި ނުކުތާތަކުންނެވެ:-\nޝައިޚުލް އަޒްހަރުގެ ފަތުވާގައި ހުރި ބައެއް މައްސަލަތައް :\n1- މި ފަތުވާގައި ބުނެފައި ވަނީ ބޭންކަށް ލާ ލާރިއަށް ލިބޭ ފައިދާގެ ޙުކުމެވެ. އެ ފައިދާއަކީ، ލާރި ލާ މީހާއާއި ބޭންކާއި ދެމެދު ކުރެވޭ ފައިދާހުރި މަސައްކަތަކުން ލިބޭ އެއްޗެއް ކަމަށް ބުރަވެ ތިބެއެވެ. ނަމަވެސް، ވިޔަފާރި ކުރަން ނުވަތަ އަމިއްލަ ބޭނުމަކަށް ނަމަވެސް، ބޭންކުން ލޯނު ނެގުމުގެ ޙުކުމް، މި ފަތުވާގައި ހިމަނާފައި ނުވެއެވެ. މީގެ ކުރިން ފަޟީލަތުއް ޝައިޚް ވަނީ، ބޭންކުން ލޯނު ނެގުމަކީ (ރިބާ ބޭންކުން އާދަވެގެން މި ނަގާގޮތަށް) ޙަރާމް ކަމެއް ކަމަށާއި ދިރިއުޅުމުގެ ޟަރޫރީ ކަމަކަށް މެނުވީ ލޯނު ނަގައިގެން ނުވާނެ ކަމަށް ވިދާޅުވެ ފަތުވާ ދެއްވާފައެވެ. ޟަރޫރަތަކީ ކޮބައިކަން ޝަރަޙަ ކުރައްވަމުން ޝައިޚް އޭރު ވިދާޅުވެފައި ވަނީ:'' ޙަޔާތުގެ ޟަރޫރީ ކަމަކަށްޓަކައި މެނުވީ، އެހެން މީހެއްގެ އަތުން - އެއީ ފަރުދަކަށް ވިޔަސް ބޭންކަކަށް ވިޔަސް- ލޯނު ނެގުމަކީ(ރިބާ ބޭންކުން އާދަވެގެން މި ނަގާގޮތަށް) އެއީ ހުއްދަ ކަމެއް ނޫނެވެ. ޟަރޫރަތަކީ، އެ ކަމެއް ނު ފުއްދައިފި ނަމަ، އިންސާނާގެ ޙަޔާތަށް ނުރައްކާވެދާނެ ކަންތަކެވެ. (މަޞްދަރު: އަލްޢާލަމް އަލްޔައުމު/25 އޮކްޓޯބަރ 1999)\nމި ފަތުވާއިން ދޭހަވާ މަންޠިޤީ ނަތީޖާއަކީ، އަމިއްލަ ބޭނުމަކަށް ވިޔަސް އަދި އިސްތިޘްމާރު ކުރަން ވިޔަސް، ބޭންކުން ލޯނު ނެގުމަކީ ހުއްދަ ކަމެއް ނޫން ކަމެވެ. މިއީ ޝަރުޢީ ގޮތުން ބަލާއިރު ރަނގަޅު ފަތުވާއެކެވެ. އަދި ޢިލްމުވެރިންގެ އިޖްމާޢު އާއި ފިޤުހީ މަޖްމަޢްތަކުގެ ޤަރާރުތަކާ ވެސް އެއްގޮތް ފަތުވާއެކެވެ.\n2- ފާހަނގަ ކުރެވޭ އަނެއް ކަމަކީ، މިހާރުގެ މުފްތީ ޑޮކްޓަރ އަޙްމަދު އައްޠައްޔިބް މި ފަތުވާއަށް، އެއްކޮށް ތާއީދެއް ނުކުރައްވައެވެ. ފާއިދާ ހުއްދަ ކޮޅަށް ފަތުވާ ދެއްވުމަށްފަހު، އެއާ ވިއްދައިގެން ޖުމްހޫރު ޢިލްމުވެރިން ގެ ފަތުވާ ބަޔާން ކުރައްވާ، އެ މީހަކަށް ބޮޑަށް ޤަބޫލު ކުރެވޭ ފަތުވާއެއް ނެގުމަށް އޭނާ ވިދާޅުވެފައި ވެއެވެ. (މަޞްދަރު:ޞަޙީފަތު އައްލިވާ އަލްއިސްލާމީ 26/12/2002)\n3- ފާއިދާއެއް ކުރީބައިގައި ކަނޑައެޅުން އެއީ ހުއްދަ ގޮތެއް ކަމަށް ބުނެ، އޭގެ ސަބަބެއް ކަމަށް މި ފަތުވާގައި ބުނެފައި ވަނީ، ލާރި ލާ މީހާއާއި ބޭންކާއި ދެމެދު ހިނގަނީ ''ވަކާލާ'' މުޢާމަލާތެއް ކަމަށެވެ. އަދި ފައިދާގައި ދެ ފަރާތް ބައިވެރިވަނީ ކަމަށެވެ. ނަމަވެސް، މިއީ ރަނގަޅު ބިންގަލެއް ނޫންކަން ފަހުން ބަޔާން ކުރާނަމެވެ. ރައުޔު ބިނާ ކުރި ބިންގާ ރަނގަޅު ނޫން ނަމަ، ފައިދާގެ މިންވަރު ކަނޑައެޅުމުގެ ނުކުތާއަކީ އެއްވެސް އަހައްމިޔަތެއް ހުރި ނުކުތާއެއް ނޫނެވެ. އެހެނީ ބިންގާ ބާޠިލް ވެއްޖެނަމަ އެ ބިންގަލެއްގެ މައްޗަށް ބިނާ ކުރި ނަތީޖާ ވެސް އޮންނާނީ ބާޠިލް ވެފައެވެ.\n4- ދެ މީހަކު ކަމަކަށް ރުހި އެއްބަސް ވުމަކުން، ދީނުގައި ޙަރާމް ކަމެއް ޙަލާލް ކަމަކަށް، އަދި ޙަލާލް ކަމެއް ޙަރާމް ކަމަކަށް ބަދަލެއް ނުވާނެއެވެ. އެހެނީ އިސްލާމް ދީނުގައި ކަންކަން ޙަރާމް ކުރުމުގައި އޮންނަ މަންހަޖަކީ- ކިއެއްތަ ވަޟުޢީ ޤާނޫނުތަކުގައި ވެސް- ފަރުދުންނާއި މުޖްތަމަޢަށް ވާ ގެއްލުން ބޮޑު ނަމަ އެކަމެއް ޙަރާމް ކުރުމެވެ. ކަމުގެ ގެއްލުމާއި އަޅާ ބަލާއިރު، މަދު ބަޔަކަށް ކުޑަ ފައިދާއެއް ވިޔަސް ވެހެވެ. އެހެނީ ކޮންމެ ޙަރާމް ކަމަކީ ވެސް، އެކަމެއް ކުރާ މީހަކަށް ކޮންމެވެސް ކަހަލަ ފައިދާއެއް ވެދާނެ ކަމެކެވެ. ވީމާ ކަމެއް ޙަރާމް ކަމަށް ދީނުގައި ބަޔާންވެފައި ވަނިކޮށް، ބަޔަކު އެކަމާ ރުހުނަސް އެއީ ޙަލާލް ކަމަކަށް ބަދަލެއް ނުވާނެއެވެ.\n5- އިސްލާމީ ޝަރީޢަތުގައި އަދި އުޞޫލުލް ފިޤުހުގައި ވެސް އޮންނަ ޙަޤީޤަތަކީ، މުޢާމަލާތުގެ ބާބުގައި، ދިމާވާ ކޮންމެ ކުޑަ ވަކިވަކި މައްސަލަތަކަށް ދަލީލެއް އޮންނާކަށް ނުޖެހެއެވެ. ސަބަބަކީ މުޢާމަލާތުގެ ކަންތައްތަކަކީ އަބަދު ވެސް ބަދަލުވޭވޭ އާވެ އާވެ ހުންނަ ކަންތައްތަކެކެވެ. ވީމާ މުޢާމަލާތުގެ ކަންތައްތަކުގައި ބަލަން ޖެހެނީ، ދަލީލަކުން ކަމެއް ޙަރާމް ކުރެވުނު ސަބަބު، ފަރުޢީ މި މައްސަލައިގައި ވޭތޯއެވެ. އެހެން ޢިބާރާތަކުން ބުނާނަމަ، ބޭންކު ފައިދާގައި ރިބާގެ ސިފަ ހިމެނޭތޯއެވެ. ރިބާގެ ސިފަ ހިމެނެއްޏާ އެ ވާނީ ރިބާ އަށެވެ. ސިފަ ނެތް ނަމަ އެ ވާނީ ހުއްދަ މުޢާމަލާތަކަށެވެ.\n6- ބޭންކު ފައިދާ އާއި ބެހޭ ގޮތުން ރަނގަޅު، ޝަރުޢީ ރައުޔަކާ ހަމައަށް ވާސިލު ވެވޭނީ، އޭގެ ކުރިން ރިބާ އަކީ ކޮބައި ކަމާއި، ރިބާ ކަން ދެނެގަނެވޭނެ ޢަލާމާތްތަކަކީ ކޮބައި ކަމާއި، އެއްޗެއް ރިބާއަށް ވާ ސަބަބަކީ ކޮބައި ކަން، ބަޔާންކޮށް، އޭގެ ޝަރުޢީ ޙުކުމް ބަޔާން ކުރުމަށް ފަހުގައެވެ. ހަމަ އެހެންމެ މި ފަދަ ފަތުވާއެއް ދެވޭނީ، ބޭންކުން ފައިދާ ދިނުމުގެ ކަންތައް ހިންގަނީ ކިހިނެއްތޯ އާއި، މިކަހަލަ މުޢާމަލާތްތައް ޢަމަލީ ގޮތުން ބޭންކުތަކުގައި ހިނގަނީ ކިހިނެއްތޯ އެނގި ދިރާސާ ކުރުމަށް ފަހުއެވެ. އަދި ބޭންކުން ހިންގާ މުޢާމަލާތަށް ދެވޭނެ ސިފައަކީ ކޮބައިތޯ، އިޤްތިޞާދީ އަދި ޤާނޫނީ މާހިރުންގެ ކިބައިން އަހައިގެންނެވެ.\nބޭންކު ފައިދާގައި ރިބާގެ ސަބަބު އެކުލެވޭތޯ އާއި، އޭގައި ރިބާގެ ސިފަތަކުގެ ތެރެއިން ސިފައެއް އެބަ ވޭތޯ ބެލޭނީ މިހިސާބުންނެވެ. އުޞޫލުލް ފިޤްހު ޢިލްމުވެރިން އިއްތިފާޤުވެލައްވަނީ، ''އެއްޗަކަށް ޙުކުމެއް ކަނޑައެޅޭނީ، އެ އެއްޗަކީ ކޮބައިކަން ތަސައްވަރު ވެގެން'' ކަމަށެވެ. އަދި މުފްތީއަކަށް ނުވަތަ ޤާޟީއަކަށް ވެސް ކަމެއްގެ ޝަރުޢީ ޙުކުމް ބަރާބަރަށް ބަޔާން ކުރެވޭނީ، ޝަރުޢީ ޢިލްމުގެ އިތުރުން، ކަމުގެ ޙަޤީޤަތް ރަނގަޅަށް އޮޅުން ފިލައި، އަދި ޙައްޤަށް ވާޞިލު ވުމުގެ އިޚްލާޞްތެރި ނިޔަތް އޮވެގެންނެވެ.\n7- މަތީގައިވާ ނުކުތާއިން ދެވޭ އަނެއް ނުކުތާއަކީ، އިސްތިޢްމާރާ އެކު އަހަރެމެންގެ ތެރެއަށް އައި ރިބާ ބޭންކާއި އެ ބޭންކުތަކުން ދޭ ފައިދާއަކީ ހުއްދަ އެއްޗެއް ކަމަށް ހެދޭނެ، ޝަރުޢީ ޢުޒުރުތަކެއް ހޯދުން މަޤްޞަދަކަށް ހެދުން އެއީ، ހުއްދަވާނެ ކަމެއް ނޫނެވެ. ހަމަ އެހެންމެ، މި ބޭންކުތައް މަސައްކަތް ކުރާ ޙަޤީޤީ ގޮތާއި މުޅިން ތަފާތު ގޮތަކަށް ތަފްސީރު ކޮށްގެން ވެސް ނުވާނެއެވެ. ބޭންކުގެ ޙަޤީޤަތް އޮޅުވާލަން މަސައްކަތް ކުރުމަކީ، ބޭންކު ހިންގާ މީހުންގެ ތެރޭގައި ތިބޭ، އިސްލާމީ ޙުކުމެއް ނޭނގޭ، ޢަލްމާނީ ތަރުބިއްޔަތެއްގެ ވެރި ބައެއް މީހުން އާދަވެގެން ކުރާ ކަމެކެވެ. އެތަކެއް ޒަމާނެއް ވަންދެން އެ މީހުންނަށް ފަރިތަވެފައި އޮތް ނިޒާމެއް އެހެން ނިޒާމަކަށް(އިސްލާމީ ނިޒާމަކަށް) ބަދަލު ކުރުމަކީ މިފަދަ މީހުން ބޭނުންވާ ކަމެއް ނޫނެވެ.\nބޭންކުގެ މަސައްކަތް ރަނގަޅަށް ތަޞައްވަރު ނުކުރެވިއްޖެ ނަމަ، އެކަމާ މެދު ބުނެވޭ ޝަރުޢީ ޙުކުމް ވެސް ބުނެވޭނީ ނުބައިކޮށެވެ. އަހަރެންނަށް ހީވަނީ، ޝައިޚުލް އަޒްހަރު ވަނީ، މި ބުނި ކަހަލަ ރޭވުމެއްގެ ޝިކާރައަކަށް ވެވަޑައިގެންފައެވެ. އެހެނީ ބޭންކުތަކުގެ މީހުން އަބަދުވެސް ދަނީ ބޭންކު ފައިދާ ދިނުމުގެ ނިޒާމަށް ފާޑުފާޑު ބަހަނާ އާއި އުޒުރު ދައްކަމުންނެވެ. އަދި ލާރި ލާ މީހާއާއި ބޭންކާއި ދެމެދު އޮންނަ ގުޅުމަކީ، ވަކާލާ ޢަޤުދެއްގެ ގުޅުން ކަމަށް ބުނެ، ބޭންކު ފާއިދާ އަށް ބަހަނާއެއް ދެއްކޭތޯ އެ މީހުން އުޅެއެވެ. ނަމަވެސް މި ގުޅުން މިގޮތަށް ސިފަކުރުމަކީ، ޙަޤީޤަތާއި މުޅިން ޚިލާފު ސިފަކުރުމެކެވެ. ލާރި ލާ މީހާއާއި ބޭންކާއި ދެމެދު އޮންނަ ގުޅުމަކީ ވަކާލާ ޢަޤުދުގެ ގުޅުމެއް ނޫންކަން އެންމެ ފުރަތަމަ އެނގޭނެ ބަޔަކީ ވެސް، ބޭންކުވެރިންނެވެ. ބޭންކާއި ބެހޭގޮތުން ހޯދިފައިވާ ހުރިހާ ދިރާސާއެއްގައި، އަދި އިޤްތިޞާދީ ފިކުރުގައި، އަދި ބޭންކު ހިންގުމުގެ ޤާނޫނުގައި ބުނެފައި ވަނީ އެ މީހުން މި ބުނާ ގޮތާއި ޚިލާފަށެވެ. މި އެއްޗެހީގައި ބުނަނީ، ބޭންކަކީ ލޯނު ނަގާފައި ލޯނު ދޭ ތަނެއް ކަމަށެވެ. ވަކި ނިސްބަތެއްގެ ފައިދާއެއް ދީފައި މީހުން އަތުން ލޯނު އަތުލާފައި، އަނެއްކާ އެހެން ބަޔަކަށް އެއަށް ވުރެ މަތީ ނިސްބަތެއްގެ ފައިދާ ލާފައި ލޯނު ދެނީއެވެ. އަދި ބޭންކަށް ވާ ފައިދާ އަކީ މި ދެ ނިސްބަތުގެ ފަރަގެވެ. މުޅި ދުނިޔޭގައި ވެސް ހިނގަމުންދާ ބޭންކު ނިޒާމަކީ މިއީއެވެ. މިޞްރުގައި ވެސް ކަން އޮތް ގޮތަކީ މިއީއެވެ.\nރިބާ ފައިދާއާއި ޙަލާލް ފައިދާއާއި ހުރި ތަފާތު\nކީރތި ޤުރުއާނުގައި މާތް ﷲ ވަޙީ ކުރައްވަނީ: الَّذِينَ يَأْكُلُونَ الرِّبَا لاَ يَقُومُونَ إِلاَّ كَمَا يَقُومُ الَّذِي يَتَخَبَّطُهُ الشَّيْطَانُ مِنَ الْمَسِّ ذَلِكَ بِأَنَّهُمْ قَالُواْ إِنَّمَا الْبَيْعُ مِثْلُ الرِّبَا وَأَحَلَّ اللّهُ الْبَيْعَ وَحَرَّمَ الرِّبَا\nމި އާޔަތުން މި އަންނަނިވި ފައިދާތައް ނެގެއެވެ. އެއީ:-\n1- މި އާޔަތުގެ މަޤްޞަދަކީ ވިޔަފާރިއަކީ އޭގެ ޒާތުގައި ހުއްދަ އެއްޗެއް ކަން ބަޔާން ކުރުމެއް ނޫނެވެ. އެހެނީ ވިޔަފާރިއަކީ ހުއްދަ ކަމެއްކަން އެހެން އާޔަތްތަކުންނާއި ޙަދީޘްތަކުން އެނގެން އެބަ އޮތެވެ. މި އާޔަތުގެ އެއް މަޤްޞަދަކީ، ދެ މީހެއްގެ ދެމެދުގައި ވިޔަފާރިކޮށްގެން ލިބޭ ފައިދާ އަކީ ޙަލާލް އެއްޗެއްކަން ބަޔާން ކުރެއްވުމެވެ. ވިޔަފާރި ކޮށްގެން ލިބޭ ފައިދާ އަކީ، ރިބާ ފައިދާގެ އިދިކޮޅެވެ.\n2- ރިބާ ފައިދާއާއި ވިޔަފާރީގެ ފައިދާއާއި، ބޭރުފުށުން އެއްގޮތް ގޮތެއް އެބަ ހުންނަކަން، މި އާޔަތުން ދޭހަ ވެއެވެ. އެހެނި މި ދެ ފައިދާ އަކީ ވެސް ރައުސްމާލަށް އިތުރުވާ އިތުރުވުމެކެވެ. ޖާހިލިއްޔަ ޒަމާނު މީހުން، ވިޔަފާރި އަކީ ރިބާއާއި އެއްގޮތް އެއްޗެކޭ ބުނީ، އެއްގޮތް ކަމަށް ބޭރުފުށުން މި ހީވާ ހީވުމަށް ބަލާފައި ޙަޤީޤަތް އޮޅުވާލުމުގެ ގޮތުންނެވެ. މިއަދު ބޭންކު ފައިދާ ހުއްދަ ކަމަށް ދައުވާ ކުރާ މީހުން، ހިފައި ދަމާ ޝުބުހާ އަކީ ހަމަ މިއީއެވެ. ވަކި ތަފާތެއް ނެތެވެ.\n3- ރިބާ އާއި ވިޔަފާރީގެ ފައިދާ އާއި ދޭތީގައި ބޭރުފުށުން އެއްގޮތް ގޮތެއް ހުއްޓަސް، މި ދޭއްޗަކީ މުޅިން ތަފާތު ދޭއްޗެކެވެ. އެހެނީ މި ދެ ފާއިދާ އަކީ މުޅިން ތަފާތު ދެ މުޢާމަލާތަކުން އުފެދުނު ދެ ފައިދާއެކެވެ. މި ދެ މުޢާމަލާތުގެ ތެރެއިން އެއް މުޢާމަލާތަކީ، ޙަލާލު ފައިދާއެއް ހޯދުމުގެ ޠަބީޢަތެއް އެކުލެވޭ، އިންސާނުންނަށް މަންފާ ކުރުމުގެ ޚާއްޞިއްޔަތެއް އެކުލެވޭ މުޢާމަލާތެކެވެ. އެއީ ވިޔަފާރިއެވެ. އަނެއް މުޢާމަލާތަކީ، އިންސާނުންނަށް މަންފާ ހުރި އެއްޗަކަށް ނުވާތީ ޙަރާމް ކުރެއްވީއެވެ. އެއީ ވިޔަފާރީގެ ރިބާއެވެ.\nދެން ޖެހިގެން އައި އާޔަތްތަކުގައި، މާތް ﷲ ބަޔާން ކުރައްވާފައި މިވަނީ، ޙަރާމް ރިބާ އުފެދޭ އަނެއް ގޮތެވެ. يَا أَيُّهَا الَّذِينَ آمَنُواْ اتَّقُواْ اللّهَ وَذَرُواْ مَا بَقِيَ مِنَ الرِّبَا إِن كُنتُم مُّؤْمِنِينَ * فَإِن لَّمْ تَفْعَلُواْ فَأْذَنُواْ بِحَرْبٍ مِّنَ اللّهِ وَرَسُولِهِ وَإِن تُبْتُمْ فَلَكُمْ رُؤُوسُ أَمْوَالِكُمْ لاَ تَظْلِمُونَ وَلاَ تُظْلَمُونَ * وَإِن كَانَ ذُو عُسْرَةٍ فَنَظِرَةٌ إِلَى مَيْسَرَةٍ وَأَن تَصَدَّقُواْ خَيْرٌ لَّكُمْ إِن كُنتُمْ تَعْلَمُونَ\nމާނައަކީ: ''އޭ އީމާންވެއްޖެ މީސްތަކުންނެވެ. ކަލޭމެންނަކީ އީމާން ވާ ބަޔަކު ކަމުގައި ވަނީ ނަމަ ﷲ އަށް ބިރުވެތިވެ ތިބޭ ހުށިކަމެވެ. އަދި ސޫދުގެ ތެރެއިން ބާކީ ލިބެން އޮތް އެއްޗެއް، ހަމަ މުޅިން ދޫކޮށްލާ ހުށިކަމެވެ. * މިކަން މިހެން ނުކޮށްފިނަމަ، ދެން ކަލޭމެންގެ މައްޗަށް ﷲ އާއި އެކަލާނގެ ރަސޫލާގެ ފަރާތުން، ހަނގުރާމަ އިޢްލާންވެގެން ހުރި ކަމުގެ އިންޒާރު ލިބިގަންނަ ހުށިކަމެވެ. ނަމަވެސް ކަލޭމެން ތައުބާ ވެއްޖެނަމަ، ކަލޭމެންނަށް، ކަލޭމެން ދަރަންޏަށް ދިން ޢަދަދުގެ ފައިސާ (ސޫދާ ނުލައި) ލިބޭ ހުއްޓެވެ. އަދި ކަލޭމެން އަނެކުންނަށް އަނިޔާވެރި ނުވާހުށިކަމެވެ. އަދި ކަލޭމެންނަށް ވެސް އަނެކުންގެ ކިބައިން އަނިޔާވެރި ކަމުގެ ކަމެއް ކުރެވިގެން ނުމެވާހުށި ކަމެވެ. * އަދި ދަރަނިވެރިޔާ ވަނީ ދަތި ހާލުގައި ނަމަ، އޭނާއަށް، ދަރަނި އަދާކުޅައުމަށް ތަނަވަސްވެ ފަސޭހަ ފުރުޞަތެއް ލިބޭންދެން، ދަރަނި ނެގުން ފަސްކޮށްލާށެވެ. އަދި، އެއަށްވުރެސް ވެސް މޮޅު ރަނގަޅު ގޮތަކީ، ޞަދަޤާތުގެ ގޮތުގައި، އެ ދަރަނި ކަނޑައިލަ ދިނުމެވެ.'' (އަލްބަޤަރާ:278،279،280)\nފަހެ މި އާޔަތްތަކުގައި ވަރަށް ޞަރީޙަކޮށް މިވަނީ، ރިބާ އާއި ދަރަންޏާއި ގުޅުވާފައެވެ. މި އާޔަތުގައި ބަޔާން ކުރެވިފައި މިވަނީ، ރިބާ އަކީ ދަރަންޏަށް ދެވޭ ރައުސްމާލަށް ވުރެ އިތުރުވާ ކޮންމެ އިތުރުވުމެއް ކަމެވެ. ދަރަންޏެއް ދިން މީހަކަށް އަނބުރާ ހޯދޭނީ އޭނާ ދިން ރައުސްމާލް އެކަނި ކަމެވެ. ދަރަނި އަތުލި މީހާ އަށް ދަރަނި އަދާކުރުމުގައި ދަތިކަމެއް އުޅޭނަމަ، ޖެހޭނީ އަދާ ކުރުން ލަސްކޮށްދޭން ކަމެވެ. މި ތަންކޮޅުން އެނގޭ އެއްޗެކީ ދަރަނިވެރިއާ އަކީ ތަނަވަސް މީހަކަށް ވިޔަސް، ރިބާ ދީގެން ނުވާނެ ކަމެވެ. ކިއެއްތަ، އޭނާ އަށް ޖެހޭނީ އަދާ ކުރުން ފަސް ނުކޮށް އަވަހަށް ދަރަނި އަދާ ކުރާށެވެ. ދެން ބަޔާން ކުރައްވާފައި ވަނީ، ދަރަނި އަދާ ކުރަން ދަރަނިވެރިއާ ނުކުޅެދޭ ހިނދު، ޞަދަޤާތެއްގެ ސިފައިގައި އޭނާއާށް އެހީތެރިވުން މޮޅު އިތުރު ކަމެވެ. ދަރަނީގެ މައްޗަށް ދަރަންޏެއް އިތުރު ކުރުމެއް ނޫނެވެ. މި އާޔަތުން އެނގޭ އެއްޗަކީ، މި މުޢާމަލާތް ޙަރާމް އެއްޗަކަށް ވުމުގެ ހަމައެކަނި ސަބަބަކީ، ދަރަނީގެ ރައުސްމާލަށް ވުރެން އިތުރުވުމެވެ. ވީމާ ފިޤުހުވެރިން އިއްތިފާޤުވެލައްވާފައި ވަނީ، ދަރަނީގެ އަސްލު ޢަދަދަށް ވުރެ އިތުރަށް އަދާ ކުރަން ޝަރުޠު ކުރެވޭ ކޮންމެ އިތުރުވުމަކީ، ރިބާ ކަމުގައެވެ.\nމި ހިސާބުން އަހަރެމެންނަށް އެނގެނީ:-\n1- ރިބާގެ ސަބަބަކީ އަދި އޭގެ އަސްލަކީ، ދަރަންޏެއް އަދާ ކުރުން ފަސްކުރުމުގެ ބަދަލުގައި އިތުރު ކުރެވޭ އިތުރުކުރުން ކަމެވެ. އަދި ވިއްކައިގެން ލިބޭ ފައިދާ ހުއްދަ އެއްޗަކަށް ވީ، އެއީ އެއްޗެއް ވިއްކައިގެން ލިބުނު ފައިދާއަކަށް ވީމައެވެ. ވީމާ ވިޔަފާރީގެ މުޢާމަލާތަކުން ލިބޭ ފައިދާއަކީ ޙަލާލް އެއްޗެކެވެ. ދަރަނީގެ މުޢާމަލާތަކުން ލިބޭ ފައިދާ އަކީ ޙަރާމް އެއްޗެކެވެ.\n2- ވިޔަފާރިއަކީ އެތައްފަހަރަކު ގަނެވިއްކުމެވެ. ވީމާ ވިޔަފާރިގެ މުޢާމަލާތުގައި ހިނގާނީ ހަމަ ވިއްކުމުގެ ޙުކުމްތަކެވެ. އަދި ޤުރުއާނުގެ ނައްޞުން ވަނީ ވިޔަފާރި ހުއްދަ ކުރައްވާފައެވެ. ދެން ވިއްކުމާއި ވިޔަފާރިއަށް ހިނގާ ޙުކުމްތައް، މުޝާރަކާ އަށް ވެސް ހިނގާނެއެވެ. އެހެނީ މުޝާރަކާ (ކުންފުނި) އަކީ ވިޔަފާރިއެއްގައި ބައިވެރިވުމެވެ. ޞަޙީޙް ޙަދީޘްތަކުން އެނގޭ ގޮތުގައި މުޝާރަކާ އާއި، ވިޔަފާރި އަކީ ހުއްދަ ދޭއްޗެވެ. ފިޤުހު ފޮތްތަކުގައި ޝަރާކާ (ކުންފުނި) ގެ ވައްތަރުތަކާއި އޭގެ ޙުކުމްތަކާއި ބެހޭ ގޮތުން ވަރަށް ތަފްޞީލުކޮށް ވާހަކަ ދެކެވިފައި ވެއެވެ. އިސްލާމް ދީނުގައި ވަނީ ފައިސާ ގެ މުޝާރަކާ އާއި، މީހާ މުޝާރަކާ ވުމާއި، އަދި މުޟާރަބާ މުޝާރަކާ ހުއްދަ ކުރައްވާފައެވެ.\n3- އެއްވެސް މިންވަރެއް އިތުރު ކުރުން ޙަރާމް ވާ ދަރަނީގައ،ި ހުންނަ ފާހަނގަ ކުރެވޭ އެންމެ މުހިއްމު އެއް ސިފައަކީ، އޭގައި ދަރަނި ދިން މީހާގެ ޙައްޤު ދަރަނި އަތުލާ މީހާ ޖާމިނުވާ ކަމެވެ. އަދި އެއީ އެއް ބާވަތެއްގެ ދެ ނަޤުދުގެ ދެމެދުގައި ކުރެވޭ މުޢާމަލާތެކެވެ. އަދި ދަރަނި އަތުލި މީހާއަށް ލިބޭ އެއްވެސް ގެއްލުމެއް، ދަރަނި ދިން މީހާ ނު އުފުލައެވެ.\nފައިދާ ޙަލާލް ވާ ވިއްކުމުގައި ހުންނަ ފާހަނގަ ކުރެވޭ އެންމެ މުހިއްމު އެއް ސިފައަކީ، އެއީ ސިފައާއި މަންފާއާއި އޭގެ ޙަޤީޤަތް މުޅިން ތަފާތު ދޭއްޗެއް ބަދަލު ކޮށްގެން ހޯދުނު ފައިދާއެކެވެ. އެއް ބާވަތަކީ ނަގުދެކެވެ. އަނެއް ބާވަތަކީ އެއްޗެއް ނުވަތަ ގެއެއް ނުވަތަ އެ ނުންވެސް އުފުލައި ގެންދެވޭ އެއްޗެކެވެ. ވިއްކާ މީހާ އޭނާ އަތުގައި ހުރި އެއްޗެހި ނުވިކި ނުވަތަ ހަލާކުވެ ނުވަތަ ނު އަގުގައި ވިއްކަން ޖެހުމުގެ ނުރައްކާ އެބަ އުފުލައެވެ. އަދި އެ ރައްކާކޮށް ޙިމާޔަތް ކުރާށާއި އެ ވިއްކަން އޭނާ ހޭދަ އެބަ ކުރެއެވެ. ވިއްކާ މީހާ ކުރާ މަސައްކަތަކީ ދަނޑުވެރިކަން، އުފެއްދުންތެރިކަން، ވިޔަފާރި ފަދަ ފައިދާ ހުރި، އަދި ގެއްލުމާއި ފައިދާ ވުމުގެ އިހުތިމާލު އޮންނަ މަސައްކަތްތަކެވެ.\nރިބާ ފައިދާއާއި ޙަލާލް ފައިދާއާއި ވަކި ކުރެވޭނެ ޢަލާމާތް\nދަރަނިން ލިބޭ ޙަރާމް ފައިދާއާއި ވިއްކައިގެން ލިބޭ ޙަލާލް ފައިދާ އާއި ދެމެދު ހުރި ތަފާތާއި، ދޭތީގެ ޙުކުމް ތަފާތު ވީ ސަބަބަށް ބެލީމާ އެނގޭ އެއްޗަކީ، މި ދެ ފައިދާ ވަކިކޮށް ދެނެގަނެވޭނެ ވަރަށް ފާޅު ޢަލާމާތެއް ވާ ކަމެވެ. އެއީ:- ދެ ފަރާތެއްގެ ދެ މެދުގައި ކުރެވޭ އެއްވެސް މުޢާމަލާތަކީ -ކޮންމެ ނަމެއް ކިޔަސް- އޭގައި އަތުލި ޢަދަދަށް ފަހުން ދައްކަން ޖެހޭ ފައިސާއެއް ވާނަމަ، އެ ވާނީ ދަރަންޏަކަށެވެ. ދިން މީހާ ވާނީ ދަރަނި ދިން މީހާއަށެވެ. އަނެއް މީހާ ވާނީ ދަރަނިވެރިއަކަށެވެ. އަދި މި ފައިސާއަށް އިތުރު ކުރެވޭ ކޮންމެ އިތުރު ކުރުމެއް ވާނީ، ރިބާ އަށެވެ.\nނަމަވެސް، މުޢާމަލާތުގައި ފަހުން ދައްކަން ޖެހޭ ފައިސާއެއް ނެތި، އަދި ފައިސާއާ ހަވާލުވެގެން ހުރި މީހާ އޭނާގެ ބައިވެރިއާގެ ފައިސާއަށް އަމާނާތްތެރިއެއްގެ ގޮތުގައި ހުރެ، ވިޔަފާރިން ގެއްލުން ވިޔަސް ނުވަތަ މުދާ ހަލާކުވިޔަސް(ފަރުވާ ކުޑަނުކުރަންޏާ) ޒިންމާވާން ނުޖެހި، ފައިދާ ގިނަޔަސް މަދަސް ދެ މީހުންގެ ދެމެދުގައި އެ ބަހައިފި ކަމަށް ވަންޏާ، އެ ވާނީ ފައިސާގައި ބައިވެރި ވާ މީހަކަށެވެ. އަދި މިއަށް ދެވޭނެ ނަމަކީ ޝަރާކާއެވެ. އަދި ރައުސްމާލަށް އިތުރުވާ އެއްޗަކީ ޙަލާލް ފައިދާއެކެވެ.\nވީމާ، މި ހިސާބުން އެނގޭ މުހިއްމު ނުކުތާ އަކީ، މުޢާމަލާތެއްގެ ޙުކުމް ބަޔާން ކުރަން، ފުރަތަމަ ބަލަން ޖެހެނީ އެ މުޢާމަލާތެއްގައި ހިމެނޭ ފާހަނގަ ކުރެވޭ ސިފަތަކަށާއި އޭގެ ޙަޤީޤަތަށާއި، އެ މުޢާމަލާތެއްގެ ޤާނޫނީ އަދި ޝަރުޢީ ގިއުގަނޑަށެވެ. އަދި ދެ ފަރާތުގެ ދެމެދުގައި އޮތީ ދަރަނި ދޭ މީހަކާއި ދަރަނި އަތުލާ މީހެއްގެ ގުޅުންތޯ ނުވަތަ މުޝާރަކާގެ ގުޅުންތޯއެވެ.\nބޭންކު ފައިދާގެ ޙަޤީޤަތާއި، ބޭންކުން ފައިސާއާއި މުޢާމަލާތް ކުރާ ގޮތް :\nބޭންކުން ކުރާ އެންމެ މުހިއްމު މައިގަނޑު މަސައްކަތަކީ، ޢާއްމުން ގެ އަތުން ފައިސާ އަތުލާފައި، މަޝްރޫޢުތަކަށް ނުވަތަ އަމިއްލަ ބޭނުންތަކަށް ފައިސާ އަށް ބޭނުންވާ މީހުންނަށް، އެ ފައިސާތައް ލޯނުގެ ގޮތުގައި ދިނުމެވެ.\nމިއީ ބޭންކުތަކުގެ ޤާނޫނާއި، އިޤްތިޞާދީ ޢިލްމުގައި އެނގި ފާޅު ކަމެކެވެ. ބޭންކުތައް އުފެދުނީއްސުރެ ވެސް، ކުރާ މައިގަނޑު މަސައްކަތަކީ ދަރަނި އަތުލާފައި ދަރަނި ދިނުމެވެ. އިޤްތިޞާދީ އަދި ބޭންކާއި ބެހޭ ތަޖުރިބާކާރުން ބުނަނީ:- ބޭންކުތަކުގެ މައިގަނޑު މަސައްކަތަކީ ދަރަނި އަތުލާފައި ދަރަނި ދިނުމެވެ. އަދި މިހާރުގެ އިޤްތިޞާދުގެ މައިގަނޑު އެއްމަސަކަތަކީ މިއީއެވެ.\nއަދި ކުރެވިފައިވާ އިޤްތިޞާދީ ދިރާސާތަކުގައި ބުނަނީ، ފައިދާގެ ރޭޓާއި ދަރަންޏަށް ވާ ފައިދާ އަކާއި ގެއްލުމަކާއި އޮންނަ ސީދާ ގުޅުމެއް ނޯންނަ ކަމަށެވެ. ކިއެއްތަ، ބޭންކުތަކުން ފައިދާގެ ރޭޓު ކަނޑައަޅަނީ ބޭރުގެ އެހެނިހެން ވަރަށް ގިނަ ސަބަބުތަކެއް ވަދެގެންނެވެ. އޭގެ ތެރެއިން އެންމެ ފާހަނގަކޮށްލެވޭ ސަބަބުތަކަކީ، އިޤްތިޞާދު މައްޗަށް ދާ މިންވަރާއި ތިރިއަށް ދާ މިންވަރާއި، ބާޒާރުގައި ލިބެން ހުރި ނަގުދުގެ ތިޔާގިކަމަކާއި، ޤައުމުގެ ޤާނޫނާއި، ބޭންކުތަކުގެ ވެރިންގެ އަމިއްލަ މަސްލަހަތާއި، ބޭރުގެ ބާޒާރުތަކުގައި ފައިދާގެ ރޭޓު އޮންނަ ގޮތަކާއި، ބޭންކަށް ލާރި ބޭނުންވެފައި ވާ ކުޑަ ބޮޑު މިނެކެވެ.\nބޭންކުން، ދަރަނި އަތުލުމާއި ދިނުމުގެ މަސައްކަތް ހިނގާ މަރުހަލާތައް :\nފުރަތަމަ މަރުހަލާ : އެންމެ ފުރަތަމަ ކުރާ ކަމަކީ، ބޭންކަށް ލާރި ލާ މީހުންގެ އަތުން ފައިސާ ޖަމާކުރުމެވެ. މިއަށް ފައިސާ ރައްކާ ކުރަން ލުމޭ ކިޔެއެވެ. ނަމަވެސް ޙަޤީޤަތުގައި މިއީ މުޅިން ރަނގަޅު މާނައެއް ނޫނެވެ. އެހެނީ ބޭންކުގައި ލިޔެވެނީ މި ފައިސާ އަކީ ލޯނުގެ ގޮތުގައި ދެވޭ އެއްޗެއް ކަމަށެވެ. ލާރި ލާ މީހާއަކީ ދަރަނި ދޭ މީހާއެވެ. ބޭންކަކީ ދަރަނި އަތުލާ މީހާއެވެ. އަދި މި ފައިސާ އަކީ ބޭންކުގެ ބޮލުގައި އެޅިފައިވާ ދަރަނީގެ ތެރެއަށް ވަންނަ އެއްޗެކެވެ. އަދި ބޭންކު މި ފައިސާ ފުރިހަމައަށް މިލްކުކުރެއެވެ. އަދި އެއަށް ފަހު ބޭންކު ކުރާ ކަމަކީ، ބޭންކުގެ އަމިއްލަ ފާއިދާއަށް އެ ފައިސާ، އިތުރު ކުރެވޭނެ ކަމެއް ކުރަނީއެވެ. މި އިން ބޭންކަށް ގެއްލުން ވިޔަސް ފައިދާއެއް ވިޔަސް އެ ލިބޭނީ ހަމައެކަނި ބޭންކަށެވެ. އެއްކަލަ ލާރި ލީ މީހާއަށް އޮންނާނެހާ ވެސް އެއްޗަކީ އޭނާ ދިން ރައުސްމާލާއި ކުރީއްސުރެ ކަނޑައެޅިފައިވާ ބޭންކު ފައިދާއެވެ.\nވަރަށް ހަނި ދާއިރާއެއްގައި މެނުވީ، ފައިދާއާއި ގެއްލުން ވުން ތަހައްމަލު ކުރަން ޖެހޭފަދަ މަޝްރޫޢުތަކުގައި، ބޭންކުގެ ރައުސްމާލް ލައިގެން މަސައްކަތް ކުރުމަކީ ޤާނޫނުގައި މަނާ ކަމެކެވެ.\nފައިސާ ރައްކާ ކުރުމުގެ ޙަޤީޤީ މާނައިގައި، ބޭންކުގައި ފައިސާ ރައްކާ ކުރެވޭނެ ނިޒާމެއް ވެސް އޮވެއެވެ. މި ނިޒާމުގައި އޮންނަ ގޮތަކީ ފައިސާ ރައްކާ ކުރަން ބޭނުންވާ މީހުންނަށް، ދަނގަނޑު އަލަމާރީ ނުވަތަ ވަތްގަނޑުތަކެއް، ވަކި އުޖޫރައަކަށް ދެނީއެވެ. ނަގުދު ނުވަތަ އަގުބޮޑު އެއްޗެހި މީގައި ރައްކާ ކުރެވިދާނެއެވެ.\nވީމާ މިއިން އެނގެނީ، ރައްކާ ކުރާށޭ ކިޔާފައި އަހަރެމެން އާދައިގެ ގޮތަށް ބޭންކަށް މި ލާ ފައިސާގެ އަސްލު ޙަޤީޤަތަކީ، އެއީ ދަރަންޏެއްގައި ހުންނަން ޖެހޭ ޝަރުޢީ އަދި ޤާނޫނީ ހުރިހާ ސިފައެއް ފުރިހަމަ ވާ، ދަރަންޏެއް ކަމެވެ.\nދެވަނަ މަރްޙަލާ : ދެން ބޭންކުން ކުރާ ކަމަކީ، އެއްކަލަ ފައިސާ ވިޔަފާރި ވެރިންނަށް ނުވަތަ އަމިއްލަ ބޭނުމަކަށް ލާރި ބޭނުންވާ މީހުންނަށް، ލޯނުގެ ގޮތުގައި ދެނީއެވެ. މި މިހުންނަށް ބޭންކުން މި ލޯނު ދޭނީ މާ މަތީ ފައިދާއެއް ލާފައެވެ.\nމި މުޢާމަލާތަކީ ވެސް ދަރަނީގެ މުޢާމަލާތެކެވެ. މި ފަހަރު ބޭންކަކީ ދަރަނި ދޭ މީހާއެވެ. ވިޔަފާރި ވެރިއާ ނުވަތަ އެ ނޫން ވެސް މީހާ އަކީ ދަރަނި އަތުލާ މީހާއެވެ. ދަރަނީގެ މި މުޢާމަލާތުން ބޭންކަށް އަނބުރާ ލިބޭނީ، ދިން ރައުސްމާލާއި ކަނޑައެޅި އެއްބަސް ވި ރިބާ ފައިދާއެވެ. ވިޔަފާރިވެރިއާ ފެއްޓި މަޝްރޫޢުން ފައިދާ ވިޔަސް ގެއްލުން ވިޔަސް ތަފާތެއް ނެތެވެ. ބޭންކަށް ލިބޭ ފައިދާ އަކީ ލާރި ލާ މީހާއަށް ދިން ފައިދާ އާއި ލޯނު ނެގި މީހާ އަތުން ނަގާ ފައިދާގެ ދެމެދުގައި ހުރި ފަރަގެވެ. ބޭންކުތަކުގެ ލިޔެކިޔުންތަކުން ދައްކާ ގޮތުގައި، ބޭންކުތަކުގެ އާމްދާނީގެ 70 އާއި 80 އާއި ދެމެދު އިންސައްތަ އަކީ ފައިސާއަށް ބޭނުން ޖެހިފައިވާ މީހުންނަށް ލޯނު ދީގެން ލިބޭ އެއްޗެކެވެ.\nބޭންކުން ދަރަނި އަތުލާ މީހުން ގިނަފަހަރަށް އުޅެން ޖެހިފައި ވަނީ އެ ދަރަންޏަކުން ސަލާމަތް ނުވެގެންނެވެ. ނުދައްކާ ލަސް ކުރާ ވަރަކަށް ދަރަނި ދާނީ ބޮޑުވަމުންނެވެ. މިފަދަ ހާލަތަކަށް ވިޔަފާރިވެރިއަކު ވެއްޓިއްޖެނަމަ، އޭނާ ޖެހޭޏީ ވިޔަފާރިން ލިބޭހާ އެއްޗެއް ބޭންކަށް ދައްކާލަ ދައްކާލަ ހުންނާށެވެ. އެފްރިކާގެ ޤައުމުތައް، ތަރައްޤީ ނުވެ، ލިބޭ އާމްދަނީގެ ބޮޑު ބައެއް ލޯނު އަދާ ކުރަން މިއަދު ޖެހިފައިވަނީ، ނެގި ކުޑަ ދަރަންޏެއް ބޮޑުވަމުން ވަމުން ގޮސް، އަތް ނުފޯރާ ހިސާބަށް ގޮސްގެންނެވެ. އާޚިރު ނަތީޖާއަކީ، އެތައް ސަތޭކަ އަހަރެއް ވަންދެން، އެފްރިކާގެ ޤައުމުތަކަށް ލިބޭހާ އާމްދަނީއެއް އެއްކޮށް ދައްކައިގެން ނޫނީ، އަދާ ނުކުރެވޭހާ ބޮޑަށް ދަރަނިވެރި ވުމެވެ. އިޤްތިޞާދީ ދިރާސާތައް ބުނާ ގޮތުގައި، ބޭންކު ފައިދާގެ ނިޒާމަކީ ދުނިޔޭގެ ބައެއް ޤައުމުތަކުގެ އިޤްތިޞާދަށް، ނުހަނު ބޮޑު ގެއްލުން ދޭ އެއްޗެކެވެ.\nބޭންކު މުޢާމަލާތުގައި ވަކާލާ ޢަޤުދަކީ ނެތް އެއްޗެއް:\nމި ހިސާބުން އެނގޭ އެއްޗަކީ، ބޭންކަށް ލާރި ލާ މީހުންނާއި ބޭންކާއި ދެމެދު ވަކާލާ ޢަޤުދެއް ނޯންނަ ކަމެވެ. ލާރި ލާ މީހުންނަކީ ބޭންކަށް ދަރަނި ދޭ ބައެކެވެ. ބޭންކަކީ ލާރި ލާ މީހާއަށް ދަރާފައިވާ ފަރާތެކެވެ. ލާރި ލާ އިރު، އެ ލާރި ލާ މީހުންގެ ފަރާތުން، އެ ފައިސާ އިތުރު ވާނެ އެއްވެސް ކަމެއް ބޭންކުން ކުރުން، އެއީ ލާރި ލާ މީހާގެ ނިޔަތުގައި ވެސް އޮންނަ ކަމެއް ނޫނެވެ. އަނެއްކޮޅުން، ބޭންކުން މި ފައިސާތައް އިތުރުކުރަން ކުރާ މަސައްކަތެއް ކުރަނީ، ލާރީ ލީ މީހުންގެ ލާބައަކަށް ވެސް ނޫނެވެ. ކިއެއްތަ، ބޭންކުގެ އަމިއްލަ ފާއިދާއަށެވެ. ވީމާ ލާރި ލާ މީހާއާއި ބޭންކާއި ދެމެދު އޮންނަ ގުޅުމަކީ، ވަކާލާ ގެ ގުޅުމޭ ބުނުމަކީ ވަހުމެކެވެ. ޙަޤީޤަތެއް ނޫނެވެ.\nހަމަ އެހެންމެ، ބޭންކުން ލޯނު ނަގައިގެން މަޝްރޫޢުތައް ހިންގާ މީހުންނާއި ބޭންކާއި ދެމެދު އޮންނަ ޝަރާކާ ގެ ގުޅުމެއް ވެސް ނެތެވެ. އެހެނީ އެ މީހުންގެ މަޝްރޫޢުތަކުގައި ބޭންކުން ބައިވެރިވާ ބައިވެރިވުމެއް ނެތެވެ. ބޭންކަކީ ފައިދާ އަކާ އެކު އަނބުރާ ރައުސްމާލު ދައްކާ ގޮތުގެ މަތިން، މަޝްރޫޢުތަކުގެ ވެރިންނަށް ލޯނެއް ދިން ފަރާތެވެ. ބޭންކަކީ މަޝްރޫޢުގައި ބައިވެރި ވާ ފަރާތެއް ނޫން ކަމާއި އެއީ ދަރަނި ދިން ފަރާތް ކަމުގެ އެއް ހެއްކަކީ، ބޭންކު ދިން ދަރަނި އަނބުރާ ހޯދަނީ ވެސް ނަގުދުންނެވެ. މިއާ ޚިލާފަށް ޝަރާކާގައި ޙަޤީޤީ ބައިވެރިއާ ބައިވެރިވުމަށް ފަހު އޭނާ ދިން ރައުސްމާލު ހުންނާނީ، މަޝްރޫޢުގެ ތެރެއަށް ވަދެ، އެއްޗެއްސަށް ބަދަލުވެފައެވެ. އަދި އޭނާގެ ރައުސްމާލު ނަގުދުން ލިބޭނީ، މަޝްރޫޢު ރޫޅާލާ ހިނދު ނުވަތަ އޭނާގެ ހިއްސާ އެހެން މީހަކަށް ވިއްކާލާ ހިނދުގައެވެ.\nއަދި ބޭންކަށް ލިބޭ ފައިދާއަކީ ޙަޤީޤަތުގައި މަޝްރޫޢުން ލިބޭ ވިޔަފާރި ފައިދާއެއް ނޫނެވެ. ކިއެއްތަ، އެއީ ކުރިން އެއްބަސް ވެފައި ވާ ގޮތެއްގެ މަތިން ބޭންކު ދިން ލޯނަށް، ދައްކަންޖެހޭ ޕަސެންޓެކެވެ. ނެގި ލޯނުން މަސައްކަތެއް ކުރަން ފެއްޓިޔަސް ނުފެއްޓިޔަސް، އެ ލާރި މަޝްރޫޢުގައި ހިމެނިޔަސް ނުހިމެނިޔަސް، ބޭންކަށް ލާރި ދައްކަން ވެސް ޖެހެއެވެ. ވީމާ ފަތުވާގައި އެ ބުނާ ފައިދާއެއް، އެ ބުނާ މިންވަރު ކަނޑައެޅުމެއް ކޮބައިހެއްޔެވެ؟\nފަތުވާއަށް ރައްދު ދެވޭ އަނެއް ނުކުތާއަކީ، ވިޔަފާރީގެ ބޭނުންތަކަށް ވިޔަސް އަދި އަމިއްލަ ބޭނުމަށް ވިޔަސް، ބޭންކުން އެހެން ފަރާތްތަކަށް ދޭ ލޯނަކީ ޙަރާމް އެއްޗެއް ކަމަށް ފަތުވާއިން ދޭހަވުމެވެ. ފަތުވާއިން މިހެން ދޭހަ ވަނީ ލާރި ލައިގެން ލިބޭ ފައިދާ އެކޭ އެއް ގޮތަށް، ބޭންކުން ލޯނު ދީގެން ލިބޭ ފައިދާ އަކީ ޙަލާލް އެއްޗެއް ކަމަށް ބުނެފައި ނެތީމައެވެ. ބޭންކުން ދޭ ލޯނަކީ ޙަރާމް އެއްޗެއް ކަމަށް އެއްބަސް ވެއްޖެއްޔާ، ބޭންކަށް ލާރި ލާ މިހާ އަށް ފައިދާއެއް ލިއްބައި ދޭން ޖެހޭފަދަ އިސްތިޘްމާރީ މަސައްކަތެއް ވެސް ބޭންކުން ނުކުރާ ކަމަށް އެއްބަސް ވާން ޖެހެއެވެ. މިފަދަ މަސައްކަތެއް ބޭންކުން ނުކުރެއެވެ. މިއީ ޙަޤީޤަތެކެވެ. ބޭންކުތަކުގެ ޤާނޫނުގައި ވެސް މިކަން އޮތީ މިހެންނެވެ. ބޭންކުގެ ވަޒީފާއަކީ ދަރަނި އަތުލާފައި ދަރަނި ދިނުމެވެ.\nރިބާ އާއި ޙަލާލް ފައިދާ އާއި ދެމެދު ހުރި ފިކުރީ ތަފާތު :\n1- ބޭންކުވެރިންނާއި ފައިސާވެރިން އަދި އިޤްތިޞާދީ، ޤާނޫނީ ތަޖުރިބާކާރުން އެއްބަސް ވާ ޙަޤީޤަތަކީ، ބޭންކުގެ މަސައްކަތް ބިނާ ވެފައި ވަނީ ލޯނު އަތުލުމާއި ލޯނު ދިނުމުގެ މައްޗަށް ކަމެވެ. ދުނިޔޭގެ މާލީ ނިޒާމު -މިޞްރުވެސް ވަނީ މި ނިޒާމު ތެރޭގައި- ދެކޭގޮތުގައި، ބޭންކު ފައިދާ އަކީ އޭގައި އަނިޔާވެރިކަމެއް ނުވާ ރިބާގެ ކުޑަ ކުޑަ މިންވަރެކެވެ. އަދި މި ބޭންކު ފައިދާއަކީ ދުނިޔޭގެ މާލީ ނިޒާމު ރަނގަޅަށް ހިނގަހިނގަ އޮތުމަށްޓަކައި ކޮންމެހެން ވެސް ބޭނުން އެއްޗެކެވެ. މިހެން ދެކޭ މީހުން މި ގޮތަށް ދެކެނީ، ''ފައިސާއަކީ އޭގެ ޒާތުގައި އަބަދު ދާއިމަށް އިތުރުވާ އެއްޗެއް'' ކަމަށް ބުނާ ޔަހޫދީންގެ ނަޒަރިއްޔާ ޤަބޫލު ކުރާތީއެވެ. އެ މީހުން ދެކޭ ގޮތުގައި، މީހެއްގެ އަތުގައި ހުންނަ ފައިސާއަކީ ކޮންމެ އިރަކު ވެސް ބޭނުން ފުއްދިދާނެ އެއްޗެކެވެ. ވީމާ ފައިސާއިން ލިބިގަނެވިދާނެ މަންފާ ދޫކޮށް، އެހެން މީހަކަށް އެ ފައިސާ ދަރަންޏަށް ދެންޏާ ކޮންމެވެސް ވަރެއްގެ އުޖޫރައެއް އެ ފައިސާއަށް ލިބެންޖެހެއެވެ. ނަމަވެސް އިސްލާމީ ނަޒަރިއްޔާ ދެކެނީ، ފައިސާއަކީ އޭގެ ޒާތުގައި އިތުރުވާ އެއްޗެއް ނޫން ކަމަށެވެ. އެއީ ދުނިޔޭގެ މަންފާތަކާއި އެއްޗެހި ބަދަލު ކުރަން ގެންގުޅޭ ވަސީލަތެކެވެ. ފައިސާ އިތުރުވާނީ، ފައިސާއާއި މަސައްކަތަކާ ގުޅުނީމައެވެ. ފައިސާ މަސައްކަތަކާ ގުޅުވާލެވިއްޖެނަމަ އޭގެ ތެރެއަށް، ފައިދާ ވުމާއި ގެއްލުން ވުމުގެ ނުރައްކާ ވަންނާނެއެވެ. އެހެނީ އިންސާނުން ކުރާ ކޮންމެ މަސައްކަތަކީ ވެސް، ރަނގަޅަށް ނުވަތަ ގޯސްކޮށް ހިނގައިދާނެ ކަންތަކެވެ. ފައިދާ ވެސް ވެދާނެއެވެ. ގެއްލުން ވެސް ވެދާނެއެވެ. އިސްލާމް ދީނުގައި އޮންނަ އެއް ޤަވާޢިދަކީ ''ފައިދާއެއް ލިބޭނީ ގެއްލުމެއް ލިބެން ތައްޔާރުނަމައެވެ.''\n2- އިސްލާމީ ޝަރީޢަތުގައި، ރިބާ ޙަރާމް ކުރެއްވުމަށް ފަހު، ޙަލާލް އެތަކެއް މުޢާމަލާތެއްގެ ދޮރު ހުޅުވިފައި ވެއެވެ. ބޭންކު ފައިދާގެ ބަދަލުގައި މުސްލިމުންނަށް ބޭނުން ކުރެވިދާނެ، އެ އަށް ވުރެ މާ ރަނގަޅު ބަދަލުތަކެއް އެބަ ހުއްޓެވެ.\n3- ފައިސާއެއް އިތުރުވެ ގިނަ ކުރެވޭނެ އެންމެ ފުރިހަމަ ގޮތަކީ، ރައުސްމާލާއި މަސައްކަތާއި ދޭތި ގުޅިގެން ކަމަށް، އިޤްތިޞާދުވެރިން އެއްބަސް ވެއެވެ. މި ދޭތީގެ ގުޅުވޭނެ އޮންނަނީ އެންމެ ދެ ގޮތެކެވެ. އެއީ:-\n1- ފުރަތަމަ ގޮތަކީ ރައުސްމާލުގެ ވެރިއާ އަށް ސާބިތު ފައިދާއެއް ލިބޭ ގޮތަށް، ދަރަންޏެއް ދިނުމެވެ. މަސައްކަތުން ވާނެ ފައިދާއެއްގައި ވެސް އަދި ވެދާނެ ގެއްލުމެއް ގައި ވެސް އޭނާ ބައިވެރިއެއް ނުވާނެއެވެ. މަސައްކަތް ކުރާ މިހާ ނުވަތަ ވިޔަފާރިވެރިއާ މި ހާލަތުގައި ވާނީ ދަރަނި އަތުލާ މީހަކަށެވެ. އަދި އަނބުރާ ރައުސްމާލާއި އަދި އިތުރު ފައިދާއެއް އަދާކުރާނެ ކަމުގެ ޖާމިން ވާންޖެހެއެވެ. މި ނިޒާމަކީ އިޤްތިޞާދުގެ ދެ އަސާސް(ފައިސާއާއި މަސައްކަތް) ދެ މެދުގައި އޮންނަން ޖެހޭ ހަމަހަމަކަން ގެއްލުވާލާ ނިޒާމެކެވެ. ފައިދާއާއި ގެއްލުނު ވުން އެކުލެވޭ މަސައްކަތަށް ހިތްވަރު ދިނުމުގެ ބަދަލުގައި، މި ނިޒާމް ބޮޑަށް ސަމާލުކަން ދެނީ ސާބިތު ފާއިދާއެއް އަބަދު ލިބި ލިބި ހުންނަ ދަރަންޏަށެވެ. މިހެން މިކަން އޮތުމަކީ އިޖްތިމާޢީ ގޮތުންނާއި އިޤްތިޞާދީ ގޮތުންނާއި އަޚްލާޤީ ގޮތުން ވެސް ވަރަށް ބޮޑެތި ނުރައްކާ ކުރިމަތި ވާ ކަމެކެވެ. ބޭންކު ފައިދާއަކީ ރިބާއަށް ވާތީ، އިސްލާމް ދީން ޙަރާމް ކުރާ ނިޒާމަކީ މިއީއެވެ.\n2- ދެވަނަ ގޮތަކީ، ރައުސްމާލުގެ ވެރިއާ މަސައްކަތް ކުރާ މީހާ ނުވަތަ ވިޔަފާރިވެރިއާއާއި ބައިވެރިވެގެން، ލިބޭ ފައިދާއަކާއި ވެދާނެ ގެއްލުމެއްގައި ހިއްސާވުމެވެ. މި ހާލަތުގައި ފައިސާ ވަނީ، މަސައްކަތް ކުރާ މީހާ އަތުގައި ހުންނަ އަމާނާތަކަށެވެ. އޭނާގެ ބޮލުގައި އެޅިފައި ވާ ދަރަންޏެއް ނޫނެވެ. ފަރުވާ ކުޑަކޮށް ނުވަތަ ގަސްތުގައި ގެއްލުމެއް ދީގެން މެނުވީ، މަސައްކަތް ކުރާ މީހާ ރައުސްމާލާ މެދު ޖާމިން ވާކަށް ނުޖެހޭނެއެވެ. މި ނިޒާމަށް ކިޔަނީ މުޝާރަކާ އެވެ. މުޝާރަކާގެ ވަރަށް ގިނަ ވައްތަރުތައް ހުރެއެވެ. އަދި މުޟާރަބާ ވެސް އޮވެއެވެ. މުޟާރަބާގައި އޮންނަ ގޮތަކީ އެކަކު ރައުސްމާލް ދިނީމާ އަނެކަކު މަސައްކަތް ކުރުމެވެ. ފައިސާ އިތުރު ކުރުމުގައި އޮންނަ އިސްލާމީ ނިޒާމަކީ މިއީއެވެ. އިޤްތިޞާދުގެ ދެ އަސާސާ މެދު ހަމަހަމައަށް ކަންތައް ކުރެވެނީ މި ނިޒާމުގައެވެ.\nވިޔަފާރީގައި ދެން ހުންނަ އެހެނިހެން މުޢާމަލާތްތައް ތަންޒީމު ކުރުގައި، މުރާބަޙާ އާއި ސަލަމް ފަދަ ޢަޤުދުތަކުގެ ބޭނުން ހިފިދާނެއެވެ.\n4- ބޭންކުން ދޭ ޙަރާމް ފައިދާ އުވާލައި، މާލީ އަދި އިޤްތިޞާދީ ނިޒާމު، ފައިދާއާއި ގެއްލުމުގައި ހިއްސާ ވާ މުޝާރަކާ ނުވަތަ މުޟާރަބާ ނިޒާމަށް ބަދަލުކޮށްފިއްޔާ، ބޭންކުތައް މަސައްކަތް ކުރަމުން މިދާ ގޮތާއި، އިޤްތިޞާދީ އަދި މާލީ ނިޒާމަށް ބޮޑެތި ހެޔޮބަދަލުތަކެއް އަންނާނެއެވެ. ހުޅަނގުގެ އިސްތިޢްމާރީ ވަކިތަކުން މުސްލިމުންނަށް އެއްކޮށް ސަލާމަތް ވެވޭނީ، މިހެން ކަންތައް ކޮށްގެންނެވެ. އިސްލާމް ދީނުގެ ޢަދުއްވުންނާއި ހުޅަނގަށް ތަބާވާ ޢަލްމާނީން، އިސްލާމީ އިޤްތިޞާދާއި ދެކޮޅަށް ވަރުގަދަ ހަނގުރާމައެއް ކުރީ މި ސަބަބަށްޓަކައެވެ.\n5- އިސްލާމީ އިޤްތިޞާދީ ނިޒާމަކީ، އެއްވެސް އުނދަގުލެއް ނެތި ޢަމަލީ ގޮތުން ބިންމަތީގައި ތަންފީޒު ކުރެވޭނެ ނިޒާމެކެވެ. އަދި ކުރެވިފައިވާ ނިޒާމެކެވެ. އެންމެ ފަހުގެ ވަސީލަތްތައް ބޭނުންކޮށްގެން، ބަރާބަރަށް އިސްލާމީ ބޭންކުތައް ކާމިޔާބު ކަމާއެކު އެބަ ހިންގެއެވެ. މިހާރު ބައެއް ތަންތާނގައި ބައެއް މައްސަލަތައް ހުރިއްޔާ ހުރީ، އެއީ އިސްލާމީ ބޭންކު ނިޒާމުގެ މައްސަލައެއް ނޫނެވެ. އެއީ އެ ނިޒާމަށް ޢަމަލު ކުރުމުގައި ހުރި ކުދި ކުދި މައްސަލަތަކެކެވެ. އަދި ދައުލަތުން އިސްލާމީ ބޭންކުތަކަށް ކުރިމަތިކޮށްފައިވާ ފިއްތުންތަކާއި ދަތިކަމުގެ ސަބަބުން ވާ ގޮތެކެވެ.\nވިޔަފާރި އަދި ޞިނާޢި މަޝްރޫޢުތަކަށް ލޯނު ދިނުން\nބޭންކަށް ލާރި ލައިގެން ލިބޭ ފައިދާއާއި، ވިޔަފާރި އަދި ޞިނާޢީ މަޝްރޫޢަކަށް އަދި އަމިއްލަ ބޭނުމަކަށް ވިޔަސް، ފައިދާ ލާފައި ދެވޭ ލޯނަކީ ޙަރާމް ރިބާ ކަމުގައި، ކުރީގެ ހުރިހާ ޢިލްމުވެރިންނާއ އަދި މިހާރުގެ ޖުމްހޫރު ޢިލްމުވެރިން އެއްބަސްވެލައްވައެވެ. މި ރައުޔާއި ޚިލާފު ވަނީ އެއް އަތުގެ އިނގިލިން ގުނާލެވޭހާ މަދު ބޭފުޅުންތަކެކެވެ. މީގެ ތެރެއިން އެންމެ މަޝްހޫރު އެއް ބޭފުޅަކީ ޝައިޚުލް އަޒްހަރެވެ.\nމީގެ ދުވަސްތަކެއް ކުރިން، ޝައިޚުލް އަޒްހަރުގެ ޝާއިޢު ކުރެވިފައިވާ ރައުޔެއްގައި، ވިޔަފާރި އަދި ޞިނާޢީ ކަންކަމަށް ދެވޭ ލޯނު ހުއްދަ ކަމަށް ވިދާޅުވެފައި ވެއެވެ. މި ކަމަށް ތާއީދު ކޮށް ވާހަކަ ދައްކާ މީހުން ބުނަނީ، އިސްލާމް ދީނުގައި ޙަރާމް ކުރެވިފައި ވަނީ، ބޭނުން ޖެހިފައިވާ ފަރުދުންނަށް ދެވޭ ލޯނުން ފައިދާ ނެގުމެވެ. މިއާ ޚިލާފަށް ބޮޑެތި ވިޔަފާރި މަޝްރޫޢުތައް ހިންގަން ނެގޭ ލޯނަށް ފައިދާ ނެގިޔަސް އެއީ މައްސަލައެއް އޮތް ކަމެއް ނޫނެވެ. މި ހެން ބުނާ މީހުން ދެކޭ ގޮތުގައި އިސްލާމް ދީނުގައި ރިބާ ޙަރާމް ކުރަން ޖެހުނު ސަބަބަކީ، މުއްސަނދިން ބޭނުން ޖެހިފައިވާ މީހުންގެ ބޭނުން ނާޖާއިޒުގޮތުގައި ހިފާތީއެވެ. އަދި އިސްލާމް ދީން އައުމުގެ ކުރީގައި، އުފެއްދުންތެރި މަޝްރޫޢުތަކަށް ލޯނު ނެގުމަކީ، ޢަރަބިން ދަންނަ ކަމެއް ނޫނެވެ.\nމިއަންނަނިވި ސަބަބުތަކަށްޓަކައި، މި ރައުޔަކީ ރަނގަޅު ރައުޔެއް ނޫން:\n1- އިސްލާމް ދީން ބުނަނީ ރިބާ އަކީ، ރިބާ ހިމެނޭ ދަރަނި ދޭ މީހާ އާއި ދަރަނި އަތުލާ މީހާއާއި ދެ މީހުން ވެސް ހިއްސާ ވާ ފާފައެއް ކަމަށެވެ. ވީމާ ރިބާ ޙަރާމް ކުރެވުނީ، ފަޤީރުމީހާގެ ފަޤީރުކަމުގެ ބޭނުން ނުބައި ގޮތުގައި މީހަކު ހިފާތީ ކަމަށް ވަންޏާ، އެ ދެ މީހުން ފާފަވެރިވުމުގެ މާނައެއް ނެތެވެ.\n2- ރިބާ އާއި ބެހޭ ގޮތުން ކީރިތި ޤުރުއާނުގައި އައިސްފައިވާ ހުރިހާ އާޔަތްތަކެއް ވެސް އައިސްފައި ވަނީ، އެއްވެސް ޤައިދެއް ނެތި މުޠްލަޤު ގޮތެއްގައެވެ. އެއްވެސް ޚާއްޞަ ކުރުމެއް ނެތި ޢާއްމު ގޮތެއްގައެވެ. އުޞޫލުލް ފިޤުހުގައި ބުނަނީ، ''ޙުކުމުގައި ބަލަން ޖެހެނީ ނައްޞުގެ ލަފްޒުގައި އައިސްފައިވާ ޢާއްމު ޙުކުމަށެވެ. ނައްޞު އައި ޚާއްޞަ ސަބަބަކަށް ނޫނެވެ.''\nއިސްލާމީ ފިޤުހުގައި ލިޔެވިފައި ހުރި ފޮތްތަކުގެ ގިނަ ކަމާއެކުވެސް، ދަރަނީގެ ބޭނުން ހިފޭ ގޮތް ތަފާތު ވުމުން، އެއް ދަރަންޏާއި އަނެއް ދަރަނި ތަފާތު ކޮށްފައި، ވާހަކަ ދައްކާފައި ވާ ފޮތެއް އަދި ނެތެވެ. ސޫރަތުލް ބަޤަރާގެ އާޔަތްތައް އަހަރެމެންނަށް އަންގަނީ ރިބާއިން ތައުބާ ވެއްޖެނަމަ، ރައުސްމާލަށް ވުރެ އިތުރަށް އަތުނުލުމަށެވެ. ދެން މިއާއި ވިދިގެން އަންގަވާފައި ވަނީ، ދަރަނިވެރިއާ އަށް ދަރަނި އަދާ ކުރުމުގައި ދައްޗެއް އުޅޭނަމަ، ފަސޭހަ ކޮށް ދިނުމެށެވެ. ވީމާ މި އާޔަތްތަކުން ނެގޭ ޙުކުމަކީ، ދަރަނި އަތުލީ ތަނަވަސް މުއްސަންޖެއް ނަމަ، އޭނާގެ މައްޗަށް ވާޖިބުވެގެން ވަނީ ލަސްނުކޮށް ދަރަނި އަދާކުރުން ކަމެވެ. އިތުރު ފައިދާއެއް ދިނުމެއް ނޫނެވެ. ވީމާ ރިބާ ޙަރާމް ކުރެވުނީ ކޮންމެހެން، ފަޤީރެއްގެ އަތުން ރިބާ ކެވޭތީ އެއް ނޫނެވެ.\n3- އެއްޗެއް އެއީ ރިބާ ކަމަށް ބުނެ ޙަރާމް ކުރުމުގައި ބަލަން ޖެހެނީ، އޭގައި ރިބާގެ ޙަޤީޤަތް ވޭތޯއާއި، ރިބާގެ ސިފަތައް ހިމެނޭތޯއާއި، ރިބާއަކަށް ވާ ސަބަބު އެކުލެވޭތޯއެވެ. ދަރަނި އަތުލީ ފަޤީރެއްތޯ މުއްސަންޖެއްތޯ ނުވަތަ އޭނާ އެ ދަރަނީގެ ބޭނުން ހިފަނީ ކޮން ކަމެއްގައިތޯ، މިއީ ބަލަން ޖެހޭ ކަންތަކުގެ ތެރޭގައި ހިމެނޭ ކަމެއް ނޫނެވެ.\nރިބާ ޙަރާމް ކުރެވުނީ، ވަކި ލަފްޒަކުން އެ މުޢަމަލާތު ހިންގޭތީ، ނުވަތަ އެންމެ ސިފައެއްގައެއް ނޫނެވެ. ކިއެއްތަ، އެ ޙަރާމް އެއްޗަކަށް ވީ ވަކި ޙަޤީޤަތެއް އޭގައި ހިމެނޭތީއެވެ. އެ ޙަޤީޤަތަކީ ވިޔަފާރިއާއި އިދިކޮޅު ޙަޤީޤަތެކެވެ. ވީމާ މި ޙަޤީޤަތް ފެނިއްޖެ ކޮންމެ އެއްޗަކީ ރިބާގެ ޙުކުމް ދެވޭ އެއްޗެކެވެ. ކޮންމެ ލަފްޒަކުން އެ ޢަޤުދު ކުރެވުނު ކަމުގައި ވިޔަސް ވެހެވެ.\n4- ޤުރުއާން ބާވައިލެއްވުނު ވަގުތު ޢަރަބިންގެ ތެރޭގައި ވިޔަފާރީގެ ބޭނުމަށް ދަރަނި ނެގުން ނެތް ކަމަށް ބުނުމަކީ ޙަޤިޤަތާއި ޚިލާފު ބުނުމެކެވެ. އެހެނީ ވިޔަފާރީގެ ބޭނުންތަކަށް ދަރަނި ދީ އެއަށް ފައިދާ ނެގުމަކީ ޢަރަބިންގެ ތެރޭގައި އޭރު ފެތުރިފައި އޮތް ކަމެއްކަން ތާރީޚީގޮތުން ސާބިތުވެއެވެ. ކިއެއްތަ، އޭރު އޮތް މައިގަނޑު ރިބާ އަކީ ވިޔަފާރީގެ ބޭނުންތަކުގައި ދެވޭ ދަރަންޏަށް ނެގޭ ރިބާއެވެ. މި ކަމުގެ ހެއްކަކީ:-\nހ- ތާރީޚީ ގޮތުން އެނގޭ ޙަޤީޤަތަކީ މައްކާ މީހުންގެ އިޤްތިޞާދު ބިނާ ވެފައި އޮތީ، ފިނި މޫސުމުގައި ޔަމަނަށް އަދި ހުނު މޫސުމުގައި ޝާމަށް ކުރާ ވިޔަފާރި ދަތުރުތަކެއްގެ މައްޗަށް ބިނާ ވެފައި ކަމެވެ. މި ދަތުރުތަކަށް ފައިސާ ދޭ ބަޔަކީ ޔަމަނުން ބޭރު ކޮށްލެވުނީމާ ޠާއިފުގައި ވަޒަންވެރިވެގެން ތިބި ޔަހޫދީންނެވެ. ދަރަނި ދީ ރިބާ ކެއުން ނޫން މަސައްކަތެއް ޔަހޫދީން ނުކުރެއެވެ. ފައިސާ ދޭ އަނެއް ބަޔަކީ މައްކާގެ މުއްސަނދިންނެވެ. އޭގެ ތެރޭގައި، ޢައްބާސް ބިން ޢަބްދުލް މުއްޠަލިބް، ފަދަ މުސްލިމުން ވެސް ހިމެނުނެވެ. ވިޔަފާރިވެރިން އެ މީހުން ނެގި ދަރަންޏަށް ވާ ރިބާ ދައްކައި އުޅުނީ ވިޔަފާރިން ލިބޭ ފައިދާ އަކުންނެވެ. މިއީ ހަމަ މިހާރުގެ ބޭންކާއި ވިޔަފާރި ވެރިންނާއި ދެމެދު ވެސް އޮންނަ ގުޅުމެވެ.\nށ- ބަޤަރާ ސޫރަތުހެ 278 ވަނަ އާޔަތް ބާވައިލެއްވި ސަބަބާއި ބެހޭ ގޮތުން ޠަބަރީ ވިދާޅުވެފައި ވަނީ، މި އާޔަތް ބާވައި ލެއްވުނީ ޢައްބާސް ބިން ޢަބްދުލް މުއްޠަލިބް އާއި ބަނީ އަލްމުޣީރާ ގެ މީހަކާ އާ މެދުގައެވެ. ޢައްބާސް ބިން ޢަބްދުލް މުއްޠަލިބް އާއި އަނެއް މީހާ އާ ގުޅިގެން ޘަޤީފް ގެ ބަނޫ ޢަމްރޫ ދަރިކޮޅު މީހުންނަށް ރިބާ ލާފައި ދަރަނި ދެއްވިއެވެ.\nޖާހިލިއްޔަ ޒަމާނުގައި އޮތް ރިބާއަކީ ވިޔަފާރި ކުރުމުގެ ބޭނުމުގައި ނެގޭ ދަރަންޏަށް ލެވޭ ރިބާއެކެވެ. އަދި ބައެއް މީހުން ދަރަނި ނަގައި އުޅުނީ، ދަރަނި ނަގާފައި އެހެން މީހަކަށް ފައިދާ ލާފައި ދިނުމުގެ ބޭނުމުގައެވެ.\nއެ ދުވަސްވަރަކީ، މި ޒަމާނުގެ މީހުންގެ ބޭނުންތައް ހާ ގިނަ ބޭނުންތަކެއް އޮތް ޒަމާނެއް ނޫނެވެ. ވީމާ އޭރު މީހަކު ފައިސާއެއް ބޭނުން ވަނީ ކާލާނެ އެއްޗެއް، ހާލަކުން ފަހަރަކު ހެދުމެއް ފަދަ އެއްޗެއް ގަންނާށެވެ. މިފަދަ ކަންކަމަށް ބޭނުންވެގެން ދަރަނި ނަގައި އުޅުނީ މަދު ހާލަތެއްގެއެވެ.\n5- ބޭނުންތައް ފުއްދަން ނެގޭ ދަރަންޏަށް ލެވޭ ރިބާ އާއި ވިޔަފާރިއާއި އުފެއްދުންތެރި ކަންކަމުގައި ބޭނުން ކުރަން ނެގޭ ދަރަންޏަށް ލެވޭ ރިބާ އާއި ދޭތި، ފަރަގު ކުރަން އެންމެ ފުރަތަމަ ފެއްޓި ބަޔަކީ ހުޅަނގުގެ އިޤްތިޞާދީ މީހުންނެވެ. އަދި ފަހުން މި ފިކުރު އިސްލާމީ ޤައުމުތަކަށް ވަދެ، ބޭންކު ފައިދާއާއި އެއްކޮޅަށް ވާހަކަ ދައްކާ މީހުން، މި ފިކުރުގައި ޝަރުޢީ ހެދުމެއް ލައްވައި އެއީ ދީނީ ގޮތުން ބަލަން ޖެހޭ ތަފާތެއް ކަމަށް މީހުންނަށް ހީވާ ގޮތަށް ވާހަކަ ދައްކަން ފެށިއެވެ.\nބޭންކު ފައިދާއާ މެދު، ޢިލްމުވެރިންނާއި އިސްލާމީ މުއައްސަސާތަކުގެ އެންމެ ފަހުގެ ނިންމުން.\n- 1970 ވަނަ އަހަރު އަޒްހަރުގެ ޝައިޚުލް އަޒްހަރަކަށް ހުންނެވި ފަޟީލަތުއް ޝައިޚް ބަކްރީ އައްޞަދްފީ އިން ފެއްޓިގެން އައިސް ފަޟީލަތުއް ޝައިޚް ޖާދުލް ޙައްޤު ޢަލީ ޖާދުލް ޙައްޤު އާ ޖެހެންދެން އަޒްހަރުގެ ޝައިޚުލް އަޒްހަރަށް ތިއްބެވި ހުރިހާ ބޭފުޅުން ވެސް ފަތުވާ ދެއްވާފައި ވަނީ ބޭންކް ފާއިދާ އަކީ ޙަރާމް އެއްޗެއް ކަމުގައެވެ. އަދި މިޞްރު ގެ ދާރުލް އިފްތާ އުފެއްދުނީއްސުރެ މި ފަހަކާ ޖެހެންދެން ދީފައިވާ ފަތުވާތައް ވެސް ބުނެފައި ވަނީ މިފަދައިންނެވެ. މި ހުރިހާ ބޭފުޅުން ވެސް ފަތުވާ ދެއްވާފައި ވަނި އިސްލާމީ އުއްމަތުގެ ޖުމްހޫރު ޢިލްމުވެރިންނާއި ފިޤުހު މަޖްމަޢްތަކުން ފަތުވާ ނެރެފެއިވާ ރައުޔާ އެއްކޮޅަށެވެ. މި ރައުޔާއި ޚިލާފަށް ފަތުވާ ދެއްވި މަދު ބޭފުޅުންގެ ތެރޭގައި މިހާރުގެ ޝައިޚުލް އަޒްހަރު ފަޟީލަތުއް ޝައިޚް މުޙައްމަދު ސައްޔިދު ޠަންޠާވީ ހިމެނިވަޑައިގަންނަވައެވެ. ޝައިޚް ފަހުން ދެއްވި ފަތުވާއަކީ ޖުމްހޫރު ޢިލްމުވެރިންނާ ޚިލާފަށް ދެއްވާފައި ވާ ފަތުވާއެކެވެ.\nޝައިޚް ޠަންޠާވީ މުފްތީއަކަށް ހުންނެވި އިރު، 15 ޖަނަވަރީ ގައި، 29 ޖަނަވަރީގައި އަދި 20 މާރިޗް 1990 ގައި، ދެއްވި ހަތަރު ފަތުވާއެއްގައި ބާރު އަޅުއްވާ ވިދާޅުވެފައި ވަނީ، ބޭންކު ފައިދާގެ ހުރިހާ ވައްތަރަކީ ވެސް ޙަރާމް އެއްޗެއް ކަމަށެވެ.\n- އިސްލާމީ އުއްމަތުގެ ވޭތުވެދިޔަ ސާޅީސް އަހަރު ތެރޭގައި ބޭއްވިފައިވާ ފިޤުހު މަޖްމަޢްތަކުގެ ހުރިހާ ބައްދަލުވުންތަކުގައި، އަދި ކުރެވިފައިވާ ބަހުސްތަކުން ނުކުމެފައިވާ ނަތިޖާއަކީ، ބޭންކު ފައިދާގެ ހުރިހާ ވައްތަރަކީ ވެސް ޙަރާމް ރިބާ ކަމުގައެވެ.\nމުޙައްރަމް1385ހ / މޭ1965މ ގައި ޤާހިރާގައި ބޭއްވުނު އަޒްހަރުގެ މަޖްމަޢުލް ބުޙޫޘުލް އިސްލާމިއްޔާގެ ދެވަނަ ބައްދަލުވުމުން ނެރެފައިވާ ޤަރާރަށް ބަލާލުމުން، ބޭންކު ފައިދާގެ ޙުކުމާމެދު އިތުރަށް ބަހުސް ކުރަން ވެސް ނުޖެހެއެވެ. މި މަޖްމަޢަކީ ދައުލަތުގެ ރަސްމީ މުއައްސަސާއެކެވެ. އޭރު މި މަޖްމަޢު އެކުލެވިގެން ވަނީ 26 ޢިލްމުވެރިންގެ މައްޗަށެވެ. އެންމެ އިސްކޮށް ހުންނެވީ އޭރުގެ ޝައިޚުލް އަޒްހަރެވެ. އަދި އެ ބައްދަލުވުމަށް އިސްލާމީ ތިރީސް ޤައުމެއް ތަމްސީލު ކުރާ މީހުން ޙާޟިރުވިއެވެ. ބައްދަލުވުމުގައި ބައިވެރިވި ޢިލްމުވެރިންގެ ޢަދަދު 58 އަށް އަރައެވެ. އަދި އެ ބޭފުޅުންނަށް އެހީތެރިވެ، މަޝްވަރާ ދިނުމަސް އިޤތިޞާދީ އަދި ޤާނޫނީ ތަޖުރިބާކާރުން ތިއްބެވިއެވެ.\nމި ބައްދަލުވުގެ އިޖްމާޢުން ނެރެފައިވާ ޤަރާރުގައި ވަނީ މި އަންނަނިވި ފަދައިންނެވެ:-\nހ- އެއްވެސް ބާވަތެއްގެ ދަރަންޏަކަށް އިތުރު ކުރެވޭ ފައިދާ އަކީ، ޙަރާމް ކުރެވިފައި ވާ ރިބާ އެވެ. ބޭނުން ކުރުމަށް ދެވޭ ދަރަންޏޭ ބުނެވޭ ދަރަންޏާއި، އުފެއްދުމަށް ދެވޭ ދަރަންޏޭ ބުނެވޭ ދަރަނީގެ ދެ މެދުގައި، އެއްވެސް ފަރަގެއް ނެތެވެ. އެހެނީ ޤުރުއާނާއި ސުންނަތުގެ ހުރިހާ ނައްޞުތަކެއް ބެލުމުން، މި ދެބާވަތް ވެސް ކަނޑައެޅިގެން ޙަރާމް ކަން ސާބިތުވެއެވެ.\nށ- ގިނަ މިންވަރު ޙަރާމް ރިބާއެއްގެ މަދު މިންވަރު ވެސް ޙަރާމެވެ.\nނ- ބޭނުމަކަށް ނުވަތަ ޟަރޫރަތަކަށްޓަކައި ވެސް ރިބާ ލާފައި ދަރަނި ދިނުން އެއީ، ހުއްދަ ވާނެ ކަމެއް ނޫނެވެ. އަދި ޟަރޫރަތެއް އޮވެގެން ނޫން ގޮތަކަށް، ރިބާ ހިމެނޭ ދަރަންޏެއް ނެގުން އެއީ، ފާފަވެރި ވާނެ ކަމެކެވެ. މިފަދަ ދަރަންޏެއް ނެގުމުގެ ފާފަ އުފުލޭނީ ޟަރޫރަތެއް އޮތް ނަމައެވެ.\nރ- ބޭންކުތަކުން ދޭ ކަރެންޓު އެކައުންޓުގެ ޚިދުމަތާއި، ޗެކު ދޫކުރުމާއި، ޗެކަށް ލާރި ނެގުމާއި، އަދި އެއްތަނުން އަނެއްތަނަކަށް ލާރި ފޮނުވުން ފަދަ ކަންކަމަކީ، ހުއްދަ ކަންކަމެވެ. ބޭންކުން ދޭ މިފަދަ ޚިދުމަތްތަކުގެ ބަދަލުގައި ނަގާ ފީއަކީ ރިބާއެއް ނޫނެވެ.\nބ- ފައިދާ އިތުރުވާ އެއްވެސް ގޮތަކަށް، ބޭންކަށް ލާރި ލުމަކީ އެއީ ޙަރާމް ރިބާ މުޢާމަލާތުގެ ތެރެއަށް ވަންނާނެ ކަމެކެވެ.\nބޭންކު ފައިދާ އަކީ ޙަރާމް އެއްޗެއް ކަމަށް ފަތުވާ ދީފައި ވަނީ، މިޞްރުގެ މަޖްމަޢުލް ބުޙޫޘުލް އިސްލާމިއްޔާ އެކަންޏެއް ނޫނެވެ. ކިއެއްތަ، އިސްލާމީ ދުނިޔޭގެ ފިޤުހީ ހުރިހާ މަޖްމަޢްތަކާއި ކޮމިޓީތަކުން ވެސް ވަނީ ހަމަ މި ބީދައިން ފަތުވާ


Hathiyaaru vikkun huttuvaifi nama Saudi ah vure bodah gellun vaanee America ah: Trump | Mihaaru\nހަތިޔާރު ވިއްކުން ހުއްޓުވައިފި ނަމަ ސައުދީއަށް ވުރެ ބޮޑަށް ގެއްލުންވާނީ އެމެރިކާއަށް: ޓްރަމްޕް\n21 އޮކްޓޯބަރ 2018 - 12:49 10 comments\nސައުދީން ބުނެފައި ވަނީ އިސްތަންބޫލްގައި ހުންނަ ކޮންސިއުލޭޓަށް ދިޔަ ޖަމާލް ޚާޝުގްޖީ މަރުވީ އެ ތަނުގެ މުވައްޒަފުންނާ އެކު ހިންގި ތަޅާފޮޅުމަކަށް ފަހު ކަމަށެވެ. ތުރުކީން ވަނީ އެކަމާ ގުޅޭ ތަފްސީލްތައް ހާމަކުރާނެ ކަމަށް ބުނެފަ އެވެ.\nޓްރަމްޕް ވިދާޅުވީ ނޫސްވެރިޔާ މަރާގުޅޭ ސުވާލުތަކަށް "ޖަވާބު ނުލިބެނީސް ހިތްހަމަނުޖެހޭ" ކަމަށެވެ. އަދި ނޫސްވެރިޔާ މަރާލުމާ ގުޅޭ މައުލޫމާތު ސައުދީ ވަލީ އަހުދު މުހައްމަދު ބިން ސަލްމާނަށް ނުލިބި އޮތުމަކީ ވެދާނެ ކަމެއް ކަމަށް ވެސް ޓްރަމްޕް ވިދާޅުވި އެވެ.\nކޮންސިއުލޭޓުގައި ނޫސްވެރިޔާ މަރާލި ކަމަށް ތުރުކީން ކުރިން ބުނި ނަމަވެސް އެކަމުގެ ޒިންމާ ރަސްމީކޮށް ސައުދީގެ ބޮލުގައި އަޅުވައިފައެއް ނުވެ އެވެ. ތުރުކީ ފުލުހުން ވަނީ ކޮންސިއުލޭޓާއި ކޮންސުލްގެ ގެ ބަލައި ފާސްކޮށްފަ އެވެ.\nސައުދީން ބުނެފައި ވަނީ ނޫސްވެެރިޔާގެ މަރާ ގުޅިގެން 18 މީހަކު ހައްޔަރުކޮށް ސީނިއާ ދެ މީހަކު ވަޒީފާ އިން ވަކިކޮށްފައިވާ ކަމަށެވެ.\nއިތުރު ލިޔުންތައް ސައޫދީ އަރަބިއްޔާ ނުރައްކާތެރި ހަތިޔާރު އެމެރިކާ ޑޮނަލްޑް ޓްރަމްޕް


Khaleel lankage bodu vazeeraai kureege Raeesaa bahdhalu kurahvaifi\nހަލީލް ލަންކާގެ ބޮޑު ވަޒީރާއި ކުރީގެ ރައީސާ ބައްދަލު ކުރައްވައިފި\nރައީސްގެ ހާއްސަ މަންދޫބު އަހުމަދު ހަލީލް ލަންކާގެ އިސް އޮފިޝަލުންނާ ބައްދަލުކުރައްވައިފި -- ފޮޓޯ: ފޮރިން މިނިސްޓްރީ\nރައީސުލް ޖުމްހޫރިއްޔާގެ ހާއްސަ މަންދޫބެއްގެ ގޮތު ސްރީލަންކާއަށް ވަޑައިގެންނެވި ފޮރިން މިނިސްޓްރީގެ ސްޓޭޓް މިނިސްޓަރު އަހުމަދު ހަލީލް ސްރީލަންކާގެ ބޮޑުވަޒީރު ރަނިލް ވިކްރަމަސިންހަ އާއި ކުރީގެ ރައީސް މަހިންދަ ރާޖަޕަކްސަ އަދި އެ ގައުމުގެ ފޮރިން ސެކްރެޓަރީއާ މިއަދު ކޮޅުނބުގައި ބައްދަލު ކުރައްވައިފި އެވެ.\nސްޓޭޓް މިނިސްޓަރ ހަލީލް ވަނީ ރައީސުލްޖުމްހޫރިއްޔާގެ ފަރާތްޕުޅުން ބޮޑުވަޒީރު ރަނިލް ވިކްރަމަސިންހައަށް ތައުޒިޔާ ވިދާޅުވެ، އިއްޔެގެ ޓެރަރިސްޓް ހަމަލާތަކާ ގުޅިގެން ދިވެހިރާއްޖެ އޮތީ ސްރީލަންކާ ސަރުކާރާއި ރައްޔިތުންނާއިއެކު ކަން ހާމަކުރައްވާފަ އެވެ.\nސްރީލަންކާގައި ކްރިސްޓިއަނުން އިއްޔެ ފާހަގަކުރި އީސްޓާ ސަންޑޭ އާ ދިމާކޮށް ތިން ފައްޅިއެއްގެ އިތުރުން، ހަތަރު ހޮޓަލަކަށް އަމާޒުކޮށް ދިން ބޮމުގެ ހަމަލާތަކުގައި މިހާތަނަށް 290 މީހުން މަރުވެފައިވާއިރު ޒަހަމްވި މީހުންގެ އަދަދު ވެސް މިހާރު ވަނީ 500 އަށްވުރެ މައްޗަށް އަރައިފަ އެވެ.\nސްރީލަންކާ ފޮރިން މިނިސްޓްރީ\n"ލަންކާއަށް އެތެރެވާން ވިސާ ފީ ދައްކަން ނުޖެހޭނެ"\nލަންކާގައި ކޮވިޑް ޖެހިގެން ދިވެއްސަކު މަރުވެއްޖެ\nމި މަހުގެ ނިޔަލަށް ލަންކާ ބަންދުކޮށްފި


Hama ekani party ge meehunnah molhu goiy! | Mihaaru\nއެމްޑީޕީގެ އެކްޓިވިސްޓުންނާއި ސަޕޯޓަރުން މުޒާހަރާއެއްގައި: ސަރުކާރުގެ ވަޒީފާތައް އެމްޑީޕީއަށް ނުލިބުމުގެ ޝަކުވާ ބައެއް މީހުން އެބަ އޮތް\n08 ސެޕްޓެމްބަރ 2019 - 09:10 47 comments\n"ދެން މި މީހުން ވެސް ވާނީ ހަމަ ހުދު ފޮއްްޗަށް. ދެން އަވަހަށް މަގާމު ދިނީމާ ނިމުނީ،" ކުރީގެ ރައީސް އަބްދުﷲ ޔާމީންގެ އަރިހުގައި އިސްކޮށް އުޅުއްވި ބައެއް ބޭފުޅުން މީގެ ކުޑަ ދުވަސްކޮޅެއް ކުރިން ޖުމްހޫރީ ޕާޓީއަށް ބަދަލުވުމުން ނުރުހި ހުރި އެމްޑީޕީގެ އެކްޓިވިސްޓަކު ބުންޏެވެ. އޭނާ ތުހުމަތުކުރި ގޮތުގައި އެފަދަ އެތައް ބަޔަކު މިހާރު ވެސް ވަނީ ސަރުކާރަށް އެތެރެ ވެފަ އެވެ.\nއެމްޑީޕީގެ ފުރަތަމަ ވެރިކަން 2012 ގައި ވެއްޓުނު އިރު އެކަމުގައި ޒިންމާވާން ޖެހޭ ކަމަށް އެ ޕާޓީގެ ހަރަކާތްތެރިން ގަބޫލުކުރާ އެތައް ބަޔަކު މި ސަރުކާރުގައި ތިބުމުން ކުރިން ވެސް ގެންދިޔައީ މިފަދަ ހިޔާލުތައް ފާޅުކުރަމުންނެވެ. އެކަމަކު މިހާރު އެވާހަ އަނެއްކާވެސް ވައިގައި ހިފީ މައިގަނޑު ދެ ސަބަބަކާ ހެދި އެވެ. އެއް ކަމަކީ އެމްޑީޕީގައި ވަރަށް ހަރަކާތްތެރިކޮށް އުޅުނު ބައެއް މީހުން "ވަރަށް ނިކަމެތި ހާލުގައި" އުޅޭ ވާހަކަ ސޯޝަލް މީޑިއާގައި އާއްމުވުމެވެ.\nމީގެ އެންމެ ފާހަގަކޮށްލެވޭ އެކަކީ މޭޑޭ މުޒާހަރާއާ ގުޅިގެން ޖަލަށް ލުމަށް ފަހު ނުރައްކާތެރި ހަމުގެ ބައްޔެއް ޖެހުމުން މިނިވަންވި އިބްރާހީމް ރަޝީދެވެ. އޭނާ ވަރަށް ނިކަމެތި ހާލެއްގައި މަގުމަތީގައި އެކަނި އުޅޭ މަންޒަރު ފެންނަ ވީޑިއޯއެއް ސޯޝަލް މީޑިއާގައި އާއްމުވުމުން އެކްޓިވިސްޓުންގެ ފާޑުކިއުން އަމާޒްވީ ސަރުކާރަށެވެ.\nދެވަނަ މީހަކީ އެމްޑީޕީގެ "ފްލެގްމޭން" އެވެ. އޭނާ ވެސް ބަލި ހާލުގައި ބާޒާރުމަތީ އެކަނި އިން ފޮޓޯއެއް ސޯޝަލް މީޑިއާގައި އާއްމުވުމުން އެ ޕާޓީގެ އެކްޓިވިސްޓުން ވަނީ ވަރަށް ބޮޑަށް ނުރުހުން ފާޅުކޮށްފަ އެވެ. އެވާހަކަ ވައިގައި ހިފައި، އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދާ ހިސާބަށް ދިއުމުން ދެއްވީ ވަރަށް ފިނި ޖަވާބެކެވެ. ވިދާޅުވީ އެމްޑީޕީއަށް މަސައްކަތް ކޮށްދިން އެންމެންނަށް ސަރުކާރުން ވަޒީފާ ދިނުމަކީ ކުރެވޭނެ ކަމެއް ނޫން ކަމަށެވެ.\n"ޕެޕާ ސްޕްރޭ ޖެހި އެންމެނަށް ކޮންމެވެސް ގޮތެއް އޮތުމަކީ ބޭނުންތެރި ކަމެއް. އަޅުގަނޑަށް އަނެއްކާވެސް އެވަނީ ވަރަށް ލަދުވެތި ވާހަކައަކަށް. ތިމަންނާ އެވެނި ކަމެއް ކުރީމޭ. އެހެން ހެދީމޭ. ތިމަންނައަށް ނެތޭ އެއްވެސް ކަމެއް،" އެމަނިކުފާނު ވިދާޅުވި އެވެ.\nރައީސް އިބްރާހީމް މުހައްމަދު ސޯލިހް ވެސް ބައިވެރިވެވަޑައިގެން އިންނެވި ޖަލްސާއެއްގައި ނަޝީދު މިހެން ވިދާޅުވުމުން އެ ވާހަކަފުޅާ މެދު ޚިޔާލް ފާޅުކުރި އެމްޑީޕީގެ ގިނަ މީހުން ހިތްހަމައެއް ނުޖެހުނެވެ. އެމީހުން ދެކޭ ގޮތުގައި ޕާޓީއަށް މަސައްކަތް ކޮށްފައިވާ ބައެއް މީހުންނަށް ވަނީ ހައްގު ނޫން މަގާމުތައް ދީފަ އެވެ.\nރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު: ޕާޓީގެ އެންމެންނަށް ވަޒީފާ ދިނުމަކީ ކުރެވޭނެ ކަމެއް ނޫން ކަމަށް ނަޝީދު ވިދާޅުވި\nއެމްޑީޕީގެ މީހުންނަށް ވެސް ގިނަ ވަޒީފާތަކެއް\nކުރީގެ ރައީސް އަބްދުﷲ ޔާމީނުގެ ވެރިކަމުގައި އޭރުގެ އިދިކޮޅު ފަރާތްތަކުގެ ހައިސިއްޔަތުން، މިހާރުގެ ސަރުކާރުގެ ވެރިން ދައްކަވަމުން ގެންދެވި އެއް ވާހަކައަކީ ސިޔާސީ މަގާމުތައް ގިނަ ކަމުގެ ވާހަކަ އެވެ. އޭރު ވައުދުވަމުން އައީ މަތިބަރު ނޫން ސަރުކާރެއް ހިންގާނެ ކަމަށެވެ.\nޕާޓީއަށް މަސައްކަތް ކޮށްދިން މީހުންނަށް ގޮތެއް ހޯދައި ނުދީގެން މީހުން ކުރި ޝަކުވާއަށް ނަޝީދު އެފަދަ ޖަވާބެއް ދެއްވި އިރު ސަރުކާރުން ވަނީ ގިނަ އެކްޓިވިސްޓުންތަކަކަށް ވަޒީފާ ވެސް ދީފަ އެވެ. މިނިސްޓްރީތަކުގައި އުފެއްދި "އެގްޒެކެޓިވް ޑިރެކްޓަރުންގެ އިތުރުން" ސިއްހީ މަރުކަޒުތަކާއި ހޮސްޕިޓަލްތަކަށް ލީ އެޑްމިނިސްޓްރޭޓިވް ޑިރެކްޓަރުންނާ ހަމައަށެވެ.\nއެނގިފައިވާ ގޮތުގައި ރައީސް އޮފީހުން ސިއްހީ މަރުކަޒުތަކަށާއި ހޮސްޕިޓަލްތަކަށް ފޮނުވި އެކްޓިވިސްޓުންގެ އަދަދު ވެސް 100 އަށް ވުރެ ގިނަ އެވެ.\nނަމަވެސް ޕާޓީ އެކްޓިވިސްޓުންނަށް މޮޅު ގޮތް ނުވެގެން ކަންބޮޑުވުން ފާޅުކުރާ ސަބަބެއް އެބަ އޮތެވެ. އެމީހުންގެ ޝަކުވާއަކީ ވަޒީފާތައް ބެހުމުގައި އިންސާފެއް ނެތުމެވެ. ބޮޑެތި އަނިޔާ ލިބި ބޮޑެތި ގުރުބާނީތައް ވީ މީހުންނަށް ވުރެ އެހެން ބަޔަކު އިސްވުމުވެ.\n"ފްލެގްމޭން މެން، ނައީމާ ދައްތަމެންނަށް ވަޒީފާ ނުދީ ދެން ކޮން ބަޔަަކަށްތޯ އެމްޑީޕީ އިސްވެ އޮންނަ ސަރުކާރަކުން ގޮތެއް ހޯދައިދޭންވީ؟ އެކަމަކު ބަލާ ރަށްރަށުގައި އެބަ ތިބި ވެރިކަން ބަދަލުވި ފަހުން އެމްޑީޕީއަށް ވަން މީހުންނަށް ވެސް މަގާމު ދީފައި،" އެމްޑީޕީގެ މެމްބަރެއް ކަމަށްވާ އަބްދުއް ރަހީމް ބުންޏެވެ.\nއެއް ބައެއްގެ ނަޒަރުގައި ނަޝީދު ވިދާޅުވީ ރަނގަޅު ވާހަކަފުޅެކެވެ. ސިޔާސީ ގޮތުން ވަކި ޕާޓީއަކަށް މަސައްކަތްކޮށްދޭ އެންމެންނަށް ސަރުކާރުން ވަޒީފާ ދިނުމަކީ ވެސް ކުރެވޭނެ ކަމެއް ނޫނެވެ. ސިޔާސީ ހަރަކާތްތަކަކީ އެމީހެއްގެ ފިކުރަށް ހިންގާ ކަމެކެވެ. އެހެންކަމުން ވަކި ވަޒީފާއެއް ލިބޭނެކަމުގެ ޔަގީންކަމުގައި، ކޮންމެ ފަހަރަކު މުޒާހަރާއަށް ނުކުތަސް، އެހެން ނުވާ ފަހަރު ގިނަވެދާނެ އެވެ.\nއެމްޑީޕީގެ އާންމު ބައެއް މެމްބަރުންގެ ޝަކުވާތަކެއް ހުއްޓަސް، އެ ޕާޓީއަށް ނިސްބަތްވާ އެކްޓިވިސްޓުންނަށް ސަރުކާރާއި ސަރުކާރުގެ ކުންފުނިތަކުން ވެސް އަންނަނީ ވަޒީފާ ދެމުންނެވެ. އަދި ރަށްރަށުގެ އިސް ބައެއް އެކްޓިވިސްޓުންނަށް ހާއްސަކޮށްގެން މަގާމުތައް އިއުލާންކޮށްފައި ވެސް އެބަ ހުއްޓެވެ. އެހެންކަމުން ސޯޝަލް މީޑިއާގައި ދެތިން މީހެއްގެ ހާލަތު ބަޔާންކޮށް، ކަންބޮޑުވުން ފާޅުކުރިޔަސް، ގިނަ މަގާމުތަކެއް އެމްޑީޕީއަށް ހާއްސަނުކުރެއެކޭ ބުނެވޭކަށް ނެތެވެ.\nއެމްޑީޕީގެ އެކްޓިވިސްޓުންގެ ގޮތުގައި ނޫޅުނަސް، އެމްޑީޕީއަށް އެކި ގޮތްގޮތުން، އެ ބައެއްގެ ދާއިރާގެ ތެރެއިން މަސައްކަތްކޮށްދިން އެތައް ބަޔަކު ވެސް ސަރުކާރުގެ ވަޒީފާތަކުން ފެނެ އެވެ. އެއީ ވެސް ހަގީގަތުގައި، އެމްޑީޕީއަށް ސަރުކާރުން ދޭ ސްލޮޓް ތެރެއަށް ވަންނަ ވަޒީފާތަކެވެ.\nދެން އޮތީ ކުރީ ސަރުކާރު ބަދަލުކުރަން ދެއްކި ވާހަކަތަކެވެ. ކުރީގެ ރައީސް އަބްދުﷲ ޔާމީންގެ ވެރިކަމުގައި އެކްޓިވިސްޓުންނާއި ޕީޕީއެމްއަށް އެހެން ގޮތްގޮތުން މަސައްކަތްކޮށްދިން އެތައް ބަޔަކަށް، އަލުން ވަޒީފާ އުފައްދައިގެން ނަމަވެސް، ދިނެވެ. އެކަމާ ދެކޮޅަށް އަޑު އުފުލީ މިހާރު ސަރުކާރުގައި ތިބި މީހުންނާއި، އިދިކޮޅު އެންމެ ބޮޑު ޕާޓީގެ ހައިސިއްޔަތުން އެމްޑީޕީންނެވެ. ޔާމީން ސަރުކާރަށް ރައްޔިތުން ނޫނެކޭ ބުނެ، އާ ބަޔަކަށް ވެރިކަން ދިނީ އެ ހުރިހާ ކަމެއް ރަނގަޅުކުރާށެވެ. ކޯލިޝަންގައި ހިމެނޭ އެހެން ޕާޓީތަކަށް ވެސް، އެ ބައެއްގެ ނިސްބަތުން ސަރުކާރުގައި ހިއްސާކުރާށެވެ.\nކޯލިޝަންގައި ހިމެނޭ ބައެއް މީހުން ބުނާ ގޮތުގައި ސަރުކާރުގެ ހުރިހާ ވަޒީފާތަކެއް އެމްޑީޕީއަށް ލިބިގެންނުވާނެ އެވެ. އެންމެން ގުޅިގެން ކުރި މަސައްކަތާއި، އެއްބަސްވެވުނު ކަންކަމަށް އެމްޑީޕީގެ އާންމު މެމްބަރުން ވެސް އިހުތިރާމްކުރަން ޖެހޭނެ ކަމަށް، އެ މީހުން ދެކެ އެވެ.\nއެކަމަކު ކޮންމެ ފަހަރަކު ވެސް ވެރިކަމުގެ މައި ޕާޓީން ކޯލިޝަންގެ އެހެން ޕާޓީތަކާއި މީހުންގެ މަތިން ހަނދާން ނައްތާލުމަކިީ، ރާއްޖޭގެ އާ ޑިމޮކްރަސީގެ އެއް ސިފަ އެވެ. އެމްޑީޕީގެ ފުރަތަމަ ވެރިކަމުގައި ވެސް ވީ އެހެންނެވެ. އަދި ޔާމީންގެ ވެރިކަމުގައި ވެސް ފެނުނީ އެ މަންޒަރެވެ. ދެން މިހާރު އަނެއްކާވެސް އެމްޑީޕީގެ ބައެއް މީހުން އިއްވަމުން އެ ގެންދަނީ ހަމަ އެ އަޑެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ސިޔާސީ ޕާޓީ އެންޓި ކޮރަޕްޝަން ކޮމިޝަން ކޮރަޕްޝަން ރައީސް އިބްރާހިމް މުހައްމަދު ސޯލިހް


Minivankamuge Ehme Bodu Dhifaaee Addana: Islam Dheen - Vaguthu\nމިނިވަންކަމުގެ އެންމެ ބޮޑު ދިފާއީ އައްޑަނަ: އިސްލާމްދީން\nގައުމަކަށް ލިބޭ މިނިވަންކަމަކީ އެގައުމަކަށް ލިބޭނެ އެންމެ އަގުބޮޑު ނިއުމަތެވެ. ދުނިޔޭގެ ތާރީހަށް ބަލާއިރު އިންސާނުން އެންމެ ބޮޑު ގުރުބާނީއެއް ވެފައިވަނީ މިނިވަންކަމަށްޓަކައެވެ. އިންސާނުންގެ މެދުގައި ބޮޑެތި ހަނގުރާމަތައް ކޮށް އެތައް މިލިޔަން ބައެއްގެ ލޭ އޮހޮރިގެން ގޮސްފައިވަނީވެސް މިނިވަންކަމުގެ ހައްގުގައެވެ.\n"މިނިވަންކަން ލިބިގެން ވުމަކީ ހަމައެކަނި ހިލިހިލާތަތަކުން ސަލާމަތްވެގެން ވުމެއް ނޫން. އެހެނެއްކަމަކު (މިނިވަންކަމަކީ) އެހެން މީހުންގެ މިނިވަންކަމަށް އިހުތިރާމުކުރާ އަދި އެކަން އަގުކުރާ ބީދައަކުން ދިރިއުޅުމެވެ." ނެލްސަން މަންޑޭލާ ވިދާޅުވެފައިވެއެވެ.\nއިސްލާމް ދީނުގެ ހިދާޔަތް، މިނިވަންކަން ދެމިއޮތުގެ ސިއްރު!\nދިވެހިންނަށް ލިބިވާ އެއްމެ އަގުބޮޑު ނިއުމަތަކީ އިސްލާމްދީނުގެ މަތިވެރި ނިއުމަތެވެ. މީލާދީން 1153 ވަނަ އަހަރު ދިވެހިރާއްޖެ އިސްލާމްދީނަށް އެނބުރުނީއްސުރެ މިއަދާހަމައަށް ދިވެހިން މިތިބީ އިސްލާމްދީންމަތީގައެވެ. މިއީ ދިވެހިރާއްޖެ، ދިވެހިރާއްޖޭގެ ގޮތުގައި މިއަދާ ހަމައަށް ވާސިލުވުމަށް މެދުވެރިވި މައިގަނޑު ސަބަބެވެ.\nދުނިޔޭގެ ގިނަ ގައުމުތަކުގެ މިއަދު ހާލަތަކީ ކޮބާ ހެއްޔެވެ؟ އަފްޣާނިސްތާނާއި، އިރާޤު، ސީރިއާ ފަދަ ގައުމުތަކުގެ މިއަދުގެ ހާލަތަކީ ކޮބައި ހެއްޔެވެ؟ އެ ޤައުމުތަކުގެ އެއްބައިވަންތަކަމެއް ނެތެވެ. ތަޅާފޮޅުމާއި މާރާމާރީ ވަނީ ހައްދުފަހަނަ އަޅާ ގޮސްފައެވެ. މިކަންކަން ހިނގަނީ އެގައުމުތަކުގައި އޮންނަންޖެހޭ ދީނީ އެއްބައިވަތަންކަން ނެތުމުންނެވެ.\nތާރީހުގެ ޞަފްޙާތަކަށް ނަޒަރު ހިންގާލާއިރު ފެނިގެންދަނީ ދިވެހިރާއްޖެއިން އިސްލާމްދީނުގެ މަތިވެރި ދަންމަރު ނިއްވާލުމަށްޓަކައި އެތަކެއް މަސައްކަތްތަކެއް ކޮށްފައިވާ މަންޒަރެވެ. މިފަދަ ކޮންމެ ފަހަރަކުވެސް، ދިވެހިން ސަލާމަތްވެފައިވަނީ ދިވެހިންގެ ތެރެއިންބަޔަކު ދީނާއި ގައުމުގެ ހައްގުގައި ނިކުމެ ކުރި ބުރަ މަސައްކަތުންނެވެ.\nނަމަވެސް މިއަދު ދިވެހި ގައުމުގެ ހާލަތު އަންނަނީ ބަދަލުވަމުންނެވެ. ދިވެހިންގެ މެދުގައި ދީނީ އެއްބައިވަންތަކަން އަންނަނީ ހީނަރުވަމުންނެވެ. ޒުވާނުން ދީނަށް ދޭ އަހައްމިޔަތުކަން އަންނަނީ ކުޑަވަމުންނެވެ. އެހެންކަމުން މިއަދު މިވަނީ ދިވެހިންގެ ދީން ހިމާޔަތްކުރަން ޖެހިފައިއެވެ. މި އަގުބޮޑު ނިއުމަތް މި މިގައުމުން ނެތިކޮށްލުމަށް ފުރުސަތު ދީގެންނުވާނެއެވެ.\nކާބަފައިން ކޮށްފައިވާ މަސައްކަތުގެ ހައްގުގައިވެސް، އިސްލާމްދީނުގެ ނޫރު މިގައުމުގައި އަބަދަށް ބޭއްވުމުގެ ހައްގުގައިވެސް، ފިނިހިޔަލަކުން ގަދަ ހޫނަކަށް ދާން ބޭނުންނުވާ ފަދައިން މިނިވަންކަމުން އަޅުވެތިކަމަށް ދާން ބޭނުން ވާނީ ކާކު ހެއްޔެވެ؟\nމިނިވަންކަމުގެ ތަޅުދަނޑި، ތާރީހުގެ ތެރެއިން ގައުމިއްޔަތުގެ ޖޯޝާއި ކުލުނު!\nތާރީހަކީ ގައުމުގެ ތަރައްގީގެ އެއް ބަހާއެވެ. "ފާއިތުވި އުއްމަތްތަކުން އިބުރަތް ލިބިގަތުމަށް" ބޭނުންކުރެވޭ ހަތިޔާރަކީ ތާރީހުން ރައްޔިތުން އެއްބައިވަންތަ ކުރުވުމެވެ. ރައްޔިތުންގެ މެދުގައި އަހްވަންތަކަން ގާއިމު ކުރުމަށް ދުނިޔޭގެ މަގްބޫލު ލީޑަރުން ބޭނުންކުރާ އަދި ކުރަމުންދާ ހަތިޔާރަކީވެސް އެ ޤައުމުތަކުގެ ތާރީހެވެ.\nޕާކިސްތާން، ޕާކިސްތާނަކަށް ހެދުމަށްޓަކައި އައްލާމާ އިގްބާލާއި މުހައްމަދު އަލީ ޖިނާހު ފަދަ ބޭބޭފުޅުން ބޭނުންކުރެއްވީ އެ ގައުމުގެ ތާރީހެވެ. އިންޑިޔާގެ މިނިވަންކަން އަނބުރާ ހޯދުމަށްޓަކައި އެ ގައުމުގެ މިނިވަންކަމުގެ ބައްޕަ މަހާތުމާގާންދީ ބޭނުންކުރެއްވީ ތާރީހީ އުކުޅުތަކެވެ. ކިއުބާގެ ރައްޔިތުންގެ މެދުގައި އެއްބައިވަންތަކަން ގާއިމުކޮށް އަހްވަންތަކަން އުފެއްދުމަށްޓަކައި ފެޑެލް ކާސްޓްރޯ ބޭނުންކުރެއްވީ ތާރީހީ ވާހަކަތަކާއި ތާރީހީ ހާދިސާތަކެވެ.\nމިއަދު ދިވެހި ގައުމުގައި ނެތެމުންދާ އެއްބައިވަންތަކަމާއި އަހްވަންތަކަން ގާއިމުކުރުމަށްޓަކައި އުފެދެން ތިބި ލީޑަރުންނަށް ބޭނުން ކުރެވޭނެ ހަތިޔާރަކީ ދިވެހި އުއްމަތުގެ ތާރީހެވެ. މިފަދަ ހަތިޔާރަކީ ފައިސާއަކުން ނުވަތަ އަގުބޮޑު ޖަވާހިރަކުން ވިޔަސް ގަނެވޭނެ ތަރިކައެއް ނޫނެވެ. މާޒީގައި ދިވެހި ގައުމުގައި ހިގާފައިވާ ކަންތައްތަކަކީ މި ގައުމުގެ ތާރީހެވެ.\nހޮޅިންގެ އަތްދަށަށް ރާއްޖެ ދިއުމާއި ޕޯޗުގީޒުން ރާއްޖެ އަޅުވެތި ކުރުމާއި، އިނގިރޭސިންގެ ހިމާޔަތުގެ ދަށުގައި ރާއްޖެ އޮތުމާއި،3ނޮވެމްބަރުގެ ހާދިސާއާއި ސުނާމީގެ ކާރިސާއަކީ ދިވެހި ތާރީހުގައި ހިންގާފައިވާ މުހިންމު ކަންކަމެވެ. މީގެ އިތުރުން ދާގަބާ، ހަވިއްތަތަކާ، ވޭރާއި ގަބުރުސްތާނުތަކާއި އާސާރީ ބިނާތަކަކީ، މިއަދާ ހަމައަށްވެސް އެވާހަކަތައް ދެކެވެމުން އަންނަ ކަންކަމެވެ.\nމިކަންކަމުންނާއި ތަކެތިން މިއަދުވެސް އަންނަނީ އިބުރާތް ހާސިލުކުރްމުންނެވެ. ދިވެހިންގެ މިފަދަ ޤައުމީތަރިކަތައް ހިމާޔަތްކަން މަތީ އަބަދަށް ދަމަހައްޓާއި އަންނަން އޮތް ޖީލުތަކާހަމައަށް ވާސިލުކޮށްދިނުމަށް މިނިވަންކަން ނުހަނު މުހިއްމު ރޯލެއް އަދާކުރާނެއެވެ.\nމިނިވަންކަން ގެއްލިއްޖެ ނަމަ އިސްލާމްދީނާއި، ދިވެހިބަހާއި، ސަގާފަތާއި އާދަކާދަ ނެތިގޮސް އަމިއްލަވަންތަކަން ނެތި ހިނގައިދާނެއެވެ. ހަމައެއާއެކު ދިވެހި އުއްމަތުގެ އަގުހުރި ތާރީހް ގެއްލި ދިވެހިވަންތަކަން މި ބިމުން ބީވެގެންދާނެއެވެ. މިކަންކަން މިގައުމުން ބީވެގެން ދިޔަ ނުދިނުމަށް ބޭނުން ނަމަ މިނިވަންކަމުގެ ހައްގުގައި ދެދުވެ، އަމިއްލަވަންތަކަން ދިފާއުކުރަން އެބަޖެހެއެވެ.\nބިދޭސީ ކުށްވެރިންގެ "ހާއްޔެއް"ގައި މިނިވަން މުޖުތަމައު ތާށި!\nޖުލައި 26, 2021 13:25\nއަފްޣާނިސްތާނާއި، އިރާޤު، ސީރިއާ ފަދަ ގައުމުތަކުގެ މިއަދުގެ ހާލަތަކީ ދީނީވެގެން ދިޔަދިޔައިނުން ޖެހުނު މު ސީބަތެއް\nދިވެހި ރާއްޖެ ބޭރުގެ ބާރެއްގެ ދަށަށް ދިޔަ ކޮންމެ ފަހަރަކުވެސް ނިކުން ބަޔަކު ނިކުތީ ދީނުގެ ދިފާއުގައި. އިރާގު ހަލާކު ކުރީ އެމެރިކާ މީހުން.\nޖުލައި 26, 2021 14:52\nކަލޯ ކަލޭ ބޭނުމީޔާ ހަމަ އިސްލާމްދީ ދޫކޮށްލުމުގެ އިޚްތިޔާރު ކަލެއައް އެބޮތް ސުވާލަކީ އާޚިރުގަ އޭރައް ވާނީ ކިހިނެއްތޯ\nޖުލައި 26, 2021 20:03\nކަމުގެ ހަޤީޤަތެއް ނޭނގުނަސް ކޮންމެވެސް އެއްޗެއް ކިޔަންވާނެ..އެއްވެސް ހާލެއްގަ ދީނަށް އަމަލުކޮށްގެން މީހަކު ނުވަތަ ބަޔަކު ހަލާކުވެގެން ނުދާނެ..މީގެ އެންމެ ބޮޑު ހެއްކަކީ މާތް ރަސޫލާ ޞައްލަﷲ ޢަލައިހި ވަސައްލަމް ސުވަރުގެ ވަޑައިގެންނެވުމުގެ ކުރިން އުއްމަތަށް ކުރެއްވި މިވަސިއްޔަތްފުޅު..އެއީ ކީރިތި ޤުރްއާނާއި މާތްރަސޫލާގެ ސުންނަތުގަ ހިފަހަށްޓައިފި ބަޔަކު ދުވަހަކުވެސް މަގުފުރެދިގެން ނުދާނެ ކަމުގަޔާއި އެދޭތީގަ ވަރުގަދައަށް ހިފެހެއްޓުމަށް ކުރެއްވި ވަސިއްޔަތްޕުޅު.ތިބުނާ އަފްޤާން އިރާޤު އަދި ސޫރިޔާ ހަލާކުކޮށްލީ އެމެރިކާއިން..ކޮންމެވެސް ކަހަލަ ސާބިތު ނުހިފޭ ބަހަނާތަކެއް ދައްކާފަ..މީގެ ކުރިން މި ޤައުމުތަކަކީ އުމްރާނީ ގޮތުންނާއި އިޤްތިސާދީގޮތުން ކުރިއަރާފަވާ ޤައުމުތަކެއް..މިހާރު އޮތް ހާލަތަށް ބަދަލުކުރީ އެމެރިކާއިން އޭގެ ޒިންމާ ނަގަންޖެހޭނީ އެމީހުން.\nޖުލައި 26, 2021 14:42\nވަރަށް މޮޅު ރިޕޯޓެއް...ވަރަށް ފުރިމަ...\nއިސްލާމް ދީނަކީ އަންނިމެން ނުލާހިކު ރުޅި އަންނަ ދީނެއް.\nޖުލައި 27, 2021 11:15\nދުނިޔޭގައި މިނިވަން ގައުމެއް އޮތިއްޔާ އެއީ މުސްލިމު ގައުމެއްތަ؟\nޖުލައި 28, 2021 16:57\nނޫނޭ. މިގައުމުގެ މީހުން ގައުމު މިނިވަން ކުރަން ނިކުތީ ދީނުގެ ދިފާއުގައި. ދައްކާނެ ވާހަކަ ހުސްވީ ދޯ؟\nޖުލައި 28, 2021 14:04\nމިތާގައި ނުބައި ނަރކަވެރިން އުޅޭކަން އިގޭ ކޮމެންޓްތައް ބެލީމާ އެމީހުން ނައް ބުނެލަން އޮތީ ކަލޭ މެންގެ މައިން ބަފައިން ތިބީ ކަލޭމެންނައް އިސްލާމްދީން ދަސްކޮއް ނުދީއޭ މަރުވުމައްފަހުގައި މާތްﷲގެ ހަޝްރަތުގައި ކަލޭ ދޭނީ ކޮންޖަވާބެއްހޭ އެދުވަހަކު ދީނާ ހިލާފު ކޮމެންޓް ތައް ލިޔެވޭނެ ތޯ ލަދެއްނުގަނޭތަ


Midhiya Aharu 83 Massalaehgai 32 Kilo Ge Masthuvaathakethi Athulaigaiyy - Vaguthu\nމިދިޔަ އަހަރު 83 މައްސަލައެއްގައި 32 ކިލޯގެ މަސްތުވާތަކެތި އަތުލައިގަތް\nއައްޑޫ އިން އަތުލައިގަތް މަސްތުވާތަކެތި – ފޮޓޯ: ޕޮލިސް\nމިދިޔަ އަހަރު ކަސްޓަމްސްއިން 83 މައްސަލައެއްގައި 32 ކިލޯގެ މަސްތުވާތަކެތި އަތުލައިގެންފައިވާ ކަމަށް އެ އިދާރާއިން ބުނެފިއެވެ.\nކަސްޓަމްސްއިން މިއަދު ހާމަ ކުރި މައުލޫމާތުތައް ދައްކާ ގޮތުން 83 މައްސަލައިގެ ތެރޭގައި ހިމެނެނީ ވައިގެ މަގުން ޓްރެފިކް ކުރި 11 މައްސަލައަކާއި ޕޯސްޓްގެ ޒަރިއްޔާއިން މަސްތުވާތަކެތި ގެނައި 68 އަށް މައްސަލައަކާއި އެއާ ކާގޯ މަގުންގެނައި ތިން މައްސަލައެއްގެ އިތުރުން ކަނޑުމަގުގެ އެއް މައްސަލަ ކަމަށެވެ.\nތަފާސް ހިސާބުތައް ދައްކާ ގޮތުން މިދިޔަ އަހަރު އަތުލައިގަތް މަސްތުވާތަކެތީގެ ތެރެއިން އެންމެ ގިނައިން އަތުލައިގަތީ ކެނަބިސް އެވެ. އެގޮތުން ކެނަބިސްގެ ގޮތުގައި 17 ކިލޯ އަތުލައިގެންފައިވެއެވެ. ދެވަނައަށް އެންމެ ގިނައިން އަތުލައިގަތީ ހެރޮއިންނެވެ. ހެރޮއިންގެ 10 ކިލޯގެ އަތުލައިގަތް ކަމަށް ކަސްޓަމްސްގެ ހިސާބުތަކުން ދައްކައެވެ.\nކަސްޓަމްސްއިން ބުނެފައިވާ ގޮތުގައި 2017 ވަނަ އަހަރަށްވުރެ މިދިޔަ އަހަރު އަތުލައިގަތް މަސްތުވާތަކެތީގެ އަދަދު އިތުރު ކަމަށާއި، އެގޮތުން 2017 ވަނަ އަހަރު އަތުލައިގަތް މަސްތުވާތަކެތީގެ އަދަދަކީ 24 ކިލޯ ކަމަށް ކަސްޓަމްސްއިން މައުލޫތު ދެއެވެ.


June 09, 2016 14\nރަސްފަންނުގައި ނޫނީ ޑްރޯން ދުއްވުން މަނާކޮށްފި\nރަސްފަންނު ސަރަހައްދު ފިޔަވައި މާލޭގެ އެހެން އެއްވެސް ސަރަހައްދެއްގައި ޑްރޯން ބޭނުންކުރުން މަނާކޮށް، ރާއްޖޭގެ ބައެއް ސަރަހައްދުތަކުގައި ޑްރޯން އޮޕަރޭޓްކުރުމުގެ ކުރިން ޑިފެންސް މިނިސްޓްރީގެ ހުއްދައެއް ނަގަން ޖެހޭ ގޮތަށް ހަމަޖައްސައިފި އެވެ.\nއަސްކަރިއްޔާ ހަރުދަނާކުރަން ޕާކިސްތާނުން 10 މިލިއަން ޑޮލަރު ދެނީ\nރާއްޖޭގެ އަސްކަރިއްޔާ ވަރުގަދަކުރަން ޕާކިސްތާނުން ދޭން ހަމަޖައްސާފައިވާ 10 މިލިއަން ޑޮލަރުގެ ކްރެޑިޓް ލައިން ފެސިލިޓީގައި އަންނަ ޖުލައި މަހު ސޮއިކުރާނެ ކަމަށް ޑިފެންސް މިނިސްޓަރު އާދަމް ޝަރީފް މިއަދު ވިދާޅުވެއްޖެ އެވެ.\nތިމަރަފުށި އާންމު ހާލަތަކަށް، އެސެސްމަންޓް ރިޕޯޓު ޑިފެންސަށް ފޮނުވައިފި\nތ.ތިމަރަފުއްޓަށް މިދިޔަ ހަފުތާގައި ކުރި ވިއްސާރައިގައި ލިބުނު ގެއްލުންތަކަށް ފަހު އެ ރަށް އާންމު ހާލަތަކަށް ބަދަލުވެފައިވާ ކަމަށް ތިމަރަފުށީ ކައުންސިލުން މިއަދު ބުނެފި އެވެ.\nރާއްޖޭގައި ގްރީން ޒޯންތަކަކީ ކޮބައިކަން ސާފުކޮށް ބުނަން އެނގޭނެ ބަޔަކު ތިބޭނެހެން ހިއެއް ނުވެ އެވެ. ބައެއް ކަހަލަ ހާލަތްތަކުގައި ގްރީން ޒޯނަށް ބަދަލުވާ ސަރަހައްދުތައް ގިނަކަމުން،...\n"ހާދަރު" އަށް އިންތިޒާރު ކުރެވެނީ ކީއްވެ؟\nމި އަހަރުގެ ކުރިއަށް ހުރި ފިލްމުތަކުގެ ތެރެއިން ގިނަ ބަޔަކު އެންމެ ބޮޑަށް އިންތިޒާ ކުރާ އެއް ފިލްމަކީ ޔަގީނުން ވެސް އެމްއެންޑީއެފްގެ ފިލްމް "ހާދަރު" އެވެ. އެއީ ސަބަބުތަކެއް ވެސް ހުރެގެންނެވެ.


ތާރީހް: 11 އޮގަސްޓް 2020\n1- ލިޔަންކިޔަން ދަތުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބި، އެ މުއްދަތުގެ ތެރޭގައި މަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ޙައްޤުވާ މާކްހެއް ލިބިފައިވުން.\n2- މަޤާމަށް ބޭނުންވާ ތަމްރީނެއް/ލައިސަންސެއް/ހުއްދައެއް ހާސިލްކޮށްފައިވުން.\n25 އޮގަސްޓް 2020 ވަނަ ދުވަހުގެ 13:00 ގެ ކުރިން ދިވެހިރާއްޖޭގެ ހައިކޯޓް ( ތީމުގެ، އާބުރުޒުހިނގުން ) ހުށަހަޅަންވާނެއެވެ.\nސުންގަޑި: 25 އޮގަސްޓް 2020 1300


Inthihaabuge salaamathee kan kan belehettun fuluhunnah - vNews.mv\nއިންތިހާބުގެ ސަލާމަތީ ކަންކަން ބެލެހެއްޓުމަށް އިލެކްޝަނާއި ފުލުހުންނާ ދެމެދު އެއްބަސްވުމުގައި ސޮއިކޮށްފި\nސުވައިދާ ޙުސައިން Male' | 20 January 2020, 13:06\nކުރިޔަށް އޮތް ލޯކަލްކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމެޓީގެ އިންތިހާބުގެ ސަލާމަތީ ކަންކަން ބެލެހެއްޓުމަށް އިލެކްޝަން ކޮމިޝަނާއި މޯލްޑިވްސް ޕޮލިސް ސާރވިސްއާ ދެމެދު އެއްބަސްވުމުގައި ސޮއިކޮށްފިއެވެ.\nއިލެކްޝަން ކޮމިޝަނުގެ އިންތިހާބާއިބެހޭ މަރުކަޒުގައި ބޭއްވި ރަސްމިއްޔާތުގައި އިލެކްޝަންގެ ފަރާތުން މި އެއްބަސްވުމުގައި ސޮއިކުރެއްވީ އިލެކްޝަން ކޮމިޝަންގެ ރައީސް އަހްމަދު ޝަރީފް އެވެ. އަދި މޯލްޑިވްސް ޕޮލިސް ސާރވިސްގެ ފަރާތުން ސޮއިކުރެއްވީ ކޮމިޝަނަރ އޮފް ޕޮލިސް މުހައްމަދު ހަމީދު އެވެ.\nމި ރަސްމިއްޔާތުގައި އިލެކްޝަން ކޮމިޝަންގެ ރައީސް އަޙްމަދު ޝަރީޕް ވިދާޅުވީ ކޮންމެ އިންތިހާބެއްގައިވެސް ސަލާމަތީ ކަންކަން ބެލެހެއްޓުމުގައި ފުލުހުންގެ ފަރާތުން ފުރިހަމަ އެއްބާރުލުން ލިބޭކަމަށެވެ.\nމި ފަހަރުގެ އިންތިހާބު އެހެން އިންތިހާބުތަކާ ތަފާތުވާނެކަން ފާހަގަ ކުރައްވާ ޝަރީފް ވިދާޅުވީ މިފަހަރުގެ އިންތިހާބުގައި ވޯޓުލާ މަރުކައްޒުތަކުގެ އަދަދު އިތުރުވާނެ ކަމަށާ، ހައްސަކޮށް މާލޭގައި ސަލާމަތީ ކަންކަން ބަލަހައްޓަންޖެހޭ ސަރަހައްދު ބޮޑުވާނެ ކަމަށެވެ. އެހެންނަމަވެސް ކުރީގެ އިންތިހާބު ތަކުގައި ފުލުހުންގެ ފަރާތުން ލިބުނު އެއްބާރުލުން މި އިންތިހާބުގައިވެސް ލިބޭނެކަމަށް ގަބޫލު ކުރައްވާ ކަމަށް ޝަރީފް ވިދާޅުވިއެވެ.\nރައްޔިތުންގެ މަޖިލީސް އިންތިހާބާއި ދާދި އެއްގޮތަކަށް އޮންނާނީ. އެކަމަކު މިފަހަރު ތަފާތުވާނެ ކަމަކީ ވޭތުވެދިޔަ އިންތިހާބުތަކަށް ވުރެ ވޯޓުލާ މަރުކަޒުތަކުގެ އަދަދު ގިނަވުން. އަދި މާލޭގައި ބަލަހައްޓަންޖެހޭ ސަރަހައްދުތައްވެސް ގިނަވާނެ. އަދި މީގެ ކުރިން ވޯޓުލާ މަރުކަޒުތައް ނުބަހައްޓާ ބޮޑު ތިން ސަރަހައްދެއްގައި އެގޮތުން މާލޭގައި ހުރި ދަނޑުތައް ހިމެނޭ. އެ ތަންތަނަކީ ވަރަށް އޯޕަންކޮން އޮންނަ ސަރަހައްދެއް ކަމުން އިންމީދު ކުރަން ސަލާމަތީ ކަންކަން ބެލެހެއްޓުމުގައި ފުލުހުން އިތުރު ސަމާލު ކަމެއް ދެއްވާނެކަމަށް.\nއިލެކްޝަންސް ކޮމިޝަންގެ ރައީސް އަޙްމަދު ޝަރީފް\nމިއަދުގެ ރަސްމިއްތާރުގައި ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ، ކޮންމެ އިންތިހާބެއްގެ ކަންކަން ބަލަހައްޓަމުން އަންނަނީ އިލެކްޝަންސް ކޮމިޝަނާއި ފުލުހުންނާއި ގުޅިގެން ކަމަށެވެ. އަދި މިއަދު ވެވުނު އެއްބަސްވުމަކީ އެހެން ފަހަރުތަކާއި އެއްގޮތަށް އިލެކްޝަނާއި ގުޅިގެން އިންތިހާބުގައި ވާދަކުރައްވާ ކެންޑިޑޭޓުންނާއި ވޯޓުލާން މަރުކަޒުތަކަށް ދާ މީހުންގެ ހައްގުތައް ރައްކާތެރިކޮށްދެވޭނެ އެއްބަސްވުމެއް ކަމަށެވެ. އިންތިހާބަށް ތައްޔާރުވުމުގެ މަސައްކަތްތައް ފުލުހުންގެ އިދާރާއިން މިހާރުވެސް ފަށާފައިވާނެ ކަމަށް ހަމީދު ވިދާޅުވިއެވެ.\nކުރިޔަށް އޮތް އިލެކްޝަންސްގެ އޮޕަރޭޝަން ފުލުހުންގެ ފަރާތުން އަންޔަނު ކުރަންޖެހޭ ކޮމާންޑަރުންނާއި ޑެޕިއުޓީ ކޮމާންޑަރުން އަޅުގަނޑުމެންވާނީ މި ދިޔަ ހަފްތާގެ ތެރޭގައި އައްޔަން ކުރެވިފަ. އަދި އިންތިހާބުގައި ފުލުހުންގެ ދައުރާ ބެހޭ ގޮތުން ކުރިޔަށް އޮތް ދުވަސްތަ ކުގައި ތައްޔާރުވެ، އެކަންކަމުގެ މައުލޫމާތު ޕަބްލިކާ އި ހިއްސާ ކުރެވިގެންދާނެ\nއިލެކްޝަން ކޮމިޝަނުން ބުނީ ކުރީ އިންތިހާބުތަކުގެ ތަޖްރިބާއަށް ބަލާ، ލޯކަލް ކައުންސިލްގެ އިންތިހާބުގެ ސަލާމަތީ ކަންކަން ބެލެހެއްޓުން ދުރާލާ ކުރަމުންދާނެ ކަމަށެވެ. އެގޮތުން ވޯޓު ކަރުދާސްތައް ތައްޔާރުކުރުން ކުރިޔަށް ދާއިރުއާއި، ވޯޓު ފޮށިތައް އެއްތަނުން އަނެއްތަނަށް އުފުލުމުގައިވެސް ފުލުހުންގެ އެހީތެރިކަން ހޯދާނެ ކަމަށެވެ.\nލޯކަލް ކައުންސިލްތަކާއި، އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ އިންތިހާބު ބާއްވަން ހަމަޖެހިފައިވަނީ އަންނަ އޭޕްރީލް މަހުގެ ހަތަރެއްގައެވެ.


BREAKING: Covid Jehigen Miadhu5Vana Meehaku Niyaa Vehjje - Vaguthu\nކޮވިޑް-19 ޖެހިގެން މިއަދު ރާއްޖެއިން ފަސް ވަނަ މީހަކު ނިޔާވެއްޖެ އެވެ.\nކޮވިޑް ޖެހިގެން ނިޔާވެފައި ވަނީ 64 އަހަރުގެ ދިވެހި އަންހެނެކެވެ. އެ މީހާއަކީ ހުޅުމާލެ ކޮވިޑް ފެސިލިޓީގައި ފަރުވާދެމުންދިޔަ މީހެކެވެ.އެ މީހާ ނިޔާވެފައި ވަނީ މިރޭ 7:53 ހާއިރު ކަމަށް އެޗްޕީއޭ އިން ވިދާޅުވިއެވެ.\nމިއާއެކު ރާއްޖެއިން ކޮވިޑް ބަލީގައި ނިޔާވި މީހުންގެ އަދަދު ވަނީ 128 އަށް އަރާފައެވެ.\nމި މަހުގެ މިހާތަނަށް 55 މީހަކު ބަލީގައި ވަނީ ނިޔާވެފައެވެ.\nފަހަކަށް އައިސް ރާއްޖޭގައި ކޮވިޑް ބަލީގައި ނިޔާވާ މީހުންގެ އަދަދު ވަރަށް ބޮޑަށް އިތުރުވަމުން އަންނައިރު، އެ ބައްޔަށް ފައްސިވާ އަދަދުތައްވެސް ދަނީ ހިފެހެއްޓުމެއް ނެތި މައްޗަށެވެ.\nރާއްޖޭގައި ކޮވިޑް ބަލީގައި ގިނަބަޔަކު ނިޔާވަމުން ދަނީ، މިހާރު ރާއްޖޭގައި ފެތުރެމުންދާ ކަމަށް ބެލެވޭ އެ ބަލީގެ އާ ވައްތަރުތަކުގެ ސަބަބުން ކަަމަށް ރާއްޖޭގެ ބައެއް ސިއްހީ މާހިރުން ގަބޫލު ކުރެއެވެ.\nއެހެން ނަމަވެސް އަދިވެސް މިކަން ކަށަވަރުވާ ގޮތް ވަނީ ނުވެފައެވެ. އެކަން ކަށަވަރު ކުރުމަށް މަސައްކަތްތަކެއް ކުރަމުންދިޔަ ނަމަވެސް، އަދިވެސް ރާއްޖެއިން ބޭރަށް ފޮނުވި ސުންކުތަކުގެ ނަތީޖާ ނުލިބެއެވެ.\nމެއި 23, 2021 22:14\nފެސިލިޓީގައި މިހާގިނަމީހުން ނިޔާވަނީ ކީއްވެ ތޯ ބަލަން ވެއްޖެ ކަމަށް ގަބޫލު ކުރެވޭ\nމެއި 23, 2021 22:39\n5 ކީއްކުރަން 10 މީހުން މަރުވިޔަސް މިސަރުކާރަށް ވަރިހަމަ ވާނެ.\nމެއި 23, 2021 23:13\nޢޮންލައިން ކޮށް ބޭނުންހުރިހާކަމެއް ކުރެވޭ. ޢަޅެދުއާއެއް ކޮށްލަން އޮންލައިންކޮށް އެންމެންވެއްޖެ ނޫންތޮ މި ބަލި މަޑުކަމުން ސަލާމާތްވޭތޯ. އިސްނަގައިގެން އިސްލާމިކް މިނިސްޓްރީން ރައްޔިތުން އެންމެން އެއްކޮށް އެއްފަހަރާ އޮންލަިއިންކޮށް ދުއާ ކޮށްލަންވީނުންތ.ޯ ސަރުކާރުން ބޭނުން ވީމަ އލެކްސަން ބޭއްވޭ. .މިގައުމުގެ މީހުން ސިޔާސީ ކަންކަމާ އުޅޭހެން މިކަމާއުޅޭކަށް ނުވޭތޯ؟\nމެއި 24, 2021 03:30\nޙުޅުމާ ލޭ އައިސީޔޫ އޭ ކިޔާފަ އެތަނަށް ގެންދާ މީހުނަށް ޚިދުމަތެއް ނު ލިބި މަރު ވަމުން ދަނީ. ދުވާ ލަކު ފަސް ހަމީހުން އެތަނުން އެބަ މަރުވޭ. ޢިބޫ ސޯ ލިހު މިވާގޮތެއް ބަ ލާބަ ލަ . ޙެޔޮނުވާނެ އަވަށް ޓެރި ގައުމުތަކަށް ސަ ލާން ޖަހައިގެން ނަމަވެސް ވެންޓި ލޭޓަރ ލިބޭތޯ ބަ ލާ ބަ ލަ.\nމަބްރޫކް މެން ނިވްސް ކޮންފަރެންސޭ ކިޔައިގެން ރައްޔިތުންނަށް އޮޅުވާ ލަން މަސައްކަތް ނުކުރުން އެދެން. ޙުޅުމާ ލެ ފެސި ލިޓީން ވާގޮތް ސާފުކޮށްދީ ބަ ލަ ފުރަތަމަ.


BML islamic aa head office hulhuvaifi\nބީއެމްއެލް އިސްލާމިކް އާ ހެޑް އޮފީސް ހުޅުވައިފި\nފިނޭންސް މިނިސްޓަރު އިބްރާހިމް އަމީރު އަދި ބީއެމްއެލް ސީއީއޯ ސޯޔާ ބީއެމްއެލް އިސްލާމިކް ހުޅުއްވައި ދެއްވަނީ -- ފޮޓޯ: ބީއެމްއެލް\nބޭންކް އޮފް މޯލްޑިވްސް (ބީއެމްއެލް) އިސްލާމިކްގެ ވިޔަފާރި ފުޅާވަމުން ދާތީ، އާ ހިދުމަތްތަކާއެކު އާ ހެޑް އޮފީހެއް މިރޭ ހުޅުވައިފި އެވެ.\nބީއެމްއެލް އިސްލާމިކް ކުރިން ހިންގަމުން ގެންދިޔަ ބާޒާރު އޮފީސް ދޫކޮށްލައި ބޮޑު އޮފީހެއް ހުޅުވާފައި ވަނީ ބޮޑު ތަކުރުފާނު މަގު ހ. ޒޮނޭރިއާ އެވެ. އާ އޮފީސް ހުޅުއްވައި ދެއްވީ ބީއެމްއެލްގެ އާ ސީއީއޯ އަދި މެނޭޖިން ޑިރެކްޓަރު ޓިމޮތީ ސޯޔާ އާއި ފިނޭންސް މިނިސްޓަރު އިބްރާހިމް އަމީރެވެ.\nމި ރަސްމިއްޔާތުގައި ބީއެމްއެލްގެ ސީއީއޯ ސޯޔާ ވިދާޅުވީ މިއަދަކީ ބޭންކުގެ ތާރީހުގައި ވެސް ފާހަގަ ކޮށްލެވޭ ދުވަހެއް ކަމަށެވެ. އަދި ރާއްޖޭގެ ގައުމީ ބޭންކުގެ ސީއީއޯގެ މަގާމު އަދާކުރަން އޭނާއަށް ލިބިވަޑައިގަތުމަކީ ވަރަށް ބޮޑު ފަހުރެއް ކަމަށް އޭނާ ދެކެ ވަޑައިގަންނަވާ ކަމަށެވެ.\n"މިއީ އަޅުގަނޑު މި މަގާމާ ހަވާލުވުމަށްފަހު ޕަބްލިކުގައި ވާހަކަ ދައްކާ ފުރަތަމަ ފަހަރު. ފާހަގަ ކޮށްލަން ޖެހޭ ކަމަކީ ބީއެމްއެލް އިސްލާމިކް އަކީ އިސްލާމިކް ޝަރީއާގެ ބެސްޓް ޕްރެކްޓިސް އާ އެއްގޮތަށް ފުރިހަމައަށް ހިނގާ ތަނެއްކަން،" ސޯޔާ ވިދާޅުވި އެވެ.\nއޭނާ ވިދާޅުވީ ބީއެމްއެލް އިސްލާމިކް އުފެދުނުތާ ހަތަރު އަހަރު ވެފައިވާއިރު، ކަސްޓަމަރުންނާ ގާތްވެ، ގުޅުން ވަރުގަދަ ވެފައިވާ ކަމަށެވެ.\n"ރާއްޖޭގައި އެންމެ ފުޅާދާއިރާއަކަށް އިސްލާމިކް ބޭނކިން ހިދުމަތް ފޯރުކޮށްދޭ ބޭންކުގެ ހައިސިއްޔަތުން، ކަސްޓަމަރުންގެ ބޭންކިން ބޭނުންތައް ދަނެގަނެ އެހީތެރިކަން ފޯރުކޮށްދެވޭ ކަމީ ލިބިގެންދިޔަ ކުރިއެރުމެއް،" ސޯޔާ ވިދާޅުވި އެވެ.\nމި ރަސްމިއްޔާތުގައި ރާއްޖޭގެ ބައެއް ބޭންކުތަކުގެ އިސްވެރިން ބައިވެރިވަޑައިގަތެވެ. އަދި އިސްލާމިކް މިނިސްޓަރު ޑރ. އަހުމަދު ޒާހިރު ވެސް ބައިވެރިވަޑައިގަތެވެ.\nފިނޭންސް މިނިސްޓަރު އަމީރު ވިދާޅުވީ ދުނިޔޭގައި އަހަރުން އަހަރަށް އިސްލާމިކް ފައިނޭންސް ތަރައްގީ ވަމުންދާ ކަމަށާ، މިއީ ބީއެމްއެލް އިސްލާމިކަށް ލިބިގެންދާނެ ފުރުސަތެއް ކަމަށެވެ.\nބީއެމްއެލް އިސްލާމިކްގެ ހެޑް އޮފީހުން ކައުންޓަރު މެދުވެރިކޮށް ފައިސާގެ މުއާމަލާތްތައް ކުރެވޭނެ އެވެ. މީގެ އިތުރުން އާންމު ފަރުދުންނާއި ވިޔަފާރިތަކަށް އެކި އެކި ހިދުމަތް ފޯރުކޮށްދޭނެ އެވެ. އަދި މި އިމާރާތުގައި ގާއިމް ކޮށްފައިވާ ކަސްޓަމާ އެޑްވައިސް ސެންޓަރު މެދުވެރިކޮށް ކަސްޓަމަރުންނަށް ޝަރީއާ އާއި އެއްގޮތްވާ ގޮތުގެ މަތިން މައުލޫމާތު ފޯރުކޮށްދޭނެ އެވެ. އަދި، 24 ގަޑިއިރު އޭޓީއެމް މެދުވެރިކޮށް ފައިސާ ޖަމާކުރުމާއި، ފައިސާ ނެގުމުގެ ހިދުމަތް ވެސް މި އޮފީހުގައި ހުރެ އެވެ.\nބޭންކް އޮފް މޯލްޑިވްސް އިސްލާމިކް ފައިނޭންސް\nބީއެމްއެލް އިސްލާމިކް ފައިނޭންސްގެ ގިނަ ޕްރޮޑަކްޓް ތަކެއް ތައާރަފުކޮށްފި\nވިޔަފާރީތަކަށް ހާއްސަކޮށް ބީއެމްއެލް އިސްލާމިކްގެ އާ ޕްރޮޑަކްޓެއް\n"ގޯލްޑް 100"ގެ ޕްލެޓިނަމް ޕާޓްނަރަކީ ބީއެމްއެލް\nބީއެމްއެލް އިން އެކައުންޓާއި ލޯނަށް ސެންޓަރެއް ހުޅުވައިފި


ދުޢާ ތަކާއި ޛިކުރު | މައިތިރި - Part 5\nމުޅިދުވަހު ޝައިޠާނާގެ ކިބައިން ސަލާމަތް ވެގެން ހުންނަން ބޭނުންނަމަ..\nއަޖްނާދު ޢަލީ 18 ޖުލައި 2012\nޝައްކެއްނެތެވެ. ޝައިޠާނާ އަކީ އަޅުގަނޑުމެންނަށްވާ ބަޔާންވެގެންވާ ޢަދުއްވެކެވެ. އޭއްޗާ އޭތީގެ އަޢުވާނުންގެ ރެޔާދުވާލުގެ މަސައްކަތަކީ އިންސާނުން މަގުފުރެއްދުމެވެ. އަދި އޭތިގެ އެންމެ ބޮޑު މަޤްޞަދަކީ އިންސާނުންލައްވާ ޝިރުކު ކުރުވުމެވެ. އެހެންކަމުން މިޝައިޠާނާއާއި އޭތީގެ ބައިގަނޑުގެ […]\nޝިފާ ލިބިދެނިވި ކަންތައްތައް ޤުރްއާނާއި ޙަދީޘުގެ އަލީގައި (ފުރަތަމަ ބައި)\nއަޖްނާދު ޢަލީ 25 އޭޕްރިލް 2012\nއިސްލާމު ކަމުގެ މަތިވެރި ނިޢުމަތަށް ފަހު، އިންސާނާއަށް ލިބޭނެ އެންމެ ބޮޑު އެއްނިޢުމަތަކީ ބާއްޖަވެރި ދިރިއުޅުމަކާއި ފުރިހަމަ ޞިއްޙަތެކެވެ. އަމަންއަމާންކަމާއި ހިތްހަމަ ޖެހުމެވެ. އުފާފާގަތި ކަމާއި އަޚުވަންތަ މުޖުތަމަޢެކެވެ. މިހެންވެ ފުރިހަމަ ޞިއްޙަތެއްގެ މުހިއްމުކަން […]\nހަށިރައްކަލަށް ވަރުގަދަ ޙިޖާބެއް (ސިހުރާއި ޖިންނި ޝައިޠާނުންނާއި އެންމެހާ ނުބައިތަކުން ރައްކާތެރިވުމަށް)\nހަށިރައްކަލަށް ވަރުގަދަ ޙިޖާބެއް! ތިރީގައި މިލިޔާ ޙިޖާބަކީ ވަރަށް ބަރަކާތްތެރި ވަރުގަދަ ޙިޖާބެކެވެ. މިއީ ޤުރުއާނާއި ސުންނަތުގެ ދުޢާތަކުގެ މައްޗަށް އެކުލެވޭ ޙިޖާބެކެވެ. ފަހެ ކޮންމެ ދުވަހަކު ހެނދުނާއި ހަވީރު ކިޔަވާށެވެ. އެއީ ފަތިސް […]


Uthuruthilafalhaa gulhey massala eh hushahalhai bahus kuranee\nއުތުރުތިލަފަޅާ ގުޅޭ ކުއްލި މައްސަލައެއް ހުށަހަޅައި ބަހުސް ކުރަނީ\nމުހައްމަދު ރަޝީދު: މިއަދު ކުއްލި މައްސަލައެއް ހުށަހެޅުއްވެވި\nއިންޑިއާގެ އެހީގައި އުތުރު ތިލަފަޅުގައި އަޅާ ޑޮކްޔާޑާ ގުޅޭ ގޮތުން ދޮގު މައުލޫމާތުތައް ފަތުރާ ކަމަށް ބުނެ އެކަން ބަލަން މަޖިލީހަށް ކުއްލި މައްސަލައެއް ހުށަހަޅައިފި އެވެ.\nއަލިފުށީ ދާއިރާގެ މެމްބަރު މުހައްމަދު ރަޝީދު މިއަދު މަޖިލީހަށް ހުށަހެޅުއްވި މައްސަލަ ބަލައިގަންނަން ފެންނަކަމަަށް 38 މެމްބަރަކު ވޯޓު ދެއްވި އެވެ.\nއުތުރު ތިލަފަޅު އެއްބަސްވުމުގައި ނޭނގޭ އަދި ކަން ބޮޑުވާ ކަންތައްތައްތަކެއް ހިމެނޭ ކަމަށް ތުހުމަތުތައް ކޮށްފައިވާއިރު އެ އެއްބަސްވުން ސަރުކާރުން އަދިވެސް ހާމައެއް ނުކުރެ އެވެ. އެއްބަސްވުމުގެ ޑްރާފްޓެއް ކަމަށް ބުނާ ލިޔުމެއް ކުރީގެ ހޯމް މިނިސްޓަރު އުމަރު ނަސީރު އިއްޔެ ލީކް ކޮށްލައިފައިވާއިރު އެއްބަސްވުމުގެ ދަށުން އްޖޭގައި އިންޑިއާ ސިފައިން ހަތިޔާރާއެކު އުޅެވޭނެ ކަމަށް އެ ޑޮކިއުމަންޓްގައި ބުނެ އެވެ.\nސަރުކާރުން ބުނީ ލީކްކޮށްލި ޑޮކިއުމަންޓަކީ ފޭކް ޑޮކިއުމަންޓެއް ކަމަށެވެ.\nއެ މައްސަލަ ހުށަހަޅުއްވަމުން މެމްބަރު ރަޝީދު ވިދާޅުވީ އުތުރު ތިލަފަޅުގައި އެއްބަސްވުމުމުގައި ސޮއިކުރީ ނިމިގެން ދިޔަ ސަރުކާރުން ކަމަށެވެ. އަދި އިތުރު ތިލަފަޅުގެ އެއްބަސްވުން ކަމަށް ބުނެ އިއްޔެ ލީކްކޮށްލި ޑޮކިއުމަންޓާއެކު ރާއްޖޭގެ އަސްކަރިއްޔާގެ އިސްވެރިންގެ ބޮލުގައި ދޮގު އިލްޒާމް އަޅުވައި ރާއްޖޭގެ ކުރިއެރުމަށާއި ތަރައްގީއަށް ހޯދަން ހުރަސް އަޅަމުންދާ ކަމަށެވެ.\nއެއީ ދޭދޭ ގައުމުތަކުގެ ގުޅުމަށް ބުރޫއަރައި ދިވެހި ސިފައިންނަށް އޮންނަ އިތުބާރު ގެއްލުވާލައި ސަލާމަތީ ބާރުތަކުގެ މެދުގައި ފިތުނަވެރިކަން އުފެއްދުމަށް ސިޔާސީ މަގްސަދުތަކެއް ހާސިލްކުރުމަށް މަސައްކަތް ކުރަމުންދާ ކަމަށް އޭނާ ތުހުމަތުކުރެއްވި އެވެ. އެ މައުލޫމާތުތައް ފަތުރާތީ އަކަން ބަލައި އެކަމުގައި ޝާމިލްވާ ފަރާތްތަކާ މެދު ފިޔަވަޅު އެޅުމަށް ވެސް އޭނާ ވަނީ އެދިވަޑައިގެންފަ އެވެ.\nއުތުރު ތިލަ ފަޅު ރައްޔިތުންގެ މަޖިލިސް އިންޑިއާ + އެމްއެންޑީއެފް ކޯސްޓް ގާޑް ދިވެހި އިންޑިއާގެ ގުޅުން\nޔާމީނާ ހެދި ގައުމީ ސަލާމަތަށް ނުރައްކާވޭ: ނަޝީދު\n"އެގްރިމެންޓްތައް ނުދައްކާނަމަ ކޯޓަށް ދާނަން"\nއަނދުން ހުސެއިން އަނެއްކާވެސް ހޫނުފެނުގައި\n"ލީކް ކުރި އެއްބަސްވުން ފޭކް ކަމަށް ގަބޫލު ނުކުރެވޭ"


FAM in new radiant sports club suspend kohffi - vNews.mv\nއެފްއޭއެމުން، ނިއުރޭޑިއަންޓް ސްޕޯޓްސް ކުލަބް ސަސްޕެންޑްކޮށްފި\n26 January 2019, 17:21\nއެފްއޭއެމުން، ނިއުރޭޑިއަންޓް ސްޕޯޓްސް ކުލަބް ސަސްޕެންޑްކޮށްފިއެވެ.\nއެފްއޭއެމުން މިކަން ހާމަކޮށް މީގެ ކުޑައިރުކޮޅެއްގެ ކުރިން ވަނީ ނޫސްބަޔާނެއްވެސް ނެރެފައެވެ.\nއެބަޔާނުގައި ބުނެފައިވަނީ މިދިޔަ އަހަރުގެ އޯގަސްޓު މަހުން ފެށިގެން މިއަދާއި ހަމައަށް 10 ކުޅުންތެރިންނަށް ދޭންޖެހޭ ޖުމްލަ 3.8 މިލިއަން ދިވެހިރުފިޔާއަށްވާ މުސާރައާއި އުޖޫރަ، ނިއު އިން ދައްކާފައިނުވާތީއާއި އެކަމާއި ގުޅިގެން އެކިފަހަރު މަތިން އެފްއޭއެމްގެ ޕްލެޔަރ ސްޓޭޓަސް ކޮމެޓީއަށް ހާޒިރުކުރެވި، މައްސަލަ ހުށައެޅިފައިވާ ކުޅުންތެރިންނަށް ދޭންޖެހޭ މުސާރައާއި އިނާޔަތްތައް ދިނުމަށް އެތައް މުހުލުތުތަކަކާއި ފުރުސަތެއް ދެވުނުނަމަވެސް އެކަންކަން ކޮށްފައިނުވާކަމަށެވެ.\nކުލަބުގެ ބަޖެޓުގައި ފައިސާ ނެތްކަމަށާއި ހުރިހާ ފައިސާއެއް ޚަރަދުކޮށް ހުސްވެފައިވާކަމަށް ބުނެ މިއަދާ ހަމައަށްވެސް ކުޅުންތެރިންނާއެކު ވެފައިވާ އެއްބަސްވުމާ އެއްގޮތަށް ކުލަބުން އަދާކުރަން ޖެހޭ ހައްގުތައް އަދާކުރުމުގައި ވަރަށް ޒިންމާދާރުކަން ކުޑަކޮށް ކުލަބުން އަމަލު ކޮށްފައިވާކަމަށް އެފްއޭއެމްގެ ބަޔާނުގައި ބުނެފައިވެއެވެ.\nކުޅުންތެރިންގެ މުސާރައިގެ މައްސަލާގައި ނިއު އަށް އަދަބުދީފައި ވަނީ ހިންގާ ގަވައިދުގެ 14 މާއްދާގެ ދަށުން ކަމަށާއި މި ސަސްޕެންޝަން ކުޅުންތެރިންގެ މުސާރަ ދައްކާ ހަލާސްކުރުމާއި ހަމަޔަށް ދެމި އޮންނާނެ ކަމަށް އެފްއޭއެމް ބުނެއެވެ. ސަސްޕެންޝަނުގެ މުއްދަތުގައި އެފްއޭއެމްގެ އެއްވެސް ގުނަވަނަކުން ހިންގާ އެއްވެސް ކަމެއްގައި އެ ކުލަބަށް ބައިވެރިއެއް ނުވެވޭނެ އެވެ.\nއަދި މި މައްސަލަ އިތުރަށް ބަލާ ދިރާސާކޮށް އިތުރަށް އަޅަންޖެހޭ ފިޔަވަޅެއް އޮތްތޯބެލުމަށް އެފްއޭއެމްގެ ޑިސިޕްލިނަރީ ކޮމެޓީއަށް ފޮނުވުމަށް ހިންގާ ކޮމެޓީ އިން ފާސްކޮށްފައިވާ ކަމަށް ވެސް އެފްއޭއެމްގެ ބަޔާނުގައި ވަނީ ބުނެފައެވެ.\nނިއު ސަސްޕެންޑްކޮށްފައިވާއިއިރު އަންނަ ފެބްރުއަރީ މަހުގެ ތިން ވަނަ ދުވަހު ބާއްވާ ޔޫތު ޗެމްޕިއަންޝިޕް ފުޓްބޯޅަ މުބާރާތައް އެޓީމުގެ ފަރިތަކުންތައް ވަނީ ފަށާފައެވެ.\nމުސާރައިގެ މައްސަލާގައި ކަމަށް ބުނެ، ނިއު ސަސްޕެންޑްކޮށްފައިވާއިރު އެއްވަނަ ޑިވިޒަނުގައި ވާދަކުރާ 10 ކުލަބުގެ ތެރެއިން 8 ކުލަބުގެ މައްސަލަ އެ އިދާރާއަށް ހުޅައަޅާފައިވާ ކަމަށް މައުލޫމާތު ލިބެއެވެ.\nއެފްއޭއެމުން ނިއުރޭޑިއަންޓް މި ސަސްޕެންޑްކުރީ އެފްއޭއެމްގެ ވޯޓްލެވޭ މެޖޯރިޓީ ކްލަބުތަކުން އެކްސްޓާ އޯޑިނަރީ ކޮންގްރެސްއެއް ބޭއްވުމަށް ސޮއިކޮށްފައިވާ ކަމަށް ކުޅިވަރާ ބެހޭ ވަޒީރު އަޙްމަދު މަހްލޫފް ވިދާޅުވެފައިވާ ދަނޑިވަޅެއްގައެވެ. އަދި އެފްއޭއެމްގެ ހިންގުމާއި ބެހޭ ގޮތުން ކުލަބުތަކާއި ފުޓްބޯޅަ އާއިލާގެ ކަންބޮޑުވުން އިންތިހާއަށް ބޮޑުވެފައިވާ ދަޑިވަޅެއްގައެވެ. އެހެން ކަމުން އެފްއޭއެމްގެ މި އަމަލަކީ އެކްޓަރާ އޯޑިނަރީ ކޮންގްރެސްއަށް ގޮވާލި ކުލަބުތަކަށް ބިރުދެއްކުމަށް ކޮށްފައިވާ ކަމެއް ކަމަށް ފުޓްބޯޅައިގެ ތަޖްރިބާކާރުން ބުނެއެވެ.


MDN ge suspension vaguthun uvaalumah govaalaifi - vNews.mv\nހިއުމަން ރައިޓްސް ވޮޗުގެ އޭޝިޔާ ޑިރެކްޓަރ ޕެޓްރިޝިއާ ގޮސްމަން:\nމޯލްޑިވިއަން ޑިމޮކްރަސީ ނެޓްވާރކްގެ ސަސްޕެންޝަން ވަގުތުން އުވާލުމަށް ގޮވާލައިފި\nސައިފް އަޒްހަރު 12 October 2019, 09:49\nމޯލްޑިވިއަން ޑިމޮކްރަސީ ނެޓްވާރކް، އެމްޑީއެން ސަސްޕެންޑްކުރި ކުރުން ވަގުތުން ނިމުމަކަށް ގެނައުމަށް، އިންސާނީ ހައްގުތަކަށް މަސައްކަތްކުރާ ބައިނަލްއަގްވާމީ ޖަމާއަތެއް ކަމަށްވާ ހިއުމަން ރައިޓްސް ވޮޗުން ރައީސުލްޖުމްހޫރިއްޔާ އިބްރާހިމް މުހަންމަދު ސާލިހްއަށް ގޮވާލައިފިއެވެ.\nހިއުމަން ރައިޓްސް ވޮޗުން ނެރުނު ބަޔާނެއްގައި ބުނެފައިވަނީ، ސަރުކާރުން އެމްޑީއެންގެ ހަރަކާތްތައް ވަގުތީގޮތުން ހުއްޓުމަކަށް ގެނައި މި ދަނޑިވަޅަކީ، އެމްޑީއެންއިން ނެރުނު ރިޕޯޓެއްގެ މައްސަލާގައި އެ ޖަމާއަތަށް ސީރިއަސް ނުރައްކާތައް ކުރިމަތިވެފައިވާ ދަނޑިވަޅެއް ކަމަށެވެ. ހަމަ އެއާއެކު، މި ދަނޑިވަޅަކީ ރާއްޖޭގައި ހަރުކަށި ވިސްނުންތައް އިތުރުވަމުންދާ ދަނޑިވަޅެއް ކަމަށްވެސް ބުނެފައި ވެއެވެ.\nއިންސާނީ ހައްގުތަކަށް މަސައްކަތްކުރާ ގްރޫޕްތަކާ ދެކޮޅަށް ރާއްޖޭގެ އިސްލާމީ ގްރޫޕްތަކުން ހިންގާ ހަމަނުޖެހުންތައް ކަމާބެހޭ ފަރާތްތަކުން ތަހްގީގު ކުރަންޖެހޭ ކަމަށްވެސް ހިއުމަން ރައިޓްސް ވޮޗުގެ ބަޔާނުގައި ބުނެފައި ވެއެވެ.\nޚިޔާލުފާޅުކުރުމުގެ މިނިވަންކަން ހަނިކުރާ ނުވަތަ އެކަމަށް ހުރަސްއަޅާ ގާނޫނުތައް އުވާލައްވާނެ ކަމަށް ކެމްޕެއިންގައި ވެވަޑައިގެންނެވި ވައުދާ އެއްގޮތަށް ރައީސް ސާލިހް އެކަން ކުރެއްވި ކަމަށާއި، އެހެން ނަމަވެސް އެމްޑީއެންއާ ދެކޮޅަށް އަޅުއްވާފައި މިވަނީ ހަމަ އެފަދަ ފިޔަވަޅެއް ކަމަށް، ހިއުމަން ރައިޓްސް ވޮޗުގެ އޭޝިޔާ ޑިރެކްޓަރ ޕެޓްރިޝިއާ ގޮސްމަން ނެރުއްވި ބަޔާނުގައި ވިދާޅުވެފައި ވެއެވެ.\n"އެމްޑީއެން ބަންދުކޮށް ރައީސް ސާލިހް ގެންދަވަނީ، އިންޒާރުދިނުމާއި ހަމަނުޖެހުން ހިންގުމަށް އިސްލާމީ ގްރޫޕްތަކަށް ހިތްވަރު ދެއްވަމުން" ޕެޓްރިޝިއާ\nމޯލްޑިވިއަން ޑިމޮކްރަސީ ނެޓްވާރކް ސަސްޕެންޑްކުރުމަށް ދިވެހި ސަރުކާރުން ރިއާޔަތް ކޮށްފައިވަނީ ރާއްޖެއިން ތަސްދީގު ކޮށްފައިވާ ބައިނަލްއަގްވާމީ މުއާހަދާއެއް ކަމަށްވާ "އިންޓަރނޭޝަނަލް ކަވަނަންޓް އޮން ސިވިލް އެންޑް ޕޮލިޓިކަލް ރައިޓްސް" – އައިސީސީޕީއާރް ކަމަށާއި، އެކަން ކުރީ މުޖުތަމައުގެ ސުލްހަމަލަސްކަމާއި ހަމަޖެހުމަށް ކަމަށް ބުނެފައި ވީނަމަވެސް، ޚިޔާލު ފާޅުކުރުމުގެ ހައްގުގެ މިނިވަންކަން އެ މުއާހަދާއިން ކަށަވަރުކޮށްދޭ ކަމަށް، ހިއުމަން ރައިޓްސް ވޮޗުން ބުނެފައި ވެއެވެ.\nއިސްލާމީ ގްރޫޕްތަކުން ރާއްޖޭގައި ހިންގާ ހަމަނުޖެހުންތަކާ ދެކޮޅުހަދާތީ އެމްޑީއެންއަށް އަބަދުވެސް ނުރައްކާތަކާއި ހަމަލާތައް އަމާޒުވާ ކަމަށްވެސް ހިއުމަން ރައިޓްސް ވޮޗުގެ ބަޔާނުގައި ބުނެފައި ވެއެވެ.\nއެމްޑީއެންއާ ދެކޮޅަށް މިހާރު ހިންގަމުން ގެންދާ ކެމްޕެއިނަކީ، ޓެރަރިޒަމާ ދެކޮޅު ގާނޫނު ތައާރަފް ކުރުމުން ފެށުނު ކަމެއް ކަމަށާއި، ސަބަބަކީ، ދީނީ ހަރުކަށި ގްރޫޕަތަކާއި، ނުފޫޒުގަދަ ސިޔާސީ އިދިކޮޅު ފަރާތްތަކާ ގުޅިފައިވާ ޖިނާއީ ކުށްތައް ހިންގާ ގޭންތަކާ ދެކޮޅަށް އެ ގާނޫނުގެ ބޭނުން ކޮށްފާނެކަމުގެ ބިރަށް ކަމަށްވެސް ބުނެފައި ވެއެވެ.\nރާއްޖޭގެ ބައެއް ދީނީ އިލްމުވެރިންނާއި، އެކްޓިވިސްޓުން އިސްލާމިކް ސްޓޭޓް ޖަމާއަތް ޕްރޮމޯޓްކުރާ ކަމަށާއި، އެތައްސަތޭކަ ދިވެހީން ރާއްޖެއިން ބޭރުގައި އައިއެސްގެ ހަނގުރާމައިގައި ބައިވެރިވެފައިވާ ކަމަށްވެސް ހިއުމަން ރައިޓްސް ވޮޗުގެ ބަޔާނުގައި ބުނެފައި ވެއެވެ.\nމަދަނީ ޖަމްއިއްޔާތަކުން ކަންކަން ސެންސަރުކުރަން ފިއްތުންތައް ކުރިމަތިކުރުން ރާއްޖޭގެ ކަމާބެހޭ ފަރާތްތަކުން ހުއްޓުމަކަށް ގެންނަންޖެހޭ ކަމަށްވެސް ބަޔާނުގައި ވެއެވެ. އަދި ޚިޔާލުފާޅުކުރުމުގެ މިނިވަންކަން ދިނުމަށް ވެފައިވާ އަހުދު ގާއިމްކުރުމަށްވެސް އެމެރިކާގައި ގާއިމްވެފައިވާ ހިއުމަން ރައިޓްސް ވޮޗުގެ ބަޔާނުގައި ގޮވާލާފައި ވެއެވެ.\nހިއުމަން ރައިޓްސް ވޮޗުން މިފަދަ ބަޔާނެއް މިނެރުނީ، އެމްޑީއެންއިން “Preliminary Assessment of Radicalization in the Maldives” ގެ ނަމުގައި ނެރުނު ރިޕޯޓެއްގައި، އިސްލާމްދީނާއި ކީރިތި ރަސޫލާއަށް ފުރައްސާރަކޮށްފައިވާ މައްސަލަ ހޫނުވުމާ ގުޅިގެން، ރާއްޖޭގެ ޖަމްއިއްޔާތަކުގެ ބެލެނިވެރި ފަރާތްކަމުގައި މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްއިން އެ ޖަމްއިއްޔާ ސަސްޕެންޑްކޮށް، ހަރަކާތްތައް ހުއްޓުވުމާ ގުޅިގެންނެވެ.\nމިނިސްޓްރީ އޮފް އިސްލާމިކް އެފެއަރޒްއިން މައްސަލަ ހުށަހަޅައިގެން ފުލުހުން ގެންދަނީ އެމްޑީއެން ރިޕޯޓްގެ މައްސަލަ ތަހްގީގު ކުރަމުންނެވެ.\nމިއަދުގެ ސަރުކާރަށް އެމްޑީއެންގެ މަސްއަލައިގަ އަމަލު ކުރަމުން ދާގޮތުން އިތުބާރު ނުކުރަން ... 13 އޮކްޓޫބަރ 2019 ވާ އާދިއްތަ ދުވަހު ސަސްޕެންޝަން އުވާލާނެ.. ސަހިންދާ ފުރަންދެންވެސް ސަރުކާރުން މަސްއަލަ ނުބެލި. މިކަމުގައި މިސަރުކާރުގެ ބައިވެރިންވެސް ވަނީ އިހްމާލުވެފައި


Miadhu thineh jahaairu mark zuckerberg ge facebook account delete kuraane - One Online\nފޭސްބުކް ގެ ފައުންޑަރ މާރކް ޒަކަބާގް --- ފޮޓޯ: އިންޓަނެޓް\nމިއަދު ތިނެއް ޖަހާއިރު ޒަކަބާގްގެ ފޭސްބުކް އެކައުންޓް ޑިލީޓްކުރާނެ\nފޭސްބުކް ގެ ފައުންޑަރ މާރކް ޒަކަބާގްގެ ގެ ފޭސްބުކް އެކައުންޓް ޑިލީޓްކުރާނެ ކަމުގެ އިންޒާރު ދީފިއެވެ. ވައިޓް ހެޓް ހެކަރގެ ނަމުން މަޝްހޫރުވެފައިވާ ޗަންގް ޗިޔުއާން މި އިންޒާރުދިނީ އޭނާ ޒަކަބާގް ދެކެ އަންނަ ރުޅީގެ ސަބަބުންނެވެ.\nޗިޔުއާން ގެ ބަޔާނުގައި އޭނާވަނީ ޒަކަބާގްގެ އެކައުންޓް ހެކްކޮށް ޑިލީޓް ކުރާ ވަގުތު އިންޓަނެޓުން ލައިވް ކުރާނެކަމަށް އަންގާފައެވެ. ޗިޔުއާން ބުނެފައިވާ ގޮތުން ނަމަ ޒަކަބާކްގެ އެކައުންޓް ޑިލީޓް ކުރަން ރާއްޖޭ ގަޑިން މިއަދު މެންދުރުފަހު ތިނެއް ޖަހާއިރު ފަށާނެ އެވެ.\nޗިޔުއާން އޭނާގެ ސޯ ޝަލް މީޑިއާ ޕްލެޓްފޯމް ތަކުގައި ހާމަކޮށްފައިވާ ޕޯސްޓެއްގައި އޭނާވަނީ ޒަކަބާގްގެ ފޭސްބުކް އެކައުންޓް ހެކްކޮށް އެ އެކައުންޓް ޑިލީޓްކުރާނެ ކަމުގެ އިންޒާރުގައި ޒަކަބާގް އަށް ވަރަށް ބޮޑަށް ފާޑުކިޔާފައެވެ. ފޭސްބުކް ގެ ޑޭޓާ ލީކުވުމުގެ މައްސަލަ މިހާރުވެސް ވަނީ ފެންމަތިވެފައެވެ. ޔޫރަޕިއަން ޔޫނިއަން އިން ވަނީ ފޭސްބުކް އަށް މިކަމާ ގުޅިގެން އިންޒާރުވެސް ދީފައެވެ.\nއިއްޔެވެސް ހެކަރުން ވަނީ ފޭސްބުކްގެ "ވިއު އޭސް" ފީޗާ ބޭނުންކޮށް، "ޓޯކަންސް" މެދުވެރިކޮށް ޕާސްވޯޑަކާ ނުލައި، އެ އެކައުންޓުތަކަށް ވަދެފައެވެ. އެކައުންޓުތަކަށް ވަދެ، އެ އެކައުންޓުތަކުގެ މެސެޖުތަކާއި ފޮޓޯ އަދި ޕޯސްޓުތަކަށް ހެކަރުން ވަނީ އެކްސެސް ވެފައެވެ. މިމައްސަލަ ވަނީ ފޭސްބުކްގެ 50 މިލިއަން އެކައުޓްތަކަށް ކުރިމަތިވެފައެވެ.\nވައިޓް ހެޓް ހެކަރގެ ނަމުން މަޝްހޫރުވެފައިވާ ޗަންގް ޗިޔުއާން --- ފޮޓޯ: އިންޓަނެޓް\nއުމުރުން 24 އަހަރުގެ ޗިޔުއާން އަކީ އޭނާގެ ގައުމު ޓައިވާން ގައިވެސް ވަރަށް މަޝްހޫރު މީހެކެވެ. އޭނާއަކީ ވެބްސައިޓުތަކަށް ދިމާވާ ބަގްތައް ހޯދާ އެބަގް ތަކުން ސަލާމަތް ވާނެ ގޮތް ހޯދާ ކުޅަދާނަ މީހެކެވެ. ޗިޔުއާން ގެ ފޮލޯވާސް މިހާރުވަނީ 26،000 އަށް އަރާފައެވެ.


vnews - Rohingya muslimunge himaayathuga nukunnaane dhuniye ge baareh nei\nރޮހިންގާ މުސްލިމުންގެ ހިމާޔަތުގައި ނުކުންނާނެ ދުނިޔޭގެ ބާރެއްނެތް\nބަނގްލަދޭޝްގައި ތިބި ރޮހިންގާ މުސްލިމު ކުޑަކުދިންތަކެއް އެހީ ލިބިގަތުމަށް ކިޔޫގައި ޖެހިގެން - ފޮޓޯ: އޭ.އެފް.ޕީ\nމިޔަންމާ ސިފައިންނާއި ބުދިސްޓުން ގުޅިގެން ހިންގަމުން ގެންދާ ގަތުލުއާންމުތަކުން ފުރާނަ ސަލާމަތް ކުރުމަށް ފާއިތުވީ ތިންހަފްތާ ތެރޭގައި އަވަށްޓެރި ބަނގްލަދޭޝްއަށް އެތެރެވި ރޮހިންގާ މުސްލިމުންގެ އަދަދު މިވަނީ ހަތަރު ލައްކައަށްވުރެ މައްޗަށް ގޮސްފައެވެ.\nމިޔަންމާ ސިފައިންނާއި ބުދިސްޓުން ހިންގަމުންދާ ފިއްކަނޑައިގެންދާފަދަ ލާއިންސާނީ އަމަލުތަކުގެ ވާހާކަތަކާއި އޭގެ ހެކިތައް ބަނގްލަދޭޝްއަށް އެތެރެވެފައިވާ މުސްލިމުން ކިޔައިދެމުން ގެންދެއެވެ. މުސްލިމުންގެ އަވަށްތައް ވަށާލައި ހުޅުޖަހައި އަންދަމުން ގެންދެއެވެ. ހުޅުޖަހަން ފެށުމުން ސަލާމަތް ހޯދުމަށް ނުކުންނަ ކުޑަކުއްޖެއް، އަންހެނެއް މުސްކުޅިއެއް ނުބަލައި ކަނޑިއާއި ބަޑިން ހަމަލާދީ ގެންދަނީ މަރަމުންނެވެ. ކުޑަކުދިން އެކުދިންގެ މައިން އަތުން ޖަހައިގަނެ ގެންދަނީ ބޯ ކަނދުރާއިން ވަކިކުރަމުންނެވެ. ނުވިތާކަށް އާއިލާތައް އެކުގައި މަރައި ފުންޏަކަށް ޖަހައި ގެއާއެކު ގެންދަނީ ހުޅުޖަހައި އަންދަމުންނެވެ.\nމިޔަންމާގައި ރޮހިންގާ މުސްލިމުން ދިރިއުޅޭ ރާޚައިން ސްޓޭޓްގެ އަވަށްތަކުގައި ހުޅުޖަހައި އަންދަމުން ގެންދާކަން އެމްނެސްޓީން ނެގި ސެޓެލައިޓް ފޮޓޯތަކުން ހާމަވެފައި ވާއިރު، މިޔަންމާ ސިފައިންނާއި ބުދިސްޓުންގެ މި ލާއިންސާނީ އަމަލުތަކުގައި މަރާލި މުސްލިމުންގެ އަދަދުވެސް ނޭނގެއެވެ. ރާޚައިން ސްޓޭޓްގެ ހާލަތު ދެނެގަތުމަށް ބޭރުގެ އެއްވެސް ފަރާތެއް އެ ސްޓޭޓަށް އެރުން މިޔަންމާ ސިފައިންނާއި ސަރުކާރުންވަނީ މަނާކޮށްފައެވެ.\nބުނެވޭގޮތުގައި މުސްލިމުން މަރައި، އަވަށްތައް އެންދުމުގެ ސަބަބުން ރާޚައިން ސްޓޭޓްގެ ބޮޑުބައެއް މިހާރުވަނީ ފަޅުވެފައެވެ.\nމިޔަންމާ ސިފައިންގެ އަނިޔާވެރިކަމަށް ފިލައިގެން އަވަށްޓެރި ބަނގްލަދޭޝްއަށް ގޮސްފައިވާ ރޮހިންގާ މުސްލިމުން - ފޮޓޯ: އޭ.އެފް.ޕީ\nމިލިއަނަކަށްވުރެ ގިނަ އިންސާނުން ހިމެނޭ ނަސްލެއް އެއްކޮށް މަރައި ހުސްކޮށް އެމީހުންގެ ގެދޮރު އަންދަމުންދާއިރު މިކަން ހުއްޓުވާނެ ބާރެއް ދުނިޔެއަކުނެތެވެ. މި އަމިޔާވެރިކަން ކުށްވެރި ކުރަމޭ ބުނުން ފިޔަވައި އދއިންވެސް އަދި ދުނިޔޭގެ ބޮޑު ބާރަކުންވެސް މިޔަންމާ ސިފައިންނާއި ބުދިސްޓުން ގުޅިގެން ރޮހިންގާ މުސްލިމުންނާ ދެކޮޅަށް ހިންގަމުން މިގެންދާ ކަތިލުންތައް ހުއްޓުވާކަށް އަމަލީގޮތުން އެއްވެސް ކަމެއް ކުރާތީއެއް ނުވަތަ ކުރަން އުޅޭތީއެއް ނުފެނެއެވެ.\nމިޔަންމާއިން ނަސްލެއް ނެތިކޮށްލުމަށް މަސައްކަތް ކުރަމުންދާ ކަމަށް އދގެ އިންސާނީ ހައްގުތަކާބެހޭ ވެރިޔާ ވިދާޅުވުމުންވެސް، ރޮހިންގާ މުސްލިމުންގެ ހިމާޔަތުގައި މިޔަންމާއާ ދެކޮޅަށް އަސްކަރީ ބާރުގެ ބޭނުން ކުރާކަމަށް ދުނިޔޭގެ އެއްވެސް ބޮޑު ބާރަކުން ތައްޔާރެއްނޫނެވެ. އެމެރިކާ، އިނގިރޭސިވިލާތް،ފަރަންސޭސިވިލާތް ފަދަ ގައުމުތަކުން މިޔަންމާ ސިފައިންގެ އަމަލު ކުށްވެރި ކުރިއިރު ޗައިނާފަދަ ގައުމުތަކުން ވަނީ މިޔަންމާއިން މުސްލިމުންނާ ދެކޮޅަށް ހިންގާ ކަތިލުންތަކަށް ތާއީދު ކޮށްފައެވެ.\nމިހައިރު، އިންސާނީ ހައްގުތަކޭ، އިންސާނީ ކަރާމާތޭ ކިޔައިން ދުނިޔޭގައި އަނގަ ފުޅާކޮށްގެން އުޅޭ ބޮޑެތި ގައުމުތައް އަދިވެސް ތިބީ އަތް އުރާލައިގެން ކުޅިބަލާށެވެ. މިއީ ބޮސްނިއާ ހަނގުރާމައިގެ ދުވަސްވަރުވެސް ކަން ހިނގިގޮތެވެ. މުސްލިމް އަބާދީތަކާ ދެކޮޅަށް ބޮޑެތި ގަތުލުއާންމު ހިންގާއި ބައެއް ރަށްތަކުން މީހުން އެއްކޮށް މަރައި ހުސްކުރަންދެން ދުނިޔެ އޮތީ ބަލާށެވެ. މިއަދު މިޔަންމާއިން ތަކުރާރުވާތަން ފެންނަމުން އެދަނީ އެމަންޒަރެވެ.\nދުނިޔޭގައި މީގެކުރިން ހިންގާފައިވާ މިފަދަ ބޮޑެތި ޖަރީމާތަކުގެ ހާލަތްތަކުގައިވެސް ދުނިޔެއިން ކަން ކޮށްފައިވަނީ މިބީދައިންނެވެ. ހުރިހާކަމެއް ގޯހުން ގޯހަށް ދިއުމުން ދުނިޔެއިން ފިޔަވަޅެއް އަޅާއިރު ވަގުތު އޮންނަނީ މާބޮޑަށްވެސް ފާއިތުވެފައެވެ.\nމިޔަންމާ ސިފައިންގެ އަނިޔާވެރިކަމަށް ފިލައިގެން ކުޑަ ލަކުޑި ބޯޓެއްގައި އަވަށްޓެރި ބަނގްލަދޭޝްއަށް އުމުރުން ދުވަސްވީ ދެމީހުން ބަނގްލަދޭޝްގެ އެއްގަމަށް އެރުމަށް މަސައްކަތް ކުރަނީ - ފޮޓޯ: އޭ.އެފް.ޕީ\nމީގެ އެތައް ޒަމާނެއް ކުރީއްސުރެ މިޔަންމާގައި ދިރިއުޅެމުންދާ މިލިއަނަކަށްވުރެ ގިނަ ރޮހިންގާ މުސްލިމުންނަށް ރައްޔިތެއްގެ ދަރަޖަވެސް ނުދީ، އިންސާނީ އެންމެ އަސާސީ ޚިދުމަތުންވެސް އެމީހުން މަހްރޫމްކޮށް ނިކަމެތިކޮށް އެކަހެރިކޮށް، ނުވިތާކަށް އެމީހުންނާ ދެކޮޅަށް އިންސާނިއްޔަތާ ޚިލާފް ބޮޑެތި ޖަރީމާތައް ހިންގައި، އެމީހުން މަރައި މަސްތައް ކައި ހަދަމުން ގެންދާއިރުވެސް ދުނިޔެއަށް ކުރެވުނު ކަމެއްނެތެވެ. ހަމައެކަނި ސަބަބަކީ އެއީ މުސްލިމުން ކަމުގައިވުމެވެ.\nރޮހިންގާ މުސްލިމުން މިފަދަ ވޭނާއި ގިލަންވެރިކަމުގައި އެތައް އަހަރެއް ހޭދަކޮށްފައިވާއިރު، އަދި މިއަދު އެމީހުންނަށް ޖެހިފައިވާ ބިރުވެރި ހާލަތުން ސަލާމަތް ކުރުމަށް އިސްލާމީ އުންމަތުންވެސް އެދެވޭ މަސައްކަތެއް ކުރާތީއެއް ނުފެނެއެވެ.\nމިޔަންމާ ސިފައިންނާއި ބުދިސްޓުންގެ އަނިޔާވެރިކަމަށް ފިލައިގެން އަވަށްޓެރި ބަނގްލަދޭޝްއަށް ގޮސްފައިވާ މީހުންނަށް އިސްލާމީ ގައުމުތަކުން އެހީ ފޮނުވިއެއް ކަމަކު ރާޚައިން ސްޓޭޓްގައި ތިބި މުސްލިމުން ސަލާމަތް ކުރުމަށް އެއްވެސް މަސައްކަތެއް ކުރާކަށް ނޫޅެއެވެ. އެންމެ ކުޑަމިނުން މިމައްސަލަ އދގެ ސަލާމަތީ މަޖިލީހަށް ހުށަހަޅަންވެސް އިސްލާމީ ގައުމަކަށް ނުކުރުނެވެ. މައްސަލަ ސަލާމަތީ މަޖިލީހަށް ހުށަހެޅީވެސް އިނގިރޭސިވިލާތާއި ސްވީޑަން އިންނެވެ.


Gas hahdhaigen bodu haradheh salaamai kurevidhaane !\nފެހި ރަށެއްގެ ނުވަތަ ފެހިކަން ގަދަތަނެއް ގޮތުގައި ސިފަ ވުމަކީ އެއިން އެންމެންނަށްވެސް ހިތް ހަމަޖެހުން ލިބޭ ކަމެކެވެ. ގަސް ހެއްދުމަކީ ތިމާއަށާއި ތިމާގެ ސިއްހަތަަށްވެސް ފައިދާ ލިބޭކަމެއްކަން އެންމެންވެސް ދަނެއެވެ. ނުކުރެވެނީ މަސައްކަތެވެ. މިހާރުގެ މި މުޖުތަމައަށް ބަލާއިރު ގަސްގިނަވެގެން ލިބޭނީ ހަމައެކަނި ސިއްހީފައިދާއެއްވެސް ނޫނެވެ. އެއިން އެހެން އެތައް ފައިދާތަކެއްވެސް ލިބެއެވެ.\nއެންމެ ކުދި ކުދި ކަންކަމުން ފަށަމާ ހިނގާށެވެ. އަވީގެ އަސަރެއްނެތި ހިޔަލުގައި ޖެހޭ ނަލަ ވައިރޯޅީގައި މަޑުކޮށްލުމުން އެލިބޭ ހިތްހަމަޖެހުން އިހްސާސްކޮށްލާށެވެ. އެފަދަ ތަނަކަށް ތިމާގެ ގެ ހެދިދާނެއެވެ. ނުވަތަ މަސައްކަތުގެ މާހައުލު ހެދިދާނެއެވެ. އެންމެން އިސްނަގައިގެން ރަށުތެރެވެސް އެފަދަ ތަނަަކަށް ހެދިދާނެއެވެ.\nގަސްގަހާގެއްސަކީ ތިމާ ދިިރިއުޅޭ މާހައުލުގެ ވައި ސާފުކޮށް ހިރަފުހާއި އެހެންވެސް ގެއްލުންދޭ މާއްދާތަކުން ވައި ސާފުކޮށްދޭ ކަމެކެވެ. ހަމަ އެހެންމެ ދުވަހަކަށް ވުރެ ދުވަހެއް ދުނިޔެ ހޫނު ވަމުންދާއިރު ހޫނުން ސަލާމަތްކޮށްދޭން ގަސް މުހިއްމު ދައުރެއް އަދާކުރެއެވެ. ހޫނު މިން އިތުރުވާވަރަކަށް ގޭގައި ފިނި ކުރަން ބޭނުން ކުރެވޭ ފަންކާ ނުވަތަ އޭސީ ގިނައިން ބޭނުން ކުރެވެވުމުގެ ސަބަބުން ކަރަންޓް ބިލް މިދަނީ އަތް ނުފޯރާފަށަށް މަތި ވެެގެންނެވެ. އެހެންނަމަވެސް ގޭގައި ހިޔާ ދޭ ބޮޑެތި ގަސް ހުރުމަކީ ގޭތެރޭގައިވެސް ފިނިކަން ދަމަހައްޓައިދޭން މުހިއްމު ދައުރެއް އަދާ ކުރާ އެއްޗަކަށް ވާނެއެވެ.\nގަސްގަހާ ގެއްސަކީ ގުދުރަތީގޮތުން ކޫލިން އެފެކްޓް ލިބިފައިވާ އެއްޗެއްކަމުން ގޭގެ 50 ޕަސެންޓަށް ހިޔާވާ ގޮތަށް ގަހެއް ހުރި ނަމަވެސް މުޅި މަހުގެ ކަރަންޓް ބިލުން ބޮޑު ހަރަދެއް ސޭވް ކުރެވިދާނެއެވެ. އެގޮތުން އެކްސްޓެންޝަަންގައި ޝާއިރުކޮށްފައިވާ ދިރާސާއެއްގައި ބުނެފައިވާގޮތުން ރަނގަޅަށް ހިޔާދޭ ގަހަކުން 10 ކޮޓަރީގެ އަށް ފިނިކޮށްދޭވޭ ވަރުގެ އޭސީއަކުން 20 ގަޑިއިރު ދޭ ފިންޔާ އެއްވަރުގެ ފިނި އެ ގަހުން ލިބެއެވެ. އެހެންކަމުން ގަސް އިންދައިގެން ކަރަންޓް ހަރަދަށް ގެނެވޭނެ ބޮޑު ބަދަލާމެދު ވިސްނާށެވެ.\nއެގޮތުން މި ވަރުގެ ގަހަކުން ގާތްގަނޑަކަށް 20-10 ޕަސެންޓް ދެމެދުގެ އަގެއް ކަރަންޓް ބިލުން ދަށްކޮށްދޭނެއެވެ. އަދި އޭސީ ބޭނުންކުރާ މިންވަރު 50-25 ދަށްކޮށްލެވިދާނެއެވެ. މީގެ އިތުުރުން ގޭގައި ގަސްއިދުމުގެ އަނެއްފައިދާ އަކީ ތިމާ ނޭވާލާ މާހައުލުގެ ސާފުކޮށްދިނުމެވެ.\nއެގޮތުން ގޭގައި ހައްދަށް ރަނގަޅު ބައެއް ގަސްތައް ހިމަނާލާނަމަވެ.\nމިއީވެސް ޕޮޓްގައި ފަސޭހަ ކަމާއެކު ހައްދާލެވޭ ގޭގެ އެތެރޭގައި ބަހައްޓާލެވޭނެ ގަހެކެވެ. އަދި ގޭތެރޭގެ ރީތިކަން ވެސް އިތުރުކޮށްދޭ އެއްކެވެ. މިގަހުން ގޭތެރެ ސާފު ކުރުމަށް ބޭނުން ކުރާ އެކި މާއްދާގައި ހިމެނޭ ކެމިކަލް ވައިން ސާފުކޮށްދެއެވެ. ފާހާނާގައި ނުވަތަ ނިދާ ކޮޓަރީގައި ބޭނުން ކުރުމަށް މިއީ ރަނގަޅު ގަހެކެވެ.\nކޮންކްރީޓް ޖަންގައްޔަކަށް ވެފައިވާ ދިވެހިރާއްޖޭގެ ވެރިރަށް މާލޭގައިވެސް އެތައްބަޔަކު މިހާރު ގޭތެރޭގައި ގަސްހެއްދުމަށް މަސައްކަތް ކުރެއެވެ. އަދި ގަސް ވިއްކާ ފިހާރަތައްވެސް ދަނީ ދުވަހެއް ދުވަހަކަށް އިތުރުވަމުންނެވެ.


ފަނޑިޔާރުންގެ މުސާރައިން އުނިކުރުން - Judicial Service Commission\nފަނޑިޔާރުންގެ މުސާރައިން އުނިކުރުން\nކޮވިޑް 19 ޕެންޑަމިކްއާ ގުޅިގެން ރައްޔިތުންގެ މަޖިލީހުން މުސާރަ ކަނޑައަޅަންޖެހޭ މަޤާމުތަކުގެ މުސާރަ މުރާޖަޢުކުރެއްވުމަށް 20 މެއި 2020 ގައި ބޭއްވި ރައްޔިތުންގެ މަޖިލީހުގެ 39 ވަނަ ޖަލްސާއިން ނިންމާފައިވަނީ ރައްޔިތުންގެ މަޖިލީހުން މުސާރަ ކަނޑައަޅާ މަޤާމުތަކުގެ ތެރެއިން ފަނޑިޔާރުންގެ މުސާރަދިނުމުގައި، ތިރީގައިވާ ގޮތަށް 2020 ވަނަ އަހަރުގެ މެއި ޖޫން އަދި ޖުލައި މަހު ޢަމަލުކުރުމަށެވެ.\n1 .އުއްތަމަ ފަނޑިޔާރާއި ސުޕްރީމް ކޯޓުގެ ފަނޑިޔާރުންނާއި ހައިކޯޓުގެ އިސް ފަނޑިޔާރާއި އެ ކޯޓުގެ އެހެން ފަނޑިޔާރުންގެ އަސާސީ މުސާރައިން %30( ތިރީސް އިންސައްތަ( އުނިކުރުން.\n2 .ކްރިމިނަލް ކޯޓާއި ޑްރަގް ކޯޓުގެ އިސް ޤާޟީންގެ މުސާރައާއި އިނާޔަތްތައް 200,43( ސާޅީސް ތިންހާސް ދުއިސައްތަ( ރުފިޔާއަށް ކެޕްކުރުމަށާއި އަދި އެ ދެ ކޯޓުގެ ޤާޟީންގެ މުސާރައާއި އިނާޔަތްތައް 000,43 )ސާޅީސް ތިންހާސް( ރުފިޔާއަށް ކެޕްކުރުން.\n3 .ސިވިލް ކޯޓާއި ޖުވެނައިލް ކޯޓާއި ފެމިލީ ކޯޓުގެ އިސް ޤާޟީންގެ މުސާރައާއި އިނާޔަތްތައް 700,41( ސާޅީސް އެއްހާސް ހަތްސަތޭކަ( ރުފިޔާއަށް ކެޕްކުރުމަށާއި އަދި އެ ތިން ކޯޓުގެ ޤާޟީންގެ މުސާރައާއި އިނާޔަތްތައް 500,41( ސާޅީސް އެއްހާސް ފަސްސަތޭކަ( ރުފިޔާއަށް ކެޕްކުރުން.\n4 .ދަށުކޯޓުތަކުގެ ތެރެއިން މެޖިސްޓްރޭޓް ކޯޓުގެ ފަނޑިޔާރުންކަމަށްވާ ދާއިރާގެ އިސް މެޖިސްޓްރޭޓުންނާއި ކޯޓުގެ އިސްމެޖިސްޓްރޭޓުންނާއި އަދި މެޖިސްޓްރޭޓުންގެ މުސާރައާއި އިނާޔަތްތައް 450,23( ތޭވީސްހާސް ހަތަރުސަތޭކަ ފަންސާސް( ރުފިޔާއަށް ކެޕްކުރުން. އެހެންކަމުން،\nމަތީގައި ދަންނަވާފައިވާ ގޮތަށް ކޯޓުތަކުގެ ފަނޑިޔާރުންގެ އަސާސީ މުސާރަ މި އަހަރުގެ ޖޫން އަދި ޖުލައި މަހު އުނިކުރެވޭނެއެވެ.\nފަނޑިޔާރުކަމުގެ މަޤާމުން މުސްކުޅިކުރުން\nފަނޑިޔާރަކު ޢައްޔަންކޮށްފައިވާ މަޤާމާއި ކޯޓު ބަދަލުކުރުމަށް ނިންމުން\nކްރިމިނަލް ކޯޓާއި މެޖިސްޓްރޭޓް ކޯޓުތަކަށް ފަނޑިޔާރުން ޢައްޔަންކުރުން\nކޮވިޑް-19 ގެ ވެކްސިން ޑޯޒްތައް ފުރިހަމަ ނުކުރާ ފަނޑިޔާރުން ވަޒީފާއަށް ނުކުތުމާގުޅޭ\nފަނޑިޔާރަކު ޢައްޔަންކޮށްފައިވާ ކޯޓު ބަދަލުކުރުމަށް ނިންމުން\n12 October 2021 12:10\n30 September 2021 12:09\n12 September 2021 12:09\n30 August 2021 12:08\nހ.ސަކީނާމަންޒިލް، މާލެ، ދިވެހިރާއްޖެ\nJudicial Service Commission © 2021


Search Results for “ގޭގެއަށް ޒިޔާރަތްކުރުމުގެ އަދަބުތައް” – DhiSalafiyyah\nގޭގެއަށް ޒިޔާރަތްކުރުމުގެ އަދަބުތައް\nއެ ގެއެއްގެ އަހުލުވެރިންނަށް އުނދަގޫނުވާ ގަޑިތަކުގައި ޒިޔާރަތްކުރުމާއި، އެ ގޭގެ އަހުލުވެރިން ހިތްހަމަނުޖެހޭހާ ގިނައިރު ވަންދެން އެ ގެއެއްގައި މަޑުނުކުރުމާއި، ޒިޔާރަތްކުރާއިރު ސާފުތާހިރުވުމާއި، އެ ގޭގެ އަހުލުވެރިންނާ ވާހަކަ ދައްކާއިރު މަޑުމައިތިރިކަމާއި އޯގާތެރިކަމާއި އިޙްތިރާމާއި އުފާވެރިކަމާއެކު ވާހަކަ ދެއްކުމަކީ ރިވެތި އަދަބުތަކެކެވެ.\nގޭގެއަށް ޒިޔާރަތްކުރުމުގެ އަދަބުތައް (4)\nއިޒުނައަށް އެދުމާއި ސަލާމްގޮވުމަކީ ވަންނަމީހާގެ ކުރަންޖެހޭނެ ދެކަމެއްކަމެވެ. މި ދެކަމުގެ ޙުކުމް ތަފާތުވިނަމަވެސް، ޖުމްހޫރު ޢިލްމުވެރިންގެ ރައުޔަކީ މިދެކަންތައް ކުރަންޖެހުމެވެ.\n25/02/2014 އަޚްލާޤް, ދީންއައްޝައިޚް މުޙައްމަދު ސިނާން\nގޭގެއަށް ޒިޔާރަތްކުރުމުގެ އަދަބުތައް (3)\nމަޙްރަމުންނަކީ ފިރިމީހާއާއި އަނބިމީހާއާއި، އަދި ނަސަބުގެ ސަބަބުން ނުވަތަ ހުއްދަ ގޮތެއްގެ ސަބަބުން ތިމާއަށް އަބަދަށް ކައިވެނިކުރުން ޙަރާމްމީހުންނެވެ. މަޙްރަމުން އުޅޭ ގެއަކަށް ވަންނައިރުވެސް އިޛުނަ ހޯދުމަކީ އިސްލާމީ ރިވެތި އަދަބެކެވެ.\n16/01/2014 އަޚްލާޤް, ދީންއައްޝައިޚް މުޙައްމަދު ސިނާން\nގޭގެއަށް ޒިޔާރަތްކުރުމުގެ އަދަބުތައް (2)\nމިގޮތުން ރަސޫލުﷲ ޞައްލަﷲ ޢަލައިހިވަސައްލަމަގެ ޙަދީޘްފުޅުތަކުން ޘާބިތުވެފައިވަނީ އިޛުނަ ހޯދުން އޮތީ3ފަހަރުކަމެވެ. މިކަމަށް ދަލީލުކުރަނީ އަބޫ ސަޢީދު އަލްޚުދްރީ ރަޟިޔަﷲ ޢަންހު ކިބައިން އިމާމް މުސްލިމްއާއި އެނޫން ބޭކަލުން ރިވާކޮށްފައިވާ މި ޙަދީޘެވެ.\n05/01/2014 އަޚްލާޤް, ދީންއައްޝައިޚް މުޙައްމަދު ސިނާން\nއަދި އެއިލާހު މީސްތަކުންނަށް ނަހީ ކުރައްވާފައިވަނީ އިޛުނައާނުލައި މީސްތަކުންގެ ގެތަކަށް ނުވަނުމަށެވެ. އެއީ އިޛުނަ ނުހޯދައިވަނުމުގެ ސަބަބުން އެ ގެއެއްގެ އަހުލުވެރިން އެހެންމީހުންނަށް ފެނުމަށް ހިތްނުރުހޭކަންކަން ފެނިގެން ހިނގައިދާނެތީއެވެ. އަދި މީސްތަކުންގެ ޢައުރަތައް ފެނިގެން ހިނގައިދާނެތީއެވެ.


Maps College In Online Course Thakeh Thaarafkohffi - Vaguthu\nމެޕްސް ކޮލެޖްގެ އޮންލައިން ކޯސްތައް ތަޢާރަފްކޮށްފި\n1 އަހަރު ކުރިން ( އޮގަސްޓް 30, 2019 )\nމެޕްސް ކޮލެޖުން އޮންލައިން ކޯސްތައް ތައާރަފް ކުރުމަށް ބޭއްވި ބައްދަލުވުން - ވަގުތު އިމޭޖްސް: މުހައްމަދު ހައްޔާން\nރާއްޖޭގެ އެންމެ ދުވަސްވީ އެއް ކޮލެޖު ކަމުގައިވާ މެޕްސް ކޮލެޖުން އޮންލައިންކޮށް ކިޔެވުމުގެ ފުރުސަތު ހުޅުވާލައިފިއެވެ.\nމިއަހަރުގެ އޮކްޓޯބަރ އިންޓޭކުން ފެށިގެން މެޕްސް ކޮލެޖުން އޮންލައިންކޮށް ކިޔެވުމުގެ ފުރުސަތު ވަނީ ހުޅުވާލެވިފައެވެ. މެޕްސް ކޮލެޖުން އޮންލައިންކޮށް ކިޔަވާދެނީ އުރީދޫ މޯލްޑިވްސްގެ ފަރާތުން ތަޢާރަފްކޮށްފައިވާ "ސްމާޓް ކެމްޕަސް" މެދުވެރިކޮށެވެ.\nއެ ކޮލެޖުން އޮންލައިން ކޯސްތައް ފަށާ، ޖުމްލަ ހަތް ދާއިރާއަކުން 34 ކޯހުގައި ބައިވެރިވުމުގެ ފުރުސަތު މިހާރު ވަނީ ހުޅުވާލާފައެވެ. އޭގެ ތެރޭގައި އެޑްވާންސްޑް ސެޓްފިކެޓް ލެވެލް އިން ފެށިގެން ޑިގްރީއާ ހަމައަށް، ބިޒްނަސް އެޑްމިނިސްޓްރޭޝަން، އެކައުންޓިން، ޓުއަރިޒަމް މެނޭޖްމަންޓް، މާރކެޓިން މެނޭޖްމަންޓް، ހިއުމަން ރިސޯސް މެނޭޖްމަންޓް، ޕްރޮޖެކްޓް މެނޭޖްމަންޓް އަދި ޕްރޮކިއުމަންޓް، ލޮޖިސްޓިކްސް އެންޑް ސަޕްލައި ޗެއިން މެނޭޖްމަންޓް ފަދަ ކޯސްތައް އޮންލައިންކޮށް ކިޔެވޭނެ އެވެ.\nމިކޯސްތަކާ ބެހޭ އިތުރު މައުލޫމާތު މެޕްސް ކޮލެޖްގެ ވެބްސައިޓް (www.maps.edu.mv) އިން ލިބެން ހުންނާނެއެވެ.\nއަދި އޮންލައިންކޮށް ކިޔަވަން ބޭނުންވާ ފަރާތްތަކަށް މިހާރުން ފެށިގެން ކޯސްތަކުގައި ބައިވެރިވުމުގެ ފުރުސަތު ވަނީ ހުޅުވާލާފައެވެ. އިތުރު މައުލޫމާތު ހޯއްދެއްވުމަށް މެޕްސް ކޮލެޖް ގެ ނަމްބަރު 3314621 ގުޅުއްވުމުން ލިބިވަޑައިގަންނަވާނެއެވެ.\nމެޕްސް ކޮލެޖުގައި އޮންލައިން ކޯސްތައް ތައާރަފް ކުރުމަށް ބޭއްވި ނޫސްވެެރިންގެ ބައްދަލުވުމެެ މެޕްސް ކޮލެޖްގެ ޑެޕިއުޓީ ރެކްޓަރ، ފާތިމަތު ރަޝީދު ވިދާޅުވީ ރަށުގައި ތިބެގެން ފެންވަރު ރަގަޅު މަތީ ތައުލީމު އުނގެނުމަށް މަގުފަހިކޮށްދިނުމަށް ވަރަށް ގިނަ ފަރާތްތަކުން އެދެމުންދިޔަ ކަމަށެވެ.\nމިމެޕްސް ކޮލެޖުގެ ޑީން އޮފް ޑެވެލޮޕްމަންޓް އެންޑް ސްޓޫޑަންޓް އެންގޭޖްމަންޓް ނަޝްޢާ އަހުމަދު ނަސީމު ވިދާޅުވީ، އޮންލައިންކޮށް ކިޔަވާ ކުދިންނަށް ކޮލެޖަށް އައިސް ކިޔަވާ ކުދިންނެކޭ އެއްފަދައިން، ދުނިޔޭގެ ފެންވަރުގައި ފާހަގަކޮށްލެވޭ އޮންލައިން ލައިބްރަރީ އެބްސްކޯ ހޮސްޓް ބޭނުންކުރެވުމުގެ އިތުރުން ސްމާޓް ކެމްޕަސް މެދުވެރިކޮށް މައިކްރޯސޮފްޓް އެޑިޔުކޭޝަންގެ އަލީގައި އެއްވަގުތެއްގައި ލެކްޗަރަސް އާއި ކްލާހުގެ އެހެން ކުދިންނާއި މުއާމަލާތު ކުރެވިގެންދާނެ ކަމަށާއި އެސައިންމަންޓްތައް ސަބްމިޓްކޮށް މައިކްރޯސޮފްޓް 360 އަށް ހިލޭ އެކްސެސް ލިބޭނެކަމަށެވެ.\nމެޕްސް ކޮލެޖުން މައުލޫމާތުދިން ގޮތުގައި، މިކޯސްތަކަކީ އޮންލައިންކޮށް ހިންގުމަށް މޯލްޑިވްސް ކޮލިފިކޭޝަންސް އޮތޯރިޓީން ހުއްދަ ލިބިފައިވާ ކޯސްތަކެވެ. އަދި މިކޯސްތަކުގައި ކިޔެވުމަށް އެދޭ ފަރާތްތަކަށް ސަރުކާރުގެ ހިލޭ ޑިގްރީ ސްކީމްގެ ދަށުން ކިޔެވުމުގެ ފުރުސަތުވެސް ލިބިގެންދާނެ އެވެ.\nމެޕްސް ކޮލެޖް ޖެނުއަރީ އިންޓޭކް: އެކިދާއިރާތަކުން 50 އަށްވުރެ ގިނަ ކޯސް